
išgėrė kalėjime nuodus, ar būsi iš ko kito girdėjęs? 


Fedonas. Pats, Echekratai. 


E. 


G 


Insbgs! 


Tad kokias gi kalbas kalbėjo lėtos vyras prieš mirdamas? Kaip jis 
mirė? Su mielu noru paklausyčiau. Juk dabar ničniekas iš flijun- 
tiečių ! negtvyksta į Atėnus, iš Atėnų irgi seniai jau nebuvo svečio, 
kurs galėtų mums apie visa tai tiksliai papasakoti. Mes viena 
težinome: Sokratas išgėrė nuodų ir mirė; apie kitką niekas nieko 
neturėjo pasakyti. 


„ Vadinas, ir apie teismo bylą nieko nežinote, kaip ji ėjo? 
„Taip, apie tai mums pasakojo. Ir, žinoma, stebėjomės, kad teismo 


sprendimas buvo jau seniai paskelbtas, o Sokratas, matyt, mirė daug 
vėliau *. Kas gi tai buvo, Fedonai? 


„ Pasitaikė jam, Echekratai, viena netikėta aplinkybė: juk iš vakaro 


prieš paskelbiant sprendimą buvo vainikuojamas 3 laivas, kurį kasmet 
atėniečiai siunčia į Dėlo salą. 


„ O kas gi tai per laivas? 
„Tai yra tas pats laivas, kaip pasakoja atėniečiai, kuriuo kitados Te- 


zėjas nusivežė į Kretą septynius jaunikaičius su septyniomis mer- 
ginomis, ir išgelbėjo juos ir pats išsigelbėjo. Taigi tada, kaip pa- 
sakoja, atėniečiai pasižadėjo Apollonui *, — jei Tezėjas su jaunuoliais 
išsigelbės, — kasmet siųsti į Dėlo salą šventą pasiuntinybę, kurią 
jie iš tikrųjų visados siųsdavo ir dabar dar kasmet nuo to laiko 
dievui pagerbti siunčia. Taigi, pradėjus ruošti aną pasiuntinybę, — 
yra Atėnuose toks paprotys, — valstybė pasilieka tyra, ir nė viena 
mirties bausmė negali būti įvykdyta tol, kol laivas nuvyks į Dėlo 
salą ir grįš atgal. Tai kartais užtrunka ilgesnį laiką, ypač jei ke- 
liaujančiuosius pagauna priešingi vėjai. Šventos pasiuntinybės pradžia 
laikomas tas akimirksnis, kada Apollono šventėjas ima vainikuoti 
laivo galą. Tatai ir atsitiko, kaip sakau, vakarykščiui prieš paskel- 
biant sprendimą. Dėl to Sokratui ir teko taip ilgai kalėti nuo nu- 
teisimo iki mirties. 


„Ką gi tad žinai, Fedonai, apie pačią mirtį? Kas buvo kalbėta, kas 


daryta? Kas iš artimųjų buvo prie lėtos vyro? Ar gal valdžia 5 
neleido būti, ir jis mirė draugų paliktas? 


„Visai ne. Buvo draugų, ir net gana daug. 
„Pasistenk gi papasakoti apie tai kuo tiksliau, jei neturi dabar kokio 


skubays darbo. 

F. Ne, atspėju bent ir pamėginsių jums papasakoti. Juk ir prisi- 
minti Sokratą, — ar pačiam apie jį pasakojant, ar iš kito girdint, — 
man bent visados yra labai malonu, 


E. 


e E. 

Bet iš tiesų, Fedonai, ir mes kiti, kurie ketiname klausytis, esame 
tokio pat nusistatymo. Todėl pasistenk, kiek galėdamas, visa iš- 
dėstyti kuo smulkiausiai. 

Taigi, būdamas pas jį, aš bent jaučiausi kažkaip ypatingai. Juk 
gailėsčio dėl to, kad esu prie artimo žmogaus mirties, nejaučiau, 
nes vyras atrodė man labai laimingas, Echekratai, — ir iš išvaizdos 
ir iš kalbos: taip drąsiai ir kilniai baigė gyvenimą. Man atrodė, kad, 
eidamas į Hadą, jis einą tenai ne be dievo valios, bet kad 
ir ten nuvykęs bus laimingas, kaip niekuomet niekas kitas. Todėl 
tad į mano sielą ir nesiskverbė joks gailėsčio jausmas, kuris, aišku, 
turėtų atsirasti, matant tokį liūdną reginį. Tačiau nejaučiau vėl ir 
to malonumo, kurį paprastai mes patyrdavome per filosofijos pašne- 
kesius. Ir nors mūsų kalbos ir tada lietė filosofiją, bet manyje 
pakilo kažkoks tiesiog nepaprastas jausmas: tai buvo mano iki šiol 
nepatirtas džiaugsmo ir liūdesio junginys, kuris gimdavo manyje 
kaskart prisiminus, kad Sokratas turės netrukus mirti. Ir visi ten 
buvę beveik taip pat buvome nusiteikę — čia juokėmės, čia verkėme, 
o vienas iš mūsų, Apollodoras, ir ypatingai. Tu, be abejonės, 
pažįsti tą žmogų ir žinai jo būdą? 


„Kur čia nežinosi. 
„ Sis tad ypatingai taip buvo nusiteikęs, tačiau ir aš pats buvau susi- 


jaudinęs, ir visi kiti. 


„Bet kas ten buvo daugiau, Fedonai? 


Taigi iš vietinių gyventojų buvo minėtas Apollodoras, Kritobulas ir 
jo tėvas Kritonas; be to, Hermogenas, Epigenas, Eschinas, Antistenas. 
Buvo dar peanietis Ktėsippas, Meneksenas ir kai kurie kiti atėniečiai; 


„ Platonas gi, manau, sirguliavo *. 
„ O svetimųjų, ar buvo ten kas? 
„ Taigi, tėbietis Simmijas, Kebėtas ir Fedonidas; O iš Megaros — 


Euklidas ir Terpsijonas ". 


„(O dar? Aristippas ir Kleombrotas buvo? * 


Ne. Jie, sako, buvę tada Eginoje *. 


„Ar buvo dar kas nors? 


Man rodosi, kad tai visi, kas ten buvo. 


„Ir kas toliau? Kokios, sakai, buvo kalbos? 


Aš tau mėginsiu viską išdėstyti nuo pradžios. Juk jau ir prieš tai 
visuomet, kiekvieną dieną, buvom įpratę lankytis pas Sokratą, ir aš 
ir kiti, susirinkdami kas rytą į teismo rūmus, kuriuose byla ėjo, nes 
jie buvo netoli nuo kalėjimo. Taigi su kits kitu kalbėdamiesi laukda- 
vome, kol bus atidarytas kalėjimas, o atsidarydavo nelabai anksti. Ir 
kai atsidarydavo, sueidavome pas Sokratą, kur ir išbūdavome su 
juo ilgą laiką. Taigi ir tada buvome Iabai anksti susirinkę, nes iš 
vakaro prieš tą dieną, išėję iš kalėjimo, sužinojome, kad laivas iš 
Dėlo salos bus atėjęs; todėl kits kitam pasižadėjome kuo anksčiau- 
siai susirinkti į priprastą vietą. Ir susirinkome. Išėjo vartininkas, 
kurs mus paprastai įleisdavo, ir pasakė palaukti, bet toli neiti, kol 
jis pats pašauks. „Nes Vienuolika“?,, tarė jis, „nuima Sokratui gran- 
dinius ir praneša jam, kad šią, būtent, dieną turės mirti“. Kiek 
sugaišęs, grįžo ir pakvietė mus įeiti. Įėję, randame Sokratą tik ką 

atraišiotą, o Ksantippą !? — pažįsti juk — sėdinčią šalia su sūneliu 
ant rankų. Pamačiusi mus, Ksantippa ėmė aimanuoti ir ką ten kal- 
bėti, ką paprastai moters kalba nelaimėje, kad: „Paskutinį kartą, 
Sokratai, kalbės dabar su tavim prieteliai ir tu su jais“. O Sokratas, 
pažvelgęs į Kritoną, tarė: „Kritonai, tenuveda ją kas nors namo“. 
Tuojau keletas Kritono žmonių! nuvedė ją klykiančią ir draskan- 
čiąsi. Sokratas gi, atsisėdęs ant guolio, sulenkė koją ir kasėsi ranka. 
Besikasydamas, kalbėjo: „Kaip keista, vyrai,- airodo tai, ką žmonės 
vadina malonumu; kaip nepaprastai tatai yra surišta su tųo, kąs 
atrodo priešinga, būtent, su nemalonumu: šiuodu jausmai vien- 
kart nenori žmogui atsirasti, bet jeigu kas gaudo vieną iš jų ir su- 
čiumpa, beveik visados yra verčiamas pagauti ir antrą, nes juodu 
yra lyg iš vienos viršūnės nusvyrę. Ir aš manau“, kalbėjo jis toliau, 
„jei tai būtų pastebėjąs Aisopas, būtų sukūręs tokią pasakėčią, 
kad dievas, norėdamas sutaikinti šiuodu kovojančiu jausmu ir 
negalėdamas, ėmė ir surišo jų viršūnes į viena. Ir todėl, kam viena 
pasitaiko, paskui ateina ir antra. Taip, berods, ir su manimi: nuo 
grandinių buvo kojai skaudu, o dabar, rodos, darosi malonu“. 


„O Kebėtas, pertraukęs jo kalbą, tarė: „Prisiekiu Diju, Sokratai,' gerai 


padarei, priminęs man šitą dalyką. Juk jau pirmiau kai kas manęs 
klausinėjo, o Evėnas!ž ir visai neseniai, apie eilėraščius, kuriuos 
sukūrei, sueiliojęs Aisopo pasakėčias, ir apie himną Apollonui :š; 
pirma niekados nieko nekūręs, kai tik čion atėjai, ką galvodamas 
sukūrei šiuos dalykus? Taigi, jei tau kiek rūpi, kad turėčiau ką atsa- 
kyti Evėnui, kai jis vėl manęs paklaus, — o aš gerai žinau, kad 
paklaus, — pasakyk, ką reikia atsakyti“. „Nagi, Kebėtai“, tarė Sokra- 
tas, „pasakyk jam visą teisybę, kad sukūriau visa tai nei su juo 
pačiu nenorėdamas varžytis, nei su jo poezijos kūriniais: juk žino- 
jau, kad tai būtų nelengvas dalykas; bet kiiriau, norėdamas atspėti, 
ką reiškia kai kurie mano sapnai, ir atlikdamas savo pareigą, jei 
iš tikrųjų jie dažnai kvietė mane imtis šitos poezijos. O tai buvo 
kažkaip šitaip: mano praeity dažnai mane lankydavo vienas ir tas 
pats regėjimąs, rodydamasis įvairiu laiku ir įvairiais pavidalais, bet 
kalbėdamas vis tą pat: Sokratai, sakė jis, pasišvęsk Mūzų menui įr 
lavinkis jame. Maniau, kad jis pataria ir skatina mane užsiimti tuo, 
kuo ir pirma užsiimdavau, ir kaip atsitinka einantiems lenkty- 
nių bėgikams, kad juos ragina, taip ir aš maniau, kad mano 
sapnas ragina mane veikti tai, ką jau buvau veikęs, būtent, 
tarnauti Mūzų menui, aukščiausiajam mokslui — filosofijai, ku- 
ria ir užsiimdavau. Bet dabar, nuteisimui įvykus, o dievo šventei 
sutrukdžius mano mirtį, atrodė reikalinga, — jei iš tikrųjų dažnai 
mano sapnuotas sapnas kvietė užsiimti paprastesniu menu, — 
nesipriešinti jam, bet vykdyti. Juk mažiau pavojinga pasitraukti iš 
šio pasaulio, pirma apsivaliųs eilių kūryba, kaip pataria sapnas. 
Tokiu būdu, pirmiausia sukūriau himną pagerbti tam dievui, kuriam 
dabartiniu laiku buvo aukojama. Pagerbęs dievą, pamaniau, kad 
poetas, jei jis nori būti tikru poetu, turi kurti ne paprastus eilėra- 
ščius, bet pasakėčias; tačiau, pats nesijausdamas pasakėčių kūrėjas, 

sueiliojau žinomas man Aisopo pasakėčias, kurias turėjau po ranka, 
ir būtent tas iš jų, kurias pirmąsias atsiminiau. 


„ Vadinas, Kebėtai, taip ir pasakyk Evėnui; be to, pasveikink jį ir pa- 


linkėk, jei jis sveikai galvoja, sekti paskui mane. O aš, rodos, išeinu 
iš jūsų tarpo šiandieną, nes taip įsako atėniečiai“. Tada Simmijas 
paklausė: „Kaip, Sokratai, suprasti tai, ką patari Evėnui? Aš tai jau 
dažnai susitikdavau su juo ir, išeidamas iš to, ką apie jį žinau, drąsiai 
galiu pasakyti, kad jis gera valia jokiu būdu nepaseks tavo patarimu“. 
— Kaip? — paklausė Sokratas, — argi Evėnas ne filosofas? 

— Man bent rodosi, — atsakė Simmijas. 

— Tada ir Evėnas ir kiekvienas kitas, kas tinkamai užsiima filosofija, 
panorės sekti mano patarimu. Jis, galimas daiktas, pats nenusižudys, 
nes, filosofų galva, tat neleistina. 

Sakydamas šiuos žodžius, Sokratas nuleido kojas nuo guolio ant 
žemės ir, taip jau sėdėdamas, kalbėjo toliau iki galo. 

Taigi Kebėtas paklausė jo: 

— Kaip tat sakai, Sokratai, — nusižudyti neleistina, 0 tuo tarpu 
filosofas geidžiąs sekti mirštantį? 

— Ką gi, Kebėtai, ar nesate girdėję — tu ir Simmijas — apie tokius 
dalykus iš Filolajo '*, kai buvote jo mokiniais? 

— Bent nieko aiškaus, Sokratai. 

— Gi ir aš, pagaliau, kalbu apie tai tik nugirdęs. Tačiau, ką girdėjau, 
nepavydėdamas jums papasakosiu. Juk vėl, žmogui, besirengiančiam 


e keltis tenai, labiausiai, gal būt, ir tinka svarstyti ir kalbėti apie aną 

kelionę, kokią ją mes vaizduojamės. Kas gi kita galima būtų daryti 
per tą laiką, iki saulei nusileidžiant? 

— Taigi kuo, galiausiai, pasiremiant, Sokratai, sakoma, kad pačiam 
sau negalima atimti gyvybės? Aš bent apie tai, apie ką dabar kiausei, 
esu girdėjęs iš Filolajo jau tada, kada jis pas mus gyveno; girdėjau 
ir iš kitų, kad taip elgtis nedera. Bet nieks tikro apie tai niekados 
iš nieko nesu girdėjęs. 

— O reikia tik panorėti, — tarė Sokratas, — tada, gal būt, netru- 
kus ir išgirsi. Tačiau, galimas daiktas, tau atrodys keista, kad iš 
visų kitų tvirtinimų vien tik šitas yra nekintamas, ir kad šiuo atveju 
žmogui niekuomet neatsitinka taip, kaip jam atsitinka kituose daly- 


kuose, būtent, kad tam tikrais atvejais kai kuriems žmonėms geriau 


mirti, negu gyventi. O kam geriau mirti, tai, gali būti, tau pasiro- 
dys keista, kad tokiems žmonėms nedera sau šitą gerumą padaryti, 
bet jiems reikia laukti kokio kito geradario? 

Nusišypsojęs, Kebėtas savo tarme !5 prabilo: 

—- Tai žino vienas Dijas. 

— Žinoma, tokia mintis, — pastebėjo Sokratas, — gali pasirodyti 
nesąmone. Tuo tarpu joje, galimas daiktas, yra paslėptą bent tam 
tikra prasmė. Todėl tat, anie žodžiai, kurie dėl to sakomi pąslaptin- 
gam moksle !6, būtent, kad mes, žmonės, gyvename lyg sargyboje, 
iš kurios negalima pačiam savęs atleisti ar pabėgti, atrodo man 
kažkaip kilnūs ir nelengvai suvokiami. Bet štai kas bent rodosi man 
teisingai sakoma, Kebėtai: dievai rūpinasi mumis, ir mes, žmonės, 
esame viena iš dievų nuosavybių. Ar tau nesirodo taip? 

— Man bent taip, — pasakė Kebėtas. 

— Dabar, — kalbėjo toliau Sokratas, — įei kas iš tavo vergų nu- 
sižudytų, tau nepareiškus, kad nori jo mirties, ar tu nepyktumei ir, 
jei kiek galėtum jį nubausti, ar nenubaustumei? 

— Žinoma, — atsakė Kebėtas. 

— Taigi, galimas daiktas, ne be pagrindo bus išvada, kad atimti 
sau gyvybę galima tik tada, kai dievas pasiųs kokį neišvengiamą 
likimą, kaip kad dabar man atsitinba. | 

— Taip tai taip, — tarė Kebėtas, — bet tai, ką tu ką tik sakei, 
būtent, kad filosofai mielai turi trokšti mirties, atrodo man kažkaip 
keista, Sokratai, jeigu, kaip dabar pripažinome, tiesa tai, kad dievas 
rūpinasi mumis, ir kad mes esame jo nuosavybė. Juk būtų negudru, 
jei patys išmintingieji žmonės nejaustų pykčio, pasitraukdami iš 
tokios tarnybos, kurioje jiems vadovauja geriausi iš esančių vadovų 
— dievai. Juk nemano bent tokie žmonės, kad, tapę laisvi, patys 
įstengs kaip nors geriau savimi pasirūpinti. Be abejonės, tiktai ne- 
išmintingas žmogus galėtų manyti taip: kad reikia bėgti nuo savo 
šeimininko. Ir neįstengdamas suprasti, kad nėra ko bėgti nuo gėrio, 
kad priešingai, verčiau su juo pasilikti, — toks žmogus, negalvoda- 
mas, tikriausiai pabėgs. Bet turįs proto visada stengsis pasilikti su 
tuo, kas geriau. Tokiu būdu, Sokratai, man rodosi teisinga tai, kas 
yra priešinga tam, kas mūsų dabar nusakyta: išmintingiesiems mir- 
štant dera liūdėti, kvailiems — džiaugtis. 

Tai išklausęs, Sokratas buvo (bent man taip atrodė) patenkintas 
Kebėto išvedžiojimais ir, pažvelgęs į mus, tarė: 

— Kebėtas visam kam ieško pagrindo ir iš karto nesutinka su tuo, ką 
kas pasakytų. 

— Betgi Sokratai, — prabilo Simmijas, — man ir pačiam rodosi, 
kad Kebėtas vis dėlto šį tą pasako. Ko gi, galiausiai, siekdami, tikrai 
išmintingi žmonės turi bėgti nuo valdovų, geresnių, negu jie patys, 
ir be gailėsčio su jais skirtis? Ir man rodosi, kad Kebėto kalba 
nukreipta prieš tave, nes taip lengvai pameti ir mus ir dievus — 
geruosius valdovus, kokius ir pats juos pripažįsti. 

— Teisingai kalbate, — tarė Sokratas. — Manau, sakote tai, norė- 
dami priversti mane teisintis, kaip teisme. 

— Tikrai taip, — pritarė Simmijas. 3 
— Nagi, tarė Sokratas, — pasistengsiu gintis nuo jūsų įtikinamiau, 
negu nuo teisėjų. Iš tiesų, jei aš, Simmijau ir Kebėtai, nemanyčiau 
eiti pas kitus dievus, išmintingus ir. gerus, o paskui ir pas mirusius 
žmones, geresnius už čionykščius, būčiau neteisingas, neliūdėdamas 
prieš mirtį. Bet dabar, gerai žinokite, kad tikiuosi nueiti pas gerus 
žmones; tačiau griežtai to netvirtinčiau. Bet kad eisiu pas dievus, 
tikrai gerus valdovus, — šitai, būkite tikri, tvirtinsiu, jei, žinoma, 
galima ką tvirtinti tokiuose dalykuose. Štai kodėl nejaučiu paprasto 
tokiais atvejais gailėsčio; priešingai, tikrai tikiu, kad mirusiems šis 
tas esti teikiama, ir, bent sulig senovės padavimu, kažkas daug ge- 
resnio geriems, negu blogiems. 


M. Račkauskas: Platono Fedonas 


— Kaip gi, Sokratai, — paklausė Simmijas, — nejaugi nori palikti 
mus, nusinešdamas verčiau su savim tokį nusistatymą, negu pasida- 
lindamas su mumis? Juk man bent iš tikrųjų atrodo, kad šis gėris 
yra mums su tavim bendras. Kartu tai bus tavo apsiginimas, jei 
mus įtikinsi esant teisinga, ką kalbi. 

— Pasistengsiu, — atsakė Sokratas. — Tačiau pirmiau pažiūrėkime, 
ką seniai jau, kaip man rodos, nori pasakyti Kritonas. 

— Ką gi kita, Sokratai, — atsiliepė Kritonas, jei ne tai, ką man jau 
seniai kartoja anas žmogus, kurs turės tau atnešti nuodus, būtent: 
reikia pasakyti tau, kad kuo mažiausiai kalbėtum. Jis sako, kad tie, 
kurie daugiau kalba, įsikarščiuoja, o to visai neturi būti prieš nuo- 
dus priimant; kitaip, to nesilaikantiems tenką kai kada priimti nuodus 
du ir net tris sykius. 

— Tegu sau sako, — tarė Sokratas, — tik teprirengia savo gėralo 
dviem ir, jei bus reikalo, trims sykiams. 

— Aš beveik kaip ir nujaučiau tavo atsakymą, — tarė Kritonas, — 
bet jis nuolat mane užkabinėja. 

— Nepaisyk jo, — pasakė Sokratas. — Dabar noriu jums, mano 
teisėjams, patiekti pasiaiškinimą, kodėl man atrodo paprasta, kad 
žmogus, gyvenęs rimtai, užsiimdavęs filosofija, paliktų narsus mirčiai 
artinantis ir tvirtai tikėtų, kad po mirties tenai jam skirtas aukščiausias 
gėris. Kodėl tai bus būtent taip, pasistengsiu jums, Simmijau ir 
Kebėtai, išaiškinti, 


„Juk kiti žmonės, matyti, nepastebi, kad tikrai atsidavę filosofijai už- 


siima vien tik tuo, kaip reikia tinkamai mirti !". Taigi, jei tai tiesa, 
keista, žinoma, būtų per visą gyvenimą tiktai to trokštant, kai mirtis 
ateina, liūdėti dėl to, ko seniai siekei ir kam buvai atsidavęs. 
Simmijas, nusijuokęs, tarė: 

— Prisiekiu Diju, Sokratai, aš dabar visai bent nebuvau linkęs juoktis, 
bet tu mane privertei. Manau, jog daug kas, tai išgirdęs, pamanytų, 
kad apie filosofus pasakyta labai gerai, o mūsų piliečiai ypač su- 
tiktų su tuo, kad filosofai tikrai yra ištroškę mirties, ir kad jie bent 
supranta filosofus esant mirties vertus. 

— Ir jie pasakytų teisybę, Simmijau, nekalbant apie tai, ar jiems tat 
aišku. Iš tikrųjų, jie nežino, kodėl tikri filosofai trokšta mirties, 
kodėl ir kokios, būtent, mirties jie verti. Bet palikime juos, — baigė 
Sokratas, —- ir pasikalbėkime apie mus pačius. Ar mes pasakome 
ką, tardami žodį: mirtis? 

— Žinoma, — paskubėjo atsakyti Simmijas. 

— Ar mirtis nėra tik sielos atsiskyrimas nuo kūno? Ir ar mirties 
esmė ne ta, kad kūnas, persiskyręs su siela, esti pats savaime, ir 
siela, atsiskyrusi nuo kūno, pati savaime? Ar ne tatai tik bus mirtis? 
— Taip, būtent tatai, — atsakė Simmijas. 

— Taigi, pagalvok, gerasai, bene bus ir tavo nuomonė tokia pat, 
kaip ir mano. Manau, kad tokiu būdu mes geriau suprasime, ką 
svarstome. Ar tu manai, kad filosofui dera rūpintis vadinamaisiais 
malonumais, pavyzdžiui: gerai pavalgyti, gerai išgerti? 

— Visų mažiausiai, Sokratai, — atsakė Simmijas. 

— O meilės malonumais? 

— Jokiu būdu ne. 

— Na, o kitus kūno rūpesčius, ar filosofai, tavo galva, laiko svar- 
biais? Pavyzdžiui, įsigyti ypatingus drabužius, apavą ir kitus kūno 
papuošalus, — kaip manai, ar visa tai vertina filosofas, ar laiko 
perniek, kol koks būtinas reikalas privers jį tuos dalykus pavartoti? 
— Man rodos, — atsakė Simmijas, — tikras bent filosofas visa tai 
turėtų niekinti, 

— Iš vis, ar tau nesirodo, — paklausė Sokratas, — kad filosofo 
dėmesys nėra nukreiptas į kūną, bet kiek galima nutolęs nuo jo ir 
kreipiamas į sielą? 

— Man bent, taip. 

-- Taigi, ar neaiškėja, kad filosofas visuose tokiuose dalykuose, 
kiek galėdamas, išvaduoja sielą nuo bendravimo su kūnu daugiau, 
negu kiti žmonės? 

—- Tur būt taip. 2 
— O daugumai žmonių, Simmijau, rodosi, kad ir gyventi neverta, 
nesinaudojant ir neturint visų minėtųjų dalykų, kad žmogus, nė kiek 
nesirūpinąs kūno malonumais, tik merdi. 

— Iš tikrųjų, sakai visai teisingai. 


+ — Okaip dėl paties pažinimo įgijimo? Jei kas pavartoja kūną, kaip prie- 


monę pažinimui įgyti, ar kūnas — kliūtis, ar ne. Aš, pavyzdžiui, 


b taip suprantu: ar regėjimas ir girdėjimas teikia kiek tikrumo žmonėms, 


ar gal tą pat ir poetai visuomet mums tvirtina '8, kad nieko nei 
matome tikrai, nei girdime? Tačiau, jei jau šitie pojūčių organai nėra 
visiškai neklaidingi, juo mažiau neklaidingi kiti: juk jie visi yra kiek 
silpnesni už anuos. Ar nesutinki? 

— Visiškai sutinku, — atsakė Simmijas. 

— Taigi, — kalbėjo toliau Sokratas, — kada siela pagauna tiesą? 
Juk kai ji stengiasi ką nors ištirti kūno padedama, tada, aišku, ji 
yra kūno klaidinama. 

— Tiesą sakai. 

— Vadinas, jei kokiu kitu būdu, tai ar ne mąstymo keliu paaiškėja 
jai šis tas iš pasaulio daiktų? 

—- Taip. 

— Gi siela kažkaip geriausiai bent mąsto tada, kada įei nekliudo 
nė vienas iš pojūčių ar jausmų — nei girdėjimas, nei regėjimas, 
nei nuliūdimas, nei koks džiaugsmas, bet kai ji daugiausia susitelkia 
savyje, visiškai atsisakydama nuo kūno ir, kiek tai jai galima, ne- 
bendraudama ir neliesdama jo, siekia esmės? 

— Taip yra. 

— Taigi ar tuomet filosofo siela visiškai nepaniekina kūno, ar ne- 
vengia jo, stengdamasi pati savimi tapti? 

— Tur būt taip. 

— O kas toliau, Simmijau? Ar sakome teisingumą esant iš esmės 
ką nors, ar nieką? 

— Prisiekiu Diju, ką nors. 

— Ar vadiname kitą ką grožiu ir gėriu? 

— Kaip gi ne. 

— Taigi jau esi matęs kada nors ką tokio savo akimis? 

— Niekados, — atsakė Simmijas. 

— Ar pagavai ką panašaus kuriuo nors kitu savo pojūčių organu? 
Kalbu apie visas šios rūšies sąvokas, kaip, pavyzdžiui, apie didumą, 
sveikatą, jėgą ir, vienu žodžiu, apie visų kitų dalykų esmę, kas yra 
savaime kiekviena tų esmių? Ar tikriausi jų pagrindai patyriami kūnui 
padedant, ar tai įvyksta tokiu būdu: kas iš mūsų bus pasiryžęs 
daugiausia ir įdėmiausiai galvoti apie esmę, kurią nori ištirti, tas 
labiausiai prisiartina prie kiekvienos esmės supratimo? 

— Visiškai taip. 

— Vadinasi, tokiu atveju tas elgtųsi tiksliausiai, kurs kuo daugiau- 
sia siektų kiekvienos tokios esmės pažinimo vien tik savo mintimi, 
nesinaudodamas mąstymui regėjimu ir nekergdamas prie mintijimo 
jokio kito kūno pojūčio veikimo, bet grynu mintijimu stengdamasis 
suvokti tikrąją kiekvieno daikto esmę, kaip tokią, visiškai atsikratęs 
akių ir ausų, atsikratęs viso, taip sakant, kūniško, kaip kažko tokio, 
kas, bendraudamas su siela, kliudo jai, neduodamas pasiekti tiesą 
ir pažinimą? Ir jei kas nors, Simmijau, gali suvokti esmę, tai ar ne 
toks, būtent, žmogus? 

— Stebėtinas dalykas, Sokratai, kaip tu teisingai sakai, — tarė 
Simmijas. 

— Taigi iš viso šito, — pasakė Sokratas, — neišvengiamai eina, 
kad tikriesiems filosofams turi atsirasti tokia, būtent, mintis, kurią 
jie reikštų vienas kitam maždaug taip: štai tam tikras takas !?, kyris, 
rodos, betyrinėjant, nuveda mus ir mūsų mintijimą nyo tikslo, nes, 
kol mes tebeturime kūną, ir kol mūsų siela supinta su šita 
apgaule, mes niekados negalime tinkamai atsiekti to, ko trokštame, 
— tiesos. Iš tikrųjų, kūnas teikia mums eibes nepatogumų, reika- 
laudamas maisto, o jei, be to, aplanko dar kokios ligos, ir jos kliudo 
mums siekti esmės. Toliau, jis pripildo mus meilės troškimų, aistrų, 
baimės, visokių tuščių svajonių ir eibės netikusių įgeidžių, — taip 
kad ne be pagrindo sakoma, jog dėl kūno mes niekados ir apie 
nieką negalime teisingai nuspręsti. Ir juk ne kas kita, o vien tik 
kūnas ir jo įgeidžiai sukelia karus, maištus ir muštynes, nes visi 
karai gimsta dėl noro įsigyti turtų, o įsigyti turtų esame verčiami 
kūno, vergiškai jam tarnaudami. Vadinas, dėl viso to neturime laiko 
užsiimti filosofija. Bet višų paskučiausias dalykas yra tai, kad, jei 
kūnas kartais ir palieka mus valandėlei ramius, ir mes ruošiamės ką 
nors ištirti, jis vėl visaip sutrukdo mūsų tyrinėjimus, teikdamas nera- 
mumo, sutrikdydamas mūsų vidaus rimtį tiek, kad neįstengiame tiesos 
pastebėti. Iš čia mums tikrai aiškėja, kad jei norim ką tiksliai pažinti, 
reikia atsiskirti nuo kūno ir tik pačia siela stebėti daiktų esmę. Tik 
tada, tur būt, teks mums tai, ko siekiame ir ko garbintojais pasisa- 
kome, būtent, teks išmintis, kai būsim baigę gyvenimą, bet ne da- 
bar, gyvenant, kaip tat rodo protas. Jeigu kūnui dalyvaujant nega- 
lima bet ko tobūlai pažinti, tai viena iš dviejų: ar aplamai negalima 
pasiekti tiesą, ar galima tik po mirties, bet ne anksčiau, nes tik tuo- 
met siela bus viena, skyrium nuo kūno. O gyvendami, juo labiau, 

rodos, prisiartinsime prie šitos tiesos, juo mažiau bendrausime su 
kūnu, turėdami su juo santykių tik būtinam reikalui esant, ir nepri- 
sipildysime jo prigimties, stengdamiesi apsivalyti nuo jo, kol pats 
dievas mus išvaduos. Ir tokiu būdu būsime skaistūs, išvaduoti iš 
neišmintingų kūno užgaidų, bendrausime, galimas daiktas, su pana- 
šiomis į mus esybėmis ir patys savaimingai pažinsime tikrąją pa- 
saulio esmę. Tai, be abejonės, yra tiesa: juk neskaisčiam neseka 
liesti skaistaus. Štai apie ką, Simmijau, turi savo tarpe kalbėti ir 
kaip tikėti visi tikrieji išminties mylėtojai. Ar ne taip manai? 

— Daugiau, negu taip, Sokratai. 

— Vadinas, — kalbėjo Sokratas, — jei tai tiesa, drauguži, daug 
vilties yra atvykusiam ten, kur aš einu, greičiau, negu kur kitur, tinkamai 
pasiekti tai, ko siekiant gyvenime tiek daug mums teko vargti. 
Tokiu būdu, man dabar skirtas persikėlimas yra lydimas geros vil- 
ties, kaip ir kiekvienam kitam, kurs tikrai mano, kad jam paruoštas 
kaip ir apsivalęs mintijimas. 

— Be abejonės, — tarė Simmijas. 

— O apsivalymas ar nebus, būtent, toks dalykas, kaip jau seniai 
sakoma mūsų pasikalbėjimuose: kuo daugiausia atskirti sielą nuo 
kūno ir pripratinti ją, iš visų pusių nuo kūno atsitvėrus, susitelkti 
savyje ir, kiek galint, vienai gyventi, ir dabartinį gyvenimą ir toli- 
mesnį, kaip ir atsipalaidavus nuo kūno pančių? 

— Visiškai taip, — atsakė Simmijas. 

—- Gi atsiskyrimas ir išsivadavimas sielos nuo kūno ar nesivadina 
mirtimi? 

—- Be abejonės, taip, — pritarė jis. 

— Bet atskirti sielą nuo kūno, kaip sakome, visuomet daugiausia 
stengiasi vien tie, kurie tikrai užsiima filosofija, ir tai kaip tik yra 
filosofų užsiėmimas: išvadavimas ir atskyrimas sielos nuo kūno. Ar 
ne tiesa? 

— Rodosi. 

— Ar nebūtų juokinga, kaip jau anksčiau sakiau, kad žmogus, reng- 
damasis gyvenime kuo arčiausiai prieiti mirtį, atsakomai ir gyvenda- 
mas, mirčiai jam atėjus, imtų purkštauti? Ar ne juokinga? 

— Kaip gi ne. 

— Iš tiesų, Simmijau, — kalbėjo Sokratas, — kaš tikrai užsiima 
filosofija, tie ruošiasi mirčiai, ir mirti jiems nėra taip baisu, kaip 
kam kitam. Suprask bent iš šitų žodžių: juk jei jie visiškai niekina 
kūną, stengdamiesi turėti vieną tik sielą, ar jiems, mirčiai atėjus, 
galima būtų bijoti ir byrzgauti? Ir ar nebūtų labai neišmintinga, jei 
jie nesidžiaugdami vyktų tenai, kur atvykę gali tikėtis rasti tai, ko 
ieškojo gyvendami, — o ieškojo išminties, — ir gali atsikratyti tuo, 
ko nekentė turėdami? Tuo tarpu daug kas, mylimiesiems — ir žmo- 
noms ir sūnums — mirus, su mielu noru sutiko keltis į Hadą, 
tikėdamiesi pamatyti tenai tuos, kuriuos mylėjo, ir būti su jais. Ne- 
jaugi kas, iš tikrųjų mylėdamas išmintį ir tvirtai tikėdamasis ją pa- 
sieksiąs tik aname, be abejonės, pasauly, o ne kokioj kitoj vietoj, 
nejaugi toks, mirdamas, purakaus, o neis ten džiaugdamasis? Reikia 

manyti, prieteliau, kad taip, jei jis iš tikrųjų yra filosofas: nes jis 
giliai įsitikinęs, kad tobūlą išmintį gali pasiekti tik tenai, ir niekųr 
kitur. Jei tat iš tiesų taip, kaip aš dabar sakiau, ar nebūtų labai 
neišmintinga, jei toks žmogus bijotų mirties? 

— Prisiekiu Diju, iš tikrųjų labai, — atsakė Simmijas. 

— Vadinas, jei pamatysi žmogų, kurs purkštauja, mirties valandai 
atėjus, ar tat nebus tau pakankamu įrodymu, kad toks žmogus buvo 
ne išminties mylėtojas, bet kažkoks savo kūno mylėtojas; o toks 
paprastai ir pinigų mėgėjas ir garbės ieškininkas — kartais pirma, 
kartais antra, o kartais viena ir antra drauge. 

— Iš tikrųjų, — tarė Simmijas, — taip pasitaiko, kaip sakai. 

— Tokiu būdu, Simmijau, — kalbėjo toliau Sokratas, — ir tai, kas 
vadinama narsumu, ar nėra ypatingą savybė panašiai nusistačiusių 
žmonių — filosofų? 

— Be abejonės, — atsakė Simmijas. 

— O sveikas protas, kuriuo vardu ir žmonės vadina aistrų suval- 
dymą, būtent, nepasiduoti įgeidžiamas, bet niekinti juos ir valdyti, — 
ar nedera tiems žmonėms, labiausiai niekinantiems kūną ir gyve- 
nantiems filosofijos oruose? 

— Būtinai, — pritarė Simmijas. 

— Iš tikrųjų, — pasakė Sokratas, — jei panorėsi pagalvoti apie kitų 
žmonių narsumą bei susilaikymą, pasirodys tau esant keista. 

— Kaip tat, Sokratai? 

— Tu žinai, — atsakė Sokratas, -— kad kiti žmonės laiko mirtį di- 
dele blogybe. 

-- Ir dar kokia! — pritarė Simmijas. 

— Taigi, ar tik ne privengdami dar didesnių blogybių drąsesni iš 
jų > pasiduoda mirčiai, kiek kartų pasiduoda? 

— Tiesa. 

— Taigi visi kiti, išskyrus filosofus, drąsūs todėl, kad bijo, iš bai- 
mės drąsūs. Bet, iš tikrųjų, kažkaip keista būti drąsiam iš baimės. 
— Aiškių aiškiausiai. 

— Na, o susivaldantiems iš jų tarpo ar ne tas pat atsitinka? Ar 
ne dėl nesusivaldymo yra jie susivaldą? Tuo tarpu sakome, kad tat 
negalima, bet vis dėlto atsitinka kažkas tokio neišmintingam jų susi- 
valdymui. Jie atsisako nuo vieno malonumo, bijodami netekti kito, 
susilaiko nuo vieno, būdami valdomi antro. Pasidavimą aistrai jie 
vadina nesusivaldymuų. Tuo tarpu jiems atsitinka taip, kad, nuslo- 
pinę vieną malonumą, pasidaro valdomi kito. Tatai panašu į tai, 
kas buvo pasakyta, būtent, kad jie susivaldo dėl nesusivaldymo. 
— Panašu, kad taip. 

— Brangusis Simmijau, nedera dorybei tokie mainai: keisti malonumą 
malonumu, liūdesį liūdesiu, baimę baime, didesnį mažesniu, lyg pinigus. 
Tuo tarpu vienintelis tikras pinigas, į kurį visa tai reikia pakeisti, 
yra išmintis: už šitą pinigą ir šituo pinigu viskas perkama ir par- | 
duodama: ir narsumas, ir susilaikymas, ir teisingumas, arba, trumpai 
tariant, tikroji dorybė neatskiriama nuo išminties, nežiūrint to, ar ji 
lydima malonumo, baimės ir kitko tokio, ar nelydima. Bet išmintim 

nepagrįsta dorybė, keičianti viena į antra, ar nebus tik kažkoks do- 
rybės šešėlis. Iš tikrųjų, tokia dorybė bus vergiška, neturinti nieko 
sveiko ir tiesaus. Tiesa gi savo esmėje yrą apsivalymas nuo visų 
tokių dalykų: ir susivaldymas, ir teisingumas, ir narsumas, ir pati 
išmintis yra ne kas kita, kaip kažkoks tikybinis apsivalymas *. Ir 
kas nustatė mums šias tikybines apeigas, buvo ne paprasti kokie 
žmonės, bet iš tikrųjų jau seniai stengėsi paslaptingais vaizdais mums 
parodyti, kad atvykęs į Hadą neišrinktasis ir neapsivalęs, purve vo- 
liosis tenai, gi išrinktasis ir apsivalęs, — su dievais gyvens. Kurių 
žinioje tikybiniai pašventinimai, sako: „daug yra tirsanešių, bet maža 
įkvėptų“ I. O pastarieji, mano nuomone, yra kaip tik tie žmonės, 
kurie užsiima tikrąja filosofija. Ir aš bent, kiek galėdamas, per visą 
gyvenimą nieku neatsilikdavau nuo jų, bet visomis jėgomis stengiaus 
būti jų tarpe. Ar teisingi buvo mano siekiai, ir ar nuveikiau ką, 
aiškiai sužinosim, nuvykę tenai, kas,kaip man rodos, netrukus turi įvykti, 
jei dievas panorės. Štai ką aš, Simmijau ir Kebėtai, sakau jums, — 
baigė Sokratas, — pasiteisindamas ir norėdamas įrodyti, kad visai 
pamatuotai nesigailiu ir nerūgoju, palikdamas jus ir žemės valdovus, 
nes manau, kad ir tenai rasiu neblogesnių valdovų ir prietelių. 
Žmonės tuo netikės, bet būtų gera, jei savo pasiteisinimo kalba aš 
įtinkinčiau jus kiek labiau, negu Atėnų teisėjus, 

Sokratui savo kalbą pabaigus, prabilo Kebėtas: 

— Ką pasakei, Sokratai, man bent rodosi labai gerai pasakyta; bet 
tavo mintys apie sielą randa žmonėse didelio nepasitikėjimo. Ar 
siela nenustoja gyventi, atsiskyrusi nuo kūno, ar nenyksta ji ir ne- 
žūna tą pačią dieną, kurią miršta žmogus? Persiskirdama su kūnu 
ir išeidama iš jo, tartum garai ar dūmai, ar neišsisklaido į visas 
šalis, be pėdsakų išnykdama ir niekų pavirsdama? Juk jeigu ji kame 
nors gyventų vienui viena, nusikračiusi visas ydas, kurias tu dabar 
nurodei, tai mes, Sokratai, turėtume didelę ir gražią viltį, kad visa 
tai tiesa, ką sakai. Bet kad žmogui mirus siela turi tam tikrą jėgą 
ir mintijimo galią, visa tai, be abejonės, reikalauja nemenko įrodymo. 
— Tiesą sakai, Kebėtai, — tarė Sokratas. — Ką gi darysim? Ar 
nenorėtumei panagrinėti šito klausimo, ar tai tiesa, ar ne? 

— Aš bent, — atsakė Kebėtas, — su mielu noru paklausyčiau tavo 
nuomonės apie tą dalyką. p 

— Tačiau aš nemanau, — tarė Sokratas, — kad kas nors, išklausęs 
dabar mano žodžius, nors jis būtų ir komedijų rašytojas, pasakytų, 
kad aš niekus tauzijąs ir kalbąs apie tai, apie ką nereikėtų kalbėti **. 
Todėl, jei norite ir jei reikia panagrinėti, pasvarstykime pirmiausia 
tokį dalyką: ar yra Hade mirusiųjų žmonių sielos, ar jų ten nėra? 
Kiek atmename, yra toks labai senas padavimas, kad sielos, 
nuvykusios ten, būna ir paskui vėl grįžta čionai, ir vėl gimsta 
po mirties. Jeigu taip, jei gyvenusieji vėl gimsta iš mirusiųjų, tai 
ką kita galima tvirtinti, jei ne tai, kad mirusiųjų sielos būna tenai, 
nes jos negalėtų grįžti į pasaulį, jei išnyktų. Ir mes turėtume pa- | 
kankamą tam įrodymą, jeigu iš tikrųjų paaiškėtų, kad gyvieji gimsta 
ne iš kur kitur, kaip tik iš mirusiųjų. Bet jei taip nėra, reikia kito įrodymo. 

— Visiškai teisingai, — tarė Kebėtas. 

— Jei nori lengviau suprasti, — kalbėjo toliau Sokratas, — kreipk 
akis ne tik į žmones, bet ir į visus gyvulius ir augalus, ir aplamai 
į visa, kas gimsta. Pažiūrėkime, ar ne viskas taip atsiranda, būtent, 
ne iš kur kitur, kaip tik iš savo priešingybių, bent tenai, kur toji 
priešingybė pasitaiko, kaip antai, kas gražu — priešinga, be abejo- 
nės, biaurumui, kas teisinga — neteisingumui, ir taip su daugybe 
kitų dalykų. Taigi panagrinėkime, ar būtinas dalykas, kad visa, kas 
turi priešingybę, turi gimti ne iš kur kitur, kaip tik iš savo priešin- 
gybės. Pavyzdžiui, kai atsiranda kas nors didesnio, ar nebūtina, 
kad „R atsirastų iš to, kas pirmiau buvo mažesnis? 

— Taip. 

— Iš kitos vėl pusės, jei kas sumažėja, ar nebuvo tai anksčiau kas 
nors didesnio, kad paskum galėtų sumažėti? 

— Taip yra, — atsakė Kebėtas. 

— Ir iš stipresnio pasidaro silpnesnis, iš lėtesnio greitesnis? 

— Be abejonės. 

— Ką gi? O koks nors blogesnis dalykas, ar neatsiranda iš gere- 
snio, teisingesnis -— iš mažiau teisingo? 

— Kaip gi ne. 

— Vadinas, — kalbėjo Sokratas, — dabar pakankamai nustatėm, 
kad visi dalykai atsiranda tokiu būdu, būtent, priešinga iš priešinga? 
— Zinoma, — atsakė Kebėtas. 

— Bet ar nėra tarp tų dviejų priešingybių ko nors tokio, kas būtų jų. 
vidurys? Ar nevyksta čia du gimimai: vienas — einąs iš pirmos 
priešingybės antrosios link, o antras — atgal, iš antrosios pirmosios 
link? Tarp didesnio dalyko ir mažesnio ar neužima vidurio padidė- 
jimas ir sumažėjimas, ir ar nesakome, kad vienu atveju kai kas di- 
dėja, antru gi — mažėja? 

— Taip, — pritarė Kebėtas. 

— Ar nesti taip ir su persiskyrimu bei susijungimu, su ataušimu 
bei sušilimu ir su visais kitais panašiais reiškiniais, kurių mes kar- 
tais nemokame nė pavadinti? Iš tikrųjų bent visados taip turi būti, 
kad viena kyla iš antro, kad viena virsta antru, kažkokiam vyksmui 
tarpininkaujant? 

— Žinoma, — atsakė Kebėtas. 


„ — Tai kaip, — prabilo vėl Sokratas, — ar gyvenimui yra kas prie- 


šinga, kaip kad, pavyzdžiui, būdėjimui priešingas sapnas? 

— Žinoma, — atsakė Kebėtas. 

— Kas būtent? 

— Mirtis, — pasakė šis. 

— Taigi ir šitie dalykai — gyvenimas ir mirtis — kyla vienas iš 
antro, nes jie yra priešingybės. Ar nėra jiems atsakomų vyksmų, 
kurie verčia juos pereiti iš vieno į antrą? 

— Kur nebus. 

— Taigi, -— kalbėjo toliau Sokratas, — aš tau pavadinsiu vieną 
priešingybių porą, apie kurią ką tik kalbėjome, ir nurodysiu vyksmą, 
kuriuo viena šių priešingybių pereina į antrą, o tu pavadink man 

kitą porą. Viena pavadinu miegu, antra — budėjimu; iš miego kyla 
budėjimas, iš budėjimo — miegas. Ir jųdviejų pereinamieji vyksmai 
bus: vienas — užmigimas, antras — nubudimas. Aišku tau, — pa- 
klausė, — ar ne? 

— Aišku. B 

— Dabar ir tu, — tarė Sokratas, — pasakyk man panašiai apie gy- 
venimą ir mirtį. Ar sutinki, kad gyvenimui priešinga mirtis? 

— Aš bent, taip. 

— Šios priešingybės kyla viena iš antros? 

— Taip. 

— Taigi kas gimsta iš gyvo? 

— Mirusis. 

— O iš mirusio? — paklausė Sokratas. 

— Reikia sutikti, kad gimsta tai, kas gyvena, — atsakė Kebėtas. 

— Vadinas, Kebėtai, iš mirusio gimsta gyva ir visi gyvieji žmonės? 
— Tur būt taip, — atsakė Kebėtas. 

-— Išeina, kad mūsų sielos būna aname pasauly? — paklausė Sokratas. 
— Panašu. 

— Taigi, iš dviejų kalbamųjų vyksmų ar nors vienas nepasidaro 
aiškus? Juk mirimo vyksmas, be abejonės, aiškus? Ar ne? 

— Visai aiškus, — atsakė Kebėtas. 

— Kaip gi dabar padarysime? — kalbėjo Sokratas. — Bene galė- 
tumėm prileisti priešingą vyksmą? Ar gal prigimtis čia šlubuoja? 
Ar reikia mirimui prileisti priešingą vyksmą? 

— Be abejonės, reikia, — atsakė Kebėtas, 

— Kokį būtent? 


— Atgimimą. 

— Jei jau yra atgimimas, — pasakė Sokratas, — tai ar nebus tas 
atgimimas tokiu vyksmu, kuriuo mirtis virsta gyvenimu? 

— Taip, bus. 


— Taigi priėjome išvadą, kad gyvieji gimsta iš mirusiųjų, ne kitaip 
ir mirusieji iš gyvųjų. Jei taip, tai turime, rodos, neabejotiną įro- 
dymą, kad mirusiųjų sielos kažkur būna ir iš ten vėl atsiranda. 

— Mano išmanymu, Sokratai, — pasakė Kebėtas, — iš to, dėl ko 
susitarta, neišvengiamai eina, kad taip turi būti. 

— Įsidėmėk, Kebėtai, — pasakė Sokratas: — mano nuomone, pri- 
ėjom visiškai pagrįstas išvadas. Juk jei nebūtų dviejų vyksmų, 
visuomet atsakančių vienas antrą ir sudarančių lyg kokį ratą, bet 
būtų kažkoks tiesioginis vyksmas, kurs pereitų tiktai iš pirmo į antra— 
priešinga ir negrįžtų atgal į pirma, iš kurio išėjo, tai viskas, suprask, 
gautų galų gale vienodą išvaizdą, būtų atpažįstama vienodu būdu, 
ir nutruktų naujų kūnų atsiradimas. 

— Kaip sakai? — paklausė Kebėtas. 

— Visai nesunku suprasti, ką kalbu, — atsakė Sokratas. — Jei, pa- 
vyzdžiui, užmigimas būtų, o einančio iš miego atbudimo nebūtų, 
tai padavimas apie Endimioną *3 netektų prasmės ir reikšmės, nes 
visas pasaulis atsidurtų Endimiono būklėj, suprask, miegotų. Ir jei 
viskas susijungtų ir nebesiskirtų, netrukus atsitiktų tai, apie ką kalba 
Anaksagoras **: visų kūnų mišinys. Panašiai, mielas Kebėtai, jei tik 

visa, kas gyva, mirtų, o kas mirė, paliktų tokioj būklėj ir vėl neat- 
gimtų, tai ar nebūtų didelė būtinybė, kad visa galų gale išmirtų ir 
nieko, kas gyva, nepasiliktų? Juk jei visa, kas gyva, gimtų ne iš to, 
kas mirė, bet iš ko nors kito, ir mirtų, kokių priemonių reikėtų 
griebtis, kad nebūtų viskas mirties pagrobta? 

— Tokių priemonių, manding, nėra, Sokratai, — tarė Kebėtas, — ir 
man rodos, kad tu sakai visai teisingai. 

— Man iš tikrųjų taip atrodo, Kebėtai, — pasakė Sokratas, — ir 
mes neklystame, sutikdami su tuo, bet viskas taip ir iš tikrųjų yra: 
ir atgimimas, ir gyvųjų atsiradimas iš mirusiųjų, ir kad mirusiųjų 
sielos būna, ir kad gerųjų likimas geresnis, blogųjų — blogesnis 25. 
— Iš tiesų, Sokratai, — pertraukė jį Kebėtas, — ir sulig anais žo- 
džiais (jei jie teisingi), kuriuos tu dažnai savo pasikalbėjimuose sa- 
kydavai, būtent, kad mokymasis yra mums ne kas kita, kaip prisi- 
minimas, — kažkaip būtinai išeina, kad ką kitados išmokome, dabar 
atsimename. Gi tai nebūtų galima, jei mūsų siela nebūtų buvusi 
kur nors anksčiau, prieš atgimdama žmogaus kūne. Todėl ir šituo 
sumetimu atrodo, kad siela yra nemirtinga. 

— Bet Kebėtai, — įsikišo Simmijas, — kokie tam įrodymai? Primink 
man juos, nes aš dabar nelabai teatsimenu. LU 

— Priminsiu, — atsakė Kebėtas, — vienu gražiausiu pasakymu: pa- 
klausti apie ką nors (jei tik bus vykusiai paklausti), žmonės patys 
visuomet randa tinkamą atsakymą; tačiau, jei neturėtų įgimtos pro- 
tavimo ir tikrojo žinojimo galios, jie to padaryti negalėtų: jei kas 
parodys jiems geometrines figūras ar ką panašaus, ir tada taip pat 


'bus aišku, kad taip iš tikrųjų yra. 


— Jei tavęs, Simmijau, tai neįti kina, — tarė Sokratas, — pažiūrėk, ar ne- 
sutiktumei su mumis kitaip kalbamą klausimą panagrinėti. Tu, matyti, 
nelabai nori tikėti, kad vadinamasis mokymasis yra prisiminimas? 
— Aš nė kiek neabejoju, — atsakė Simmijas, — tiktai noriu pasimokyti 
ano prisiminimo, apie kurį kalbama. Ir iš to, ką mėgino paaiškinti 
Kebėtas, aš beveik jau atsimenu ir įsitikinu. Vis dėlto norėčiau 
dabar paklausyti, kaip tu rengeis tai įrodyti. 


— Stai kaip, — atsakė Sokratas: — juk mes, aišku, sutinkame, kad 
jei kas prisimena ką, reikia, kad jis anksčiau kada nors būtų tai 
sužinojęs. 


— Žinoma, — atsakė Simmijas. 

— Bet ar mes sutiktume ir dėl to, kad jei žinojimas įgijamas tokiu 
būdu, jis ir yra prisiminimas? O kalbu aš apie tokį maždaug būdą: 
jei kas ką pamatęs, išgirdęs, ar šiaip kuriuo būdu kokį daiktą su- 
vokęs, žino ne tik tą, bet, be to, ir kurį kitą daiktą, kurio pažini- 
mas nėra toks, bet kitoks, ar mes visai teisingai nesakome, kad jis 
prisimena tą daiktą, kurį tokiu būdu pažino? 3 
— Kaip čia kalbi? 

— Pavyzdžiui, juk kitoks pažinimas žmogaus, ir kitoks — lyros. 
— Žinoma. 

— O ar nežinai, ką jaučia įsimylėję, kai pamato lyrą, apsiaustą, ar 
kitą kurį daiktą, kurį jų mylimasis paprastai vartoja? Atpažinę lyrą, 

jie savo atminty atgamina ir jos savininko vaizdą. Tai ir bus pri- 
siminimas. Taip kitkas, dažnai matęs Simmiją, prisiminė Kebėtą. Ir 
panašių pavyzdžių galima rasti tūkstančius. 

— Tikrai tūkstančius, prisiekiu Diju, — pritarė Simmijas. 

— Taigi, — kalbėjo toliau Sokratas, — ar tai nebus tam tikras prisi- 
minimas, ypač, žinoma, jei kas pajunta tai dėl to, ką dėl ilgo laiko 
ir dėl nematymo buvo jau užmiršęs? 

— Visai aišku, — pasakė Simmijas. 

— Dabar toliau, — kalbėjo Sokratas: — pamačius arklio atvaizdą ir 
lyros atvaizdą, ar galima prisiminti žmogų? Ir pamačius Simmijaus 
atvaizdą, ar galima prisiminti Kebėtą? | 
— Be abejonės. 

— O pamačius Simmijaus atvaizdą, ar negalima ir paties Simmijaus 
prisiminti? 

— Aišku, galima, — atsakė Simmijas. 

— Taigi, sulig visais šitais protavimais, — ar neišeina, kad prisi- 
minimas sužadinamas iš dalies panašumo, iš dalies nepanašumo? 
— Išeina. 

— Bet kada kas nors ką prisimena dėl panašumo, ar nėra būtiny- 
bės, kad kartu su tuo daiktu jis įsivaizduotų ir tai, ko trūksta pa- 
našumui, arba ko netrūksta tam, ką jis prisiminė? 

— Būtinai, — pritarė Simmijas. 

— Taigi įsidėmėk, — tarė Sokratas, — ar iš tikrųjų taip yra. Ar 
nesakome lygybę esant ką? Ne apie tai kalbu, kad vienas medis 
lygus kitam medžiui, vienas akmuo — kitam akmeniui, ir ne apie 
kitus tokius daiktus, bet sakau, kad šalia visų tokių daiktų yra kažkas 
kita, būtent, pati lygybė? Sakome ją esant kažką ar nieką? 

— Žinoma, sakome, prisiekiu Diju, — pritarė Simmijas, — ir dar kaip! 
— Ir taip pat žinome, kas toji lygybė yra? 

— Aišku, — atsakė Simmijas. 

-— Iš kur gi mes gavome tą žinojimą? Ar tik ne iš tų daiktų, apie 
kuriuos dabar kalbėjome, būtent: pastebėję lygius medžius, 
akmenis ir kitus daiktus, priėjome lygybės sąvoką, visai nepanašią 
į tuos daiktus? Ar ji tau nesirodo nepanaši? Įsidėmėk dar šiai ką: 
ar ir lygūs akmenys ir medžiai nesirodo tau kartais lygūs, kartais 
nelygūs? 

— Zinoma, taip. 

— Bet ar pasirodė tau kartais nelygu tai, kas yra savaime lygu, arba 
lygybė — nelygybe? 26 

— Tikrai niekados, Sokratai. 

— Vadinas, — kalbėjo Sokratas, — anie lygūs daiktai ir pati lygybė 
nebus tas pali? 

— Man rodosi, Sokratai, jokiu būdu nebus. 

— Tačiau, — pasakė Sokratas, — ar nesuvokei ir ar negavai pačioš 
lygybės supratimo iš šitų lygių daiktų, nesutampančių su ana lygybe? 
— Tikriausiai sakai, — pastebėjo Simmijas. 

— Vadinas, lygybė sutampa su lygiu, ar ne? 

— Sutampa. 


16 


M. Račkauskas: Platono Fedonas 


— Tai visai nesvarbu, — pasakė Sokratas, — juk pamatęs kokį daiktą, 


d kartu įsivaizduoji kitą, nežiūrint to, ar jis panašus ar ne: tai būtinai 

ir bus atsiminimas. 

— Žinoma, 

— Kas gi toliau? — paklausė Sokratas: — ar mes jaučiame ką nors 
panašaus, matydami lygius medžius ir kitus lygius daiktus, apie 
kuriuos dabar tik kalbėjom? Ar mums rodosi, kad jų lygybė tokia 
pat, kaip lygybė savaime? Ar jai ko trūksta, kad taptų lygybė pati 
savaime, ar nieko? 

— Žinoma, daug trūksta, — pritarė Simmijas. 

— Taigi pripažįstame, kad jei kas nors, pamatęs kokį daiktą, pa- 
mano: daiktas, kurį dabar matau, nori būti lygus su kitu kuriuo 
daiktu, bet jam kažko trūksta, ir jis negali būt visiškai toks, kaip 
kitas, bet skiriasi nuo jo, — reikia, aišku, pripažinti, kad tokiu būdu 
galvojąs turėjo prieš tai žinoti kažką, kuo remdamasis sako, kad 
nors daiktas panašus į kitą, bet ne visiškai su juo lygus. 

— Būtinaj taip. 

— Kas toliau? Ar ir mes patyrėme tą pat dėl lygių daiktų ir dėl 
pačios lygybės, ar ne? 

— Be abejonės. 

— Taigi, matyt, yra būtina, kad pažintume lygybę ankščiau, negu, 
pamatę lygius daiktus, pagalvotume, jog jie visi stengiasi būti tokie, 
kaip pati lygybė, bet neįstengia. 

—- Taip yra. 

— Tačiau juk sutinkame, kad šiuo atveju mes negalėjome ir nega- 
lėtume nieko iš kur kitur apibrėžti, nepavartodami regėjimo, lytėjimo 
ar kokio kito iš kūno pojūčių. Tą pat tvirtinu ir dėl viso kito. 

— Iš tikrųjų, Sokratai, jie turi vienodą reikšmę tam, ką šitas pro- 
tavimas nori įrodyti. 

— Vadinas, tik jausmų pagalba reikia suprasti, kad tokiu būdu 
viskas jausmais suvokiama, siekia lygybės, bet nesutampa su ja. 
Ar kaip sakysime? 

— Taip. 

— Taigi reikia, kad mes, prieš pradėdami regėti, girdėti ir bendrai 
jausti, turėtume kur nors gauti supratimą apie pačią lygybę, kaip 
tokią, jei jausmų pagalba lygindami su ja iš lygių daiktų stebėjimo 
gautus įspūdžius, patyrėme. jog visi tie daiktai siekia būti tokie, 
kaip pati lygybė, tačiau kiek atsilieka nuo jos. 

— Tai būtina išvada iš to, kas anksčiau pasakyta, Sokratai. 

— Juk tiesa, kad vos gimę naudojomės regėjimu, girdėjimu ir turė- 
jome kitus pojūčius? 

— Visai taip. 

— i reikia, sakome, kad lygybės sąvoką turėtumę anksčiau įgyti? 
— Taip. 

— Taigi, kaip rodosi, būtina, kad mes prieš gimdami gautume šitą 
pažinimą. 

— Rodosi. 

— Jei mes įgijome šitą pažinimą prieš gimdami ir atsinešėme su 
savimi, tai ar mes nepažinome prieš gimdami ir ar neatsinešėm su 
savimi ne tik lygybės sąvokos, ne tik supratimo, kas daugiau ir 
mažiau, bet ir visų kitų panašių sąvokų? Juk mes dabar nė kiek 
ne daugiau kalbame apie lygybę, kaip ir apie grožį, apie gėrį, tei- 
singumą, šventumą, žodžiu sakant, apie visa, ką mes savo pasikal- 
bėjimuose (ir klausdami klausimuose, ir atsakydami atsakymuose) 
apibrėžiame tikrąja būtimi. Vadinas, būtina mums visas tas sąvokas 


— Taip yra. 
— Ir jei įsigiję jas kaskart vėl neužmirštume, taptume visada jas 
žinančiais ir žinotume jas per visą gyvenimą. Nes žinoti — yra: 


— Juk mes pripažinome galimu, kad tas, kurs suvokia kokį daiktą 
regėjimu, girdėjimu ar kitu kuriuo pojūčiu, atsimena kartu ir ką 
kita, ką jis buvo užmiršęs, ir kam jo suvokiamas daiktas, dėl pana- 
šumo ar dėl skirtumo, yra artimas. Tokiu būdu, kaip sakau, tenka 
pripažinti viena iš dviejų: arba mes gimėme žinodami visa tai ir 
palaikome tas žinias per visą gyvenimą, arba tie, apie kuriuos sa- 
kome, kad jie mokosi, ne ką kita daro, kaip tik prisimena. Siuo 
atveju mokymasis ir būtų prisiminimas. 
— Visa tai tikra tiesa, Sokratai. 
— Taigi ką pasirinksi, Simmijau? Ar kad gimėme žiną, ar kad paskui 
prisimename tuos dalykus, kurių pažinimą anksčiau įgijome? 
— Nemokėčiaųu šiuo metu pasirinkti, Sokratai. 
— Kodėl gi? Šiuo atveju tikriausiai galėtum pasirinkti, kaip tat tau 
že ar ką nors žinodamas žmogus gali pasakyti, ką jis žino ir 
o ne? 
— Visai aišku, kad gali, Sokratai, — atsakė Simmijas. , 
— O kaip tau atrodo: ar visi žmonės sugebėtų padaryti savo 
sprendimą apie tai, apie ką mes dabar kalbėjome? 
— Tikrai to norėčiau, — atsakė Simmijas, — bet labai bijau, kad 
rytoj tuo pat laiku niekas nemokės tinkamai to padaryti. 
— Vadinas, manai, kad ne visi tai supranta, Simmijau, — paklausė 
Sokratas. 
— Jokiu būdu ne. 
— Taigi prisimena tai, ko kitados yra išmokę? 
— Būtinai. 
— Kada gi mūsų sielos bus tai pažinusios? Juk ne po to, kai žmo- 
"058 nės 

— Aišku, 

— Vadinas, anksčiau? 

— Taip. 

— Iš to eina, Simmijau, kad dar prieš ateidamos į žmogaus kūną 
mūsų sielos buvo skyrium nuo kūnų ir turėjo žinojimą. 

— Taip, Sokratai, jei tik anų žinių negauname gimdami: juk dar 
šito laikotarpio esama, 

— Tesie taip, prieteliau. Kuriuo gi kitu laiku nustojame žinojimo? 
Juk negimstame su juo, kaip ką tik nutarėm. Nejaugi nustojame 
žinojimo kaip tik tuo metu, kai jį įgijame? O gal turi nurodyti kitą 
kokį laiką? 

— Jokio, Sokratai; neapsižiūrėjau niekus plepąs. 

— Vadinas, Simmijau, priėjome tokią išvadą? Jei visa tai, ką nuolat 
kartojame, — grožis, gėris ir kitos tokios būtys, būna, jei mes ly- 
giname su jomis, kaip su kažkuo, kas anksčiau buvo ir ką mes vėl 
naujai įgijome, visa, ką suvokiame pojūčiais, tai būtinai išeina štai 
kas: kaip šios būtys yra, taip lygiai ir mūsų siela buvo dar prieš 
mums užgimus. Jei tatai taip nebūtų, šitos mtisų kalbos būtų bergž- 
džios. Ar ne tiesa? Ar neišvengiama butinybė, kad tos būtys būna 
ir kad mūsų sielos buvo mumš dar negimus, ir jei nėra vieno, nėra 
ir antro? 

— Man rodosi, Sokratai, — pasakė Simmijas, — kad toji būtinybė 
yra nenuneigiama. Ir mūsų protavimas priėjo gražią išvadą: nėra 
abejonės, kad mūsų siela būna mums negimus, ir kad tos būtys, 
apie kurias dabar kalbi, irgi būna. Iš tikrųjų, aš bent nežinau, kas 
man būtų lygiai taip aišku, kaip tatai, kad visos šios būtys — grožis, 
gėris ir kita, apie ką dabar kalbėjai, tikriausiai yra. Ir man bent rodosi 
visa tai esant pakankamai įrodyta. 

— Na, o kaip Kebėtui? paklausė Sokratas: — juk reikia ir Kebėtą įtikinti. 
— Aš bent manau, — atsakė Simmijas, — kad ir jis pakankamai 
įtikintas, nors joks kitas žmogus nėra tiek linkęs nepasitikėti pro- 
tavimais, kaip jis. Tačiau manau, kad ir jis pakankamai įsitikino, 
jog mūsų siela buvo jau prieš mums užgimsiant. 

— Bet ar mums mirus ji dar bus, — tai ir man pačiam, Sokratai, 
rodosi neįrodyta, -- pasakė Simmijas, — bet dar vyrauja žmonių 
nuomonė, ką mums dabar ir Kebėtas priminė, kad žmogui mirus 
ir siela pranyksta, ir kad čia yra jos galas. Iš tikrųjų, kas jai kliu- 
dytų gimti, įgauti kur nors pavidalo ir būti prieš įsikūnijant, gi po 
įsikūnijimo ir po išsivadavimo įš kūno — pasibaigti ir išnykti? 

— Tiesą sakai, Simmijau, — tarė Kebėtas. — juk išspręsta, rodosi, tik 
kaip ir pusė to, ką reikia išspręsti, būtent, kad mūsų siela buvo 
mums dar negimus; norint įrodymą privesti prie galo, reikia, be to, 
dar papildomai įrodyti, kad ir po miisų mirties ji bus taip pat, kaip 
ir mums negimus. 

— Tai jau, Simmijau ir Kebėtai, įrodyta, — pastebėjo Sokratas, — jei 
tik panorėsite paskutinį įrodymą sujungti su tuo, dėl kurio mes jau 
anksčiau buvom sutikę, būtent, kad visa gyva kylo iš to, kas mirė, 
Juk jei mūsų siela jau ir anksčiau būna, tai reikią pripažinti, kad ji, 

ateidama į pasaulį ir gimdama, gimsta ne iš ko kito, kaip iš mirties ir 
mirimo. Argi iš to būtinai neina, kad siela būna ir po mirties, nes jai, 
žinoma, reikia vėl gimti? Tokiu būdu, apie ką dąbar kalbate, jau įrodyta. 
Bet man rodos, kad vis dėlto tu ir Simmijas su mielu noru sutik- 
tute dar plačiau panagrinėti šitą klausimą: jūs vis dar, lyg vaikai, 
bijote, kad vėjas iš tikrųjų neišblaškytų ir neišpustytų sielos, jai 
išeinant iš kūno, ypač jei kūnui teks mirti ne ramiu oru, o kokiam 
dideliam vėjui pučiant. 

Kebėtas prasijuokė ir tarė: 

— Pasistenk gi, Sokratai, išblaškyti mūsų baimę, kuri tačiau nėra 
mūsų, bet, tur būt, kažkokio vaiko, kurs sėdi mumyse ir baidosi visų 
tokių dalykų. Taigi pamėginkime įtikinti jį, kad nebijotų mirties, 
lyg kokios baidyklės. 

— Tada reikia, — pasakė Sokratas, — kasdien giedoti jam kerėjimo 
giesmę, kol pasigydysit nuo baimės. 

— Bet Sokratai, — tarė Kebėtas, — iš kur imsime dabar tokių giesmių 
gerą giedotoją, tau rengiantis mus palikti? 

— Graikija didelė, Kebėtai, ir joje yra tinkamų žmonių, — atsakė 
Sokratas; — nemaža ir visokių svetimtaučių, kuriuos visųs reikėtų 
aplankyti, tokio giedotojo beieškant, ir nesigailėti nei pinigų nei vargo, 
nes nėra tinkamesnio daikto, kuriam galėtute geriau savo pinigus 
išleisti. Taip pat ir savo tarpe reikia paieškoti: galimas daiktas, kad 
sunku bus rasti žmonių, kurie geriau už jus galėtų tai atlikti, 

-— Tai bus padaryta, — pasakė Kebėtas. — Bet grįžkime, jei tatai 
tau malonu, prie to, kur sustojome. 

— Žinoma, malonu. Kodėl nebus malonu, 

— Gerai sakai, — tarė Kebėtas. 

— Taigi, — kalbėjo toliau Sokratas, — ar ne tokį reikia sau pa- 
statyti klausimą: kuriam, galiausiai, daiktui tinka tai patirti, būtent — 
išnykti? Dėl kurio daikto tenka bijoti, kad su juo to neatsitiktų? 
Ir dėl kurio netenka? Po to turime vėl pažiūrėti, kuriems iš jų pri- 
klauso siela, ir, atsižiūrint į tai, spręsti, ar tenka dėl mūsų sielos bijoti? 
— Tiesą sakai, — tarė Kebėtas. 

— Ar nedera tai patirti daiktui, atsiradusiam iš sudėties ir sudėtin- 
gam iš prigimties? Ar toks sudėtingas daiktas neturi išsiskirstyti 
tokiu pat būdu, kokiu būvo sudėtas? O jei koks daiktas pasitaiko 
nesudėtingas, ar nedera ypač jam vienam nepatirti to? 

— Man rodos, kad taip, — pritarė Kebėtas. 

— O juk ypatingai tinka būti nesudėtingiems tiems daiktams, kurie 
visuomet pasilieka tokie pat ir nesikeičia? Ir atvirkščiai, ar netinka 
būti sudėtingiems tiems daiktams, kurie nuolat keičiasi ir niekuomet 
nepasilieka tokie pat? 

— Ir man taip rodos. 

— Dabar, — pasakė Sokratas, — grįžkime prie to, apie ką anksčiau 
kalbėjome. Visa tai, ką mes savo klausimuose ir atsakymuose pa- 
vadinome būties vardu, ar visuomet pasilieka tas pat, ar kartais 
keičiasi? Lygybė, kaip tokia, grožis, kaip toks, ir kitos savaime 
esančios būtys, — ar kada įgauna kokį nors pasikeitimą, ir kokį 

maždaug? Arba kiekviena tų esmių, būdama pati ir vienalytė, tokia 
ir pasilieka, ir niekuomet niekur jokiu būdu jokio pakeitimo neįgauna? 
— Būtinai taip, Sokratai, — pasakė Kebėtas, — ji pasilieka pastovi. 
— O kaip dėl daugelio kitų gražių -daiktų, pavyzdžiui, dėl žmo- 
nių, arklių, apsiaustų ir kitų, kiek jie gražūs, ar lygūs, ar aplamai 
turi kokį panašų pavadinimą? Ar jie pasilieka tokie pat, arba prie- 
šingai: palyginus su būtimis, nei patys savyje, nei santyky su kits 
kitu niekados ir jokiu būdu nepasilieka nepasikeitę? 

— Su daiktais kitaip, — atsakė Kebėtas: — jie nuolat keičiasi. 

— Ar tu negali pažinti šių pastarųjų lytėjimo, regėjimo ir kitų po- 
jūčių pagalba, tuo tarpu kai esmių negalima kitaip suvokti, kaip tik 
proto mintijimu, nes jos yra belytės ir nematomos? 

— Visiškai teisingai sakai, — pritarė Kebėtas. 

— Taigi, ar nesutiktum nustatyti, — kalbėjo toliau Sokratas, — dvi 
būčių rūšis: viena — matomieji daiktai, antra — nematomieji? 

— Nustatykim, — sutiko Kebėtas. 

— Nematomoji būtis visada pasilieka ta pati, matomoji gi — niekumet? 
— Galime ir tai nustatyti, — pritarė Kebėtas. 

— O toliau, — kalbėjo Sokratas, — iš ko gi mes patys sudaryti? 
Ar ne is kūno ir sielos? Ar gal dar iš ko kito? 

— Iš nieko kito, — pasakė Kebėtas. 

— Taigi į katrą rūšį daugiau panašus ir su katra labiau giminin- 
gas kūnas? 

— Kiekvienam aišku, kad su matomąja, — atsakė Kebėtas. 

— O siela? Matoma ar nematoma? 

— Žmonių bent — ne, Sokratai, — pasakė Kebėtas. 

— Bet juk mes kalbame apie matoma ir nematoma, pasiremdami 
žmonių prigimtimi? O gal turi galvoj kokią kitą prigimtį? 

— Ne, žmonių. 

— Tai kaip sakome apie sielą? Matoma ji, ar nematoma? 

— Nematoma, 

— Vadinas, ji neregima? 

— Taip. 

— Todėl siela labiau už kūną panaši į neregimąją rūšį, kūnas gi — 
į matomąją. 

— Neišvengiamai taip, Sokratai. 

— O ar nekalbėjome anksčiau ir apie tai, kad siela kam nors ištirti 
vartoja kūną — regėjimą, girdėjimą ar kitą kokį pojūtį (nes ištirti ką 
pojūčių pagalba ir reiškia ištirti tai, pavartojant kūną), būna kūno 
nukreipiama į tas sritis, kur yra nuolatinis keitimasis ir, liesdama tokį 
daiktą, iškrypsta iš tiesaus kelio, susijaudina ir, nusiminusi, svyruoja, 
lyg apsvaigusi? - 

— Taip, kalbėjome. 

— O kai ji tyrinėja ką nors, būdamą pati viena, ar ji nepakyla prie 
to, kas tyra, amžina, nemaru, nekeičiama? Savo prigimtimi būdama 
artima visam tam, ar nebendrauja ji su juo tol, kol gali pasilikti pati 
viena? Ar siela nesiliauja tada klaidžiojusi? Ar nepasilieka ji visada 
pati viena, susijungdama su nesikeičiančiomis būtimis? Ir ar tokia 
sielos būklė nebus mintijimas? . 

— Labai gražiai ir teisingai kalbi, Sokratai, — pasakė Kebėtas. 

— Taigi, išeinant iš to, kas anksčiau ir kas dabar buvo pasakyta, 
kaip tau rodos, į kokią daiktų rūšį siela labiau panaši ir kokiai la- 
biau gimininga? 

— Man rodos, Sokratai, atsakė Kebėtas, — kad kiekvienas, net ir 
mažiausiai sugebąs galvoti, tokiu keliu eidamas, sutiks, kad siela 
visais atvejais daugiau panaši į tai, kas niekados nesikeičia, negu 
į priešinga. 

— O kūnas? 

— Į priešinga, 

— Įsidėmėk dar ir štai ką: kadangi siela ir kūnas būna drauge, 
gamta įsako kūnui vergauti ir klausyti, sielai — valdyti ir viešpa- 
tauti. Katras, tavo galva, panašus į dieviška ir katras į mirtinga? 
Ar nesirodo tau, kad tam, kas dieviška, pačios gamtos skirta valdyti 
ir vadovauti, o tam, kas maru, — klausyti ir vergauti? 

— Man bent, taip. 

— Taigi į katrą panaši siela? 

-- Aišku, Sokratai, kad siela panaši į dieviška, kūnas gi — į mirtinga. 
— Dabar, Kebėtai, — kalbėjo Sokratas, —- pagalvok: ar iš viso to, 
kas mūsų pasakyta, neina, kad siela labiausiai panaši į dieviška, 
nemirtinga, tik mintimi suvokiama, tolygu, nesuardoma, visada vie- 
ninga ir pastovu; gi kūnas labiausiai atsako visa žmogiška, maru, 
daugeriopa, mintimi nesuvokiama, suardoma, visuomet nevieninga 
ir nepastovu. Ar galime su tuo nesutikti, mielas Kebėtai, ir kitaip 
nustatyti? 

— Negalime. 

— O kas toliav? Jei visa tai taip, ar kūnui nedera greit irti, sielai 
gi -- likti ar visai nesunaikinamai, ar bent arti to? 

— Žinoma, taip. s 

— Juk pats pastebi, -— pasakė Sokratas, — kad, žmogui mirus, jo 
regimoji ir regimo srity esanti dalis — kūnas, ar tai, ką vadiname 
lavonu ir kam dera suirti, subyrėti, išpustytam būti, — nepatiria 
nieko tokio staiga, bet gan ilgą laiką būna, ypatingai gi jei kas 
miršta pačiame amžiaus žydėjime, turėdamas žydintį kūną. O jei 
lavoną išbalzamuoti, kaip balzamuojama Egipte, tai pasilieka beveik 
sveikas stebėtinai ilgą laiką. Bet jei kūnas sutrūnėja, kai kurios jo 
dalys, kaip antai, kaulai, gyslos ir visos kitos tokios, pasilieka, taip 
sakant, nemarios. Ar ne taip? 

— Taip. 

— Gi siela, neregimoji mūsų dalis, vykstanti į atsakomą jai vietą — 
garbingą, tyrą, nematomą, paprastai sakant, į Hadą, pas gerąjį ir 
išmintingąjį dievą, kur, jei dievas panorės, netrukus teks ir mano 
sielai keliauti, nejaugi toji mūsų siela, turėdama tokias savybes ir 
tokią prigimtį, atsiskyrus nuo kūno, tučtuojau, kaip daugelis žmonių 
tvirtiną, yra išpustoma ir pranyksta? Toli gražu ne, mielas Simmijau 
ir tu, Kebėtai. Priešingai, greičiau štai kas atsitinka: siela atsiskiria 
nuo kūno, skaisti būdama, neimdama su savimi nieko iš to, kas 
yra kūno, nes, begyvendama, neturėjo su kūnu jokio bendravimo, 

kiek tai nuo jos parėjo, bet šalinosi jo, pasilikdama pati savyje su- 
sikaupusi ir nuolat tuo rūpindamasi. Gi tai nieko kito nereiškia, 
tik tą, kad siela teisingai mąstė ir iš tikrųjų rengėsi ramiai mirti. 
Ar ne tatai bus rūpinimasis mirtimi? 

— Vadinas, ar taip nusiteikusi siela nevyksta į panašią į save, ne- 
matomą, dievišką, nemirtingą, išmintingą sritį? Jai ten nusikėlus, ar 
nelaukia išganymas? Ar nebus ji laisva nuo klaidžiojimo, neišmin- 
tingumo, baimės, nožmių aistrų ir kitų žmogaus blogybių? Ir, kaip 
sakoma apie tuos, kuriems pavedama šventąsias pareigas eiti, ar iš 
tiesų nebendraus ji amžinai su dievais? Taip pasakysime, Kebėtai, 
ar kitaip? 

— Prisiekiu Diju, taip, — patvirtino Kebėtas. 

— Bet, manau, jei kūną palieka siela suteršta ir nešvari — todėl, 
kad nuolat bendravo su kūnu, jam tarnavo, jį mylėjo, kūniškų įgei- 
džių ir malonumų buvo apkerėta, pripažino teisinga tik tai, kas turi 
kūno pavidalą, ką galima paliesti, pamatyti, išgerti, suvalgyti, panau- 
doti meilės smagumams; o to, kas akims nematoma ir paslėpta, kas 
pasiekiama tik mintimi ir suvokiama filosofija, paprastai nekentė, 
bijojo ir vengė, — tokia siela, kaip manai, ar skirsis nuo kūno nie- 
kuo nedėla ir skaisti? 

— Jokiu būdu ne, — pasakė Kebėtas. 

— Tokia siela, manau, bus kiaurai persisunkusi tuo, kas kūniška, 
nes jos bendravimas ir buvimas su kūnu, dėl nuolatinio draugavimo 
ir giuoję rūpinimosi juo, kaip ir surišo ją su kūnu į viena? 

— Taip. 

— Reikia manyti, prieteliau, kad bendravusi su kūnu siela esti sunki, 
apkrauta, žemėta ir regima. Tokia būdama, ji griūva naštos slėgiama 
ir veržiasi vėl į matomąjį pasaulį, baidydamos nematomojo ir Ne- 
matomo *", Ji klajoja, kaip pasakojama, kapuose prie kapnamių, kur 
kartais neva matomi kažkokie neaiškūs sielų pavidalai — vaidokliai 28. 
Siuose, būtent, pavidaluose ir pasirodo tos sielos, nes jos, ne visi- 
škai išsivadavusios iš kūnų, bet regimo dalyviai, gali būti ir matomos. 
— Galimas daiktas, Sokratai. 

— Žinoma, galimas, Kebėtai; be to, galimas daiktas ir tat, kad tai sielos 
ne gerųjų žmonių, bet sielos piktųjų: jos verčiamos klaidžioti minė- 
tose vietose, atlikdamos bausmę už buvusį nuodėmingą gyvenimą. 
Ir klaidžioja jos tol, kol, verčiamos savo palinkimo prie kūno, kuris 
visur jas persekioja, vėl apsigyvens kūne. 

O jos, paprastas dalykas, apsivelka tokiomis būtybėmis, kurių papročiai 
tiko sielai žemėje gyvenant. 

— Ką turi galvoje, taip sakydamas, Sokratai? 


— Pavyzdžiui, temokėję apsiryti, pasigerti, paleistuvauti turi virsti, - 


tur būt, asilų ir kitų panašių gyvulių paderme. Ar ne taip manai? 
— Visai galimas daiktas, kad taip, kaip sakai. 

— O pamėgusieji neteisybę, priespaudą, plėšimus virsta vilkais, va- 
nagais, kirliais. Ar gal pasakysime, kad tokių žmonių sielos eina 
kur kitur? 

— Be abejonės, jos eina į tavo nurodytas vietas, — pasakė Kebėtas- 

— Taigi, — kalbėjo toliau Sokratas, — ar neaišku, kad kitos sielos 

eis į vietas, atsakomas jų rūpesčiams? 

— Visai aišku, -- pritarė Kebėtas. 

— O kas laimingiausi iš žmonių? — paklausė Sokratas. — Kas iš 
jų gaus geriausią vietą? Ar ne tie, kurie buvo atsidavę visuomeninei 
ir valstybinei dorybei, vadinamai sveiku protu ir teisingumu, atsiradu- 
siai iš gero būdo ir lavinimosi — be filosofijos ir didesnio galvojimo? 
— Kodėl gi šie laimingiausi? 

— Todėl, kad jiems tinka vėl apsigyventi jų sielai artimoje, ramioje, 
visuomenę mėgstančioje padermėje, kaip antai, bitėje, vapsvoje, 
skruzdelėje ir dargi net vėl žmoguje, ir tada iš jų išeis tinkami žmonės. 
— Galimas daiktas. 

— O į dievų giminę neleistina įeiti tam, kas nebuvo atsidavęs filo- 
sofijai ir nebaigia gyvenimo visai skaistus. Tat prieinama tik paži- 
nimo mylėtojui. Stai kodėl, prieteliau Simmijau ir tu, Kebėtai, tikri 
filosofai susilaiko nuo visų kūno aistrų ir napasiduoda joms. Ir el- 
giasi jie taip ne dėl to, kad bijotų pragaišties ar neturto, kaip dau- 
gelis gobšų žmonių; ir ne iš baimės nustoti pagarbos ir menkos 
šlovės, kaip tat daro valdžios ir garbės mėgėjai, susilaikydami nuo 
aistrų. 

— Bet tikriesiems filosofams ir nederėtų kitaip elgtis, — pastebėjo 
Kebėtas. 

— Prisiekiu Diju, nederėtų, — pasakė Sokratas. — Todėl, Kebėtai, 
visi, kas rūpinasi savo siela ir gyvena ne tam, kad tarnautų kūnui, 
palieka žmones, kuriems tai nepatinka, ir neina su jais tuo pačiu 
keliu, kaip su nežinančiais, kur einą. Manydami, kad nereikia daryti 
nieko, kas nesutinka su filosofija ir su jos teikiamu išsivadavimu bei 
apsivalymu, jie atsiduoda filosofijai ir eina ten, kur yra jos vedami. 
— Kaip tat suprasti, Sokratai? 

— Aš pasakysiu, — tarė Sokratas, — Pažinimo mylėtojai, — kalbėjo 
jis toliau, -— žino, kad filosofija gauna jų sielą lyg visiškai kūno 
sukaustytą, prie jo prilipdytą, priverstą žiūrėti į būtį lyg per kalėjimo 
pinučius (o ne betarpiškai pati per save), pasmerktą merdėti visiškoje 
proto tamsybėje. Ji mato, kad visos šios baisybės pareina nuo 
pagavusių žmones aistrų, ir kad pirmiausia pats kalinys yra kaltas, 
kad pateko į grandines. Taigi, kaip sakau, pažinimo mylėtojai žino, 
jog filosofija, gavusi tokią jų sielą, ramiai mudrina juos, mėgina 
atvaduoti, nurodydama į tai, kaip klaidingi yra tyrinėjimai akių pa- 
galba, taip pat ausų ir kitų pojūčių organų. Filosofija įtikina sielą 
be būtino reikalo nesinaudoti jutimais, skatina ją susikaupti ir už- 
sidaryti savyje, niekuo nepasitikėti, išskyrus save ir tai, ką ji pati 
viena mąsto apie kiekvieną iš esančių pasaulio daiktų, kaip tokį; 
gi tai, ką siela galį suvokti kitko pagalba, kas kartais atrodo vienaip, 
kartais—kitaip, laikyti visiškai klaidinga. Juk visa tai yra iš juntamo 
ir regimo srities; gi tai, ką siela pati viena suvokia, yra tik protui 
prieinama ir nematoma. Tikrojo filosofo siela mano, kad nereikia 
priešintis savo išsivadavimui, ir todėl, kiek galėdama, susilaiko nuo 
malonumų, aistrų, liūdesio, baimės, nes, jos supratimu, tas, kas patiria 

perdidelį džiaugsmą, ar baimę, ar liūdesį, ar geidulius, — pasiduoda 
ne tik tokiai blogybei, kokia ji ir kitiems atrodo, būtent, ligai, pinigų 
išaikvojimui geiduliams patenkinti, bet ir blogybei, kurios jis tokia 
nelaiko, o kuri yra didžiausia ir sunkiausia iš visų blogybių. 

— Kas tai per blogybė, Sokratai? — paklausė Kebėtas. 

— Stai kokia: siela kiekvieno žmogaus, patiriančio didelį džiaugsmą 
ar didelį nuliūdimą, yra verčiama manyti, jog tai, kas joje ypač su- 
kelia šiuos jausmus, yra kažkas tikriausio ir teisingiausio; tuo tarpu 
yra kitaip: visa tai yra iš regimo srities. Ar ne? 

— Žinoma, taip. 

— Ar ne tokiam padėjime siela būna labiausiai kūno varžoma? 

— Kokiu būdu? 


— Kiekvienas smagumas, kiekvienas sielvartas lyg vinimi prikala - 


ir stipriai sujungia sielą su kūnu, padaro sielą kūno pavidalo, nes 
ji įsivaizduoja esant tiesą visa tai, ką kūnas sako. Juk dėl sutikimo 
su kūnu siela yra verčiama džiaugtis tuo, kuo džiaugiasi kūnas, ir 
todėl, mano nuomone, ji verčiama pasidaryti kūno kelionės draugu 
ir misti tuo pačiu maistu ??. Tokia būdama, ji niekados negali skaisti 
ateiti į Hadą, bet visuomet kūno perpildyta išeina iš jo. Stai kodėl 
ji netrukus vėl krinta į kitą kūną, ir, tartum jo apvaisinta, auga jame; 
ir todėl nelemta jai būti su tuo, kas dieviška, skaistu, tolygu. 

— Tikrą tiesą sakai, Sokratai, — pastebėjo Kebėtas. 

— Štai kodėl, Kebėtai, tikri pažinimo mylėtojai yra padorūs, ryžti 
vyrai, o ne dėl to, ką pasakoja apie tai žmonės. Ar kitaip manai? 
— Aš bent, visai ne. 

— Aišku. Filosofo siela taip, būtent, ir samprotaus; ji nemanys, kad 
filosofija turi ją išvaduoti, o kai išvaduos, ji galinti atsiduoti sma- 
gumams ir skausmams, ir tokiu būpu vėl susirišti su kūnu, dirbti 
nepabaigiamąjį darbą Penelopos 30, atleisdavusios kaskart audeklą. 
Priešingai, filosofo siela, susidarydama vidaus rimtį, nesutrikdomą 
skausmų bei malonumų, seka protą ir nuolat jame gyvena, dvasios 
akimis žiūri į teisinga, dieviška, visiškai tikra?!, ir tuo pasistiprina, 
Ji mano taip turinti gyventi, kol gyvena žemėje. O kai baigs gy- 
venimą, ateis į giminingą ir artimą jai vietą, nusikračiusi žmonių 
nelaimių. Taip gyvenusiai ir tokiu maistu mitusiai sielai, Simmijau 
ir Kebėtai, netenka bijoti visokių siaubų; jai nebaisu, kad skirdamasi 
su kūnu bus vėjų išpustyta, išsklaidyta ir išblaškyta, kad išnyks ir 
niekur nieko iš jos nebeliks. 

Sokratui tai pasakius, visi ilgą laiką tylėjo. Pats Sokratas, kaip galima 
buvo matyti, buvo giliai susimąstęs dėl savo kalbos, taip pat ir 
daug kas iš mūsų. Tik Kebėtas ir Simmijas šnabždėjosi su kits. 


savo neaiškumus. 

— Pasakysiu tau visą teisybę, Sokratai, — atsiliepė Simmijas. Juk 
seniai abejodami, baksteriame ir raginame vienas antrą paklausti 
tavęs; labai norime išgirsti tavo nuomonę, bet nedrįstame įkyrėti, 
bijodami, kad tau kalbėti bus nemalonu dėl tave ištikusios nelaimės. 
Tai išgirdęs, Sokratas nusišypsojo ir tarė: 

—- E, brangusis Simmijau, tikrai sunku man būtų kitus vyrus 
įtikinti, kad dabartinio savo likimo nelaikau nelaime, jei net jūsų 
negaliu įtikinti, o vis bijote, kad nebūčiau dabar kiek blogiau nu- 
siteikęs, negu per visą savo gyvenimą. Jūs, matyt, laikote mane 
silpnesniu mantikos3ž srity net už gulbes: anos, nujausdamos 
neišvengiamą mirtį, nors ir anksčiau giedodavo, ima dabar giedoti 
ilgesnes ir gražesnes giesmes 33, džiaugdamos, kad rengiasi vykti 
pas tą dievybę, kuriai tarnauja. (Gi žmonės, bijodami mirties, ir 
gulbes apkalba, sakydami jas apverkiant savo mirtį ir giedant iš 
nuliūdimo. Žmonės nesuvokia, kad joks paukštis negiedos, bū- 
damas alkanas, ar sušalęs, ar dėl kitko nusiminęs, — nei lakštingala, 
nei kregždė, nei kukutis, kurie, kaip sakoma, giedodami savo ne- 
laimes išraudoją. Man gi rodos, kad ir šitie paukščiai, kaip ir 
gulbės, gieda ne dėl nuliūdimo, bet dėl to, manau, kad jie, kaip. 
Apollono paukščiai, yra apdovanoti mantikos dovana ir iš anksto 
žino, koks gėris laukia jų Hade. Stai kodėl šitie paukščiai mirties. 
dieną labiau, negu kitu laiku, ir gieda ir ypatingai džiaugiasi. 
O ir aš pats laikau save tokiu pat tarnu ir taip pat pašvęstu tam 
pačiam dievui, kaip ir gulbės 34. Iš savo valdovo gavau mantikos 
dovaną, nemenkesnę už gulbių, ir todėl taip pat drąsiai, kaip ir 
jos, skyriuosi su gyvenimu. Taigi kalbėkite su manim, klauskite, 
ką tinkami, kol Vienuolika Atėnų vyrų tat leidžia 

— Labai gerai sakai, — tarė Simmijas. — Ir aš tau išdėstysiu, 
ko nesuprantu, o paskui tenurodo Kebėtas, kur jis nesutinka su 
tavo žodžiais. Mano mintys, Sokratai, dėl tavo paliestų klausimų, 
tur būt, bus tos pačios, kaip ir tavo, būtent: tikras pažinimas 
šiame gyvenime ar negalimas, ar kažkaip labai sunkus. Tačiau, 
iš kitos vėl pusės, tik visiškai silpnos dvasios žmogui tinka atsi- 
sakyti nuo pagrindinio bei nuodugnaus tyrinėjimo visoko, kas tuo 
klausimu yra pasakyta, Juk šiuo atveju reikia bent viena iš dviejų 
atsiekti: arba pažinti bei ištirti dalyko esmę, arba, jei tat negalima, 
bent paisirinkti iš visų žmogaus protavimų patį geriausį ir 
mažiausiai sugriaunamą, ir juo pasikliaujant drąsiai, lyg laiveliu, 
plaukti per gyvenimą, jei kas, žinoma, negalėtų keltis dar saugiau 
ir tikriau, naudodamasis patikimesne kėlimosi priemone — kokios 
dieviškos tiesos atvėrimu. Dabar ir aš bent nesigėdysiu klausinėti 
tavęs, jei jau ir tu pats mane ragini, ir paskui nesikrimsiu neiš- 
dėstęs savųjų minčių. Iš tikrųjų, Sokratai, kai aš ir pats vienas 
ir drauge su Kebėtu nagrinėju visa, kas buvo pasakyta, toli gražu 
neatrodo įtikinamai pasakyta, 

O Sokratas tarė: 
— Galimas daiktas, prieteliau, kad tau teisingai atrodo. Bet pa- 
sakyk, kuo, būtent, nėsi patenkintas? 

— Man bent, — atsakė Simmijas, — nepatinka tai, kad mūsų 
protavimus galima pritaikyti ir harmonijai ir lyrai bei stygoms, 
būtent, kad ir harmonija yra kažkas nematoma, bekūniška, gražu 
ir dieviška suderintoje lyroje; pati gi lyra bei stygos yra kūnai, 
turi kūno pavidalą, yra sudėtiniai, žemiški, giminingi tam, kas 
miršta, Juk jei kas nors, sulaužęs lyrą ar supiaustęs bei suplėšęs 
stygas, imtų remtis panašiais, kaip tu, įrodymais, būtent, kad anoji 
harmonija būtinai dar turi būti ir neturi žūti, nėra jokio galimumo 
prileisti, kad lyra dar būna ir suplėšius jos stygas; gi stygos, bū- 
damos mirtingosios rūšies daiktais, gyvena toliau, tuo tarpu kai 
harmonija pražuvo. Juk negalimas daiktas, kad harmonija, būdama 
vienos prigimties su dieviška bei nemirtlnga, būdama jiems gimi- 
ninga, žūtų anksčiau, negu tai, kas maru. Priešingai. būtinas da- 
lykas, kad harmonija pati toliau dar būtų ir tik medžiui bei sty- 
goms supuvus ką nors patirtų. Taigi, aš bent manau, Sokratai, 
bet ir tu pats tai pastebėjai, kad mes vaizduojamės sielą ypatingai 
esant kaži kokią harmoniją. Tuo tarpu kai mūsų kūnas tarytum 
yra įtemptas ir palaikomas šilimos, šalčio, sausumo, drėgmės ir 
kitų panašių reiškinių, mūsų siela yra harmoningas junginys visų 
šitų pradų, jei tik šitas junginys sudarytas tiksliu ir tinkamu san- 
tykiu. Taigi, jei siela yra tam tikra harmonija, aišku, kad, mūsų 
kūnui dėl ligų ar kitų vargų susilpnėjus bei suminkštėjus, ir siela 
turi, neišvengiamas dalykas, tučtuojau žlugti, nors ji būtų ir die- 
viškiausios prigimties, kaip žlunga visokios kitos harmonijos, — 
ir tos, kurių esama garsuose, ir tos, kurios yra visuose meni- 


„ninkų kūriniuose. Liekanos gi kiekvieno kūno skyrium ilgą laiką 


gali likti, kol bus ar sudegintos, ar supus. Taigi pagalvok dabar, 
ką mes atsakysime į tokią kalbą, jei kas tvirtintų, kad siela yra 
junginys pradų, iš kurių sudaromas kūnas, ir kad ji pirmiausia 
vadinamosios mirties sunaikinama, 

Sokratas, akylai pažiūrėjęs (kaip jis dažnai darydavo), nusišypsojo 
ir tarė: 

— Bet vis tik Simmijaus teisybė. — Jei kas kitas iš jūsų sąmojin- 
gesnis už mane, tai kodėl neatsakė? Juk Simmijas, rodosi, gudriai 
mane pagavo. Tačiau, manau, prieš jam atsakant, reikia išklau- 
syti Kebėtą, ką, pagaliau, ir šis turi prikišti mano įrodinėjimams. 
Tokiu būdu turėsime laiko pagalvoti, ką mums atsakyti, ir, išklausę 
Kebėtą, arba sutiksime su jais abiem, jei pasirodys, kad jie mums 
pritaria, arba, priešingu atveju, ginsime savo nusistatymą. Nagi, 
Kebėtai, — paklausė jo Sokratas, — sakyk, kas tave jaudina ir 
teikia nepasitikėjimo? 

— Pasakysiu, — atsakė Kebėtas. — Taigi man rodos, kad mūsų 
protavimas vis dar lieka vietoje, ir jam galima prikišti tą pat, 
ką mes anksčiau minėjomė. Juk kad mūsų siela buvo jau anksčiau, 
prieš įeidama į šitą štai pavidalą, neneigiu, kad tatai gražiai įro- 
dyta, ir, jei nebus per drąsiai pasakyta, visai patenkinamai. Bet 
kad ir po mūsų mirties siela dar kažkur būna, neatrodo man taip 
pat aišku. Ir kad siela nėsanti stipresnė ir negyvenanti ilgiau už 

kūną, ir čia nesutinku su Simmijaus prieštaravimu: juk, mano 
nuomone, visais šitais atžvilgiais siela žymiai pralenkia kūną. Ko 
gi dar (galėtų man prikišti protas) abejoji, matydamas, kad, žmo- 
gui mirus, net silpnesnioji jo dalis toliau būna? Ir ar nesirodo 
tau būtinas dalykas, kad per tą pat laiką turi palikti ir tai, kas 
yra ilgesnio amžiaus? Pasvarstyk dabar, ar sakau ką rimto. Man 
irgi, kaip ir Simmijui, reikia, matyt, griebtis kokio palyginimo. 
Visas tavo protavimas atrodo toks, kaip jei kas imtų kalbėti 
apie mirusį seną audėją šitokiu būdu: kad audėjas nemirė, bet, 
galimas daiktas, kur nors sveikas gyvena, — o įrodymui patiektų 
apsiaustą, kurį anas, pats išaudęs, dėvėjo, -— ir kad apsiaustas 
yra sveikas ir nesunaikintas. O jei kas tuo nepatikėtų, tai pa- 
klaustų: kas ilgiau tveria — žmogus, ar nuolat vartojamas ir dėvi- 
mas apsiaustas? Kam nors atsakius, jog ilgiau tveria žmogus, 
anas ir palaikytų įrodyta, kad, žinoma, tuo labiau turi būti svei- 
kas žmogus, jei jau jo apsiaustas, daiktas labai netvirtas, tebėra 
nesunaikintas. Bet, Simmijau, tatai, manau, iš tikrųjų ne taip bus. 
Taigi ir tu pasvarstyk, ką sakau. Juk kiekvienas suprastų, kiek 
toks protavimas netikęs. Anas audėjas, išaudęs ir sudė- 
vėjęs daug tokių apsiaustų, pats žuvo vėliau, negu daugybė tų 
apsiaustų, bet anksčiau, negu nudėvėjo savo paskutinį apsiaustą. 
Nejaugi iš to galima padaryti išvadą, kad žmogus yra kažkas 
menkesnio ir silpnesnio už apsiaustą? Panašus, mano nuomone, 
palyginimas gali parodyti tik sielos santykį su kūnu, ir geriau, 
man rodos, tiktų, jei betkas, kalbėdamas taip apie juos, pasakytų, 
jog siela yra ilgaamžė, kūnas gi — menkesnis ir trumpiau gyvena. 
Tiesa, toks galėtų dar pridėti, kad kiekviena siela nunešioja daug 
kūnų, ypatingai jei siela gyvena žemėje ilgus metus. Juk jei 
kūnas vis munka ir nyksta dar žmogui tebegyvenant, tai siela 
nuolat audžia naują audinį nudėvimam kūnui; o kai siela žlunga, 
ji būtinai turi turėti savo paskutinį audinį ir tik už pastarąjį 
vieną anksčiau pranyksta. Sielai gi išnykus, kūne jau veikiai 
pasireiškia jo silpnoji prigimtis, ir jis netrukus pūna ir nyksta, 
Vadinas, šitokiu įrodymu remiantis, jokiu būdu dar negalima lai- 
kyti visiškai tikra, kad, mums mirus, mūsų siela dar kur nors 
būna. Juk jeigu kas nors sutiktų su tokiu, kuris protauja 
taip pat, kaip ir tu, ir net nusileistų jam, pripažindamas, kad 
mūsų sielos buvo ne tik tuo laiku, kada mes dar nebuvom gimę, 
bet kad niekas nekliudo sieloms ir mums mirus būti, toliau gy- 
vuoti, daug kartų gimti ir vėl mirti (juk sielos prigimtis tiek 
stipri, jog ji gali pakelti daugkartinį gimimą), tačiau, jei kas dėl 
viso to ir nusileistų, vis dėlto negalėtų toliau sutikti, kad ji šiuo- 
se pasikartojančiuose gimimuose nenustojanti jėgų ir, galų gale, 
visiškai nepasibaigianti ir amžinai neišgaištanti. (Gi apie aną sie- 
los mirtį ir apie aną kūno suirimą, kuris sielai nešą galutinę pra- 
žūtį, niekas, galima sakyti, nežino: niekam iš mūsų negalima būtų 
to pajausti. O jei visa tai taip, aišku, kad niekam netinka neiš- 
mintingai drąsiai sutikti mirtį, nes niekas negalėtų įrodyti, kad 

mūsų siela visiškai amžina ir nesunaikinama. Jei to įrodyti ne- 
galima, tai visai aišku, jog kiekvienas, kuris rengiasi mirti, turi 
baimintis dėl savo sielos, kad ji, skirdamasi dabar su kūnu, vi- 
siškai nežūtų. 

Išklausę, ką pasakė Simmijas ir Kebėtas, visi pasijutome, kaip 
tat paskiau kits kitam papasakojom,nekaip nusiteikę, nes,nors anksty- 
vesniu protavimu ir buvom tvirtai įtikinti, dabar vėl, rodos, nu- 
siminėm ir ėmėm abejoti ne tik tuo, kas anksčiau buvo nusakyta, 
bet ir tuo, kas bus toliau pasakyta: dar, gal būt, visai nesugebė- 
sime spręsti apie kalbamąjį dalyką, ar pats klausimas pasirodys 
abejotinas. 


Echekratas. Prisiekiu dievais, Fedonai, aš bent pateisinu jus. 


d 


Iš tikrųjų. išklausęs dabar tave, pats noriu savęs kažkaip taip 
paklausti: kokiu, galiausiai, įrodymu mums dar tikėti? Juk ir So- 
krato labai įtikinamai išdėstytas protavimas dabar visiškai yra 
nustojęs pasitikėjimo. Mūsų sielos palyginimas su tam tikra 
harmonija man ir dabar ypatingai patinka ir anksčiau patikdavo: 
jis verčia mane prisiminti, kad ir aš pats buvau tokio nusistatymo. 
Ir aš vėl, kaip ir anksčiau, jaučiuos reikalingas kažkokio įrodymo, 
kurs mane įtikintų mirusiojo žmogaus sielą nemirštant kartu su 
juo. Todėl, dėl Dijo, papasakok man, kaip Sokratas privedė prie 
galo visą savo protavimą. Nejaugi ir jam, kaip, anot tavęs, ir 


jums, buvo sunkoka, ar ne; ir palaikė savo įrodinėjimą tvirtai, ar | 


menkai? Papasakok mums visa kuo smulkiausiai, 


Fedonas. Iš tikrųjų, Echekratai, dažnai nusistebėdavau Sokratu, 
89 bet niekados nebuvau juo taip sužavėtas, kaip anuomet. Nieko, ži- 


c 


noma, nebuvo ypatingo, kad jis visuomet turėdavo ką atsakyti. 
Bet mane bent pirmiausia ypač nustebino tai, kaip maloniai, kaip 
nuolankiai ir su kokiu meilumu jis išklausė abiejų jaunuolių įro- 
dinėjimus, kaip paskui stropiai pastebėjo mūsų gautą iš tų kalbų 
įspūdį ir, galiausiai, kaip gražiai mus išgydė nuo dvejojimų, ir 
kaip sugebėjo mus, tarytum bėgančią nugalėtą kariuomenę, pa- 
drąsinti ir paraginti akylai sekti tolimesnį pasikalbėjimą ir jame 
dalyvauti. 

Kaip tat? 


„Aš pasakysiu. Atsitiktinai sėdėjau ant žemo suoliuko šalia jo 


guolio, iš dešinės; o Sokratas sėdėjo žymiai aukščiau už mane. 
Glostydamas mano galvą ir šiaušdamas plaukus pakaušyje (juk 
ir anksčiau kartais mėgdavo žaisti mano plaukais), tarė: 

— Rytoj tai jau tikriausiai, Fedonai, nusikirpsi savo šituos pui- 
kiuosius plaukus 33, 

— Tur būt, Sokratai, — atsakiau, 

— Ne, nelauksi rytojaus, jei paklausysi bent manęs. 

— Kodėl gi? — paklausiau. 

— Dar šiandien, — pasakė Sokratas, — ir aš nusikirpsiu savo 
plaukus ir tu turėsi šiuos savo nusikirpti, jei, žinoma, nutruks 
miisų pasikalbėjimas, ir nesugebėsime jo atgaivinti. Jei aš bent 
būčiau tavo vietoje, ir jei mąn išspruktų pasikalbėjimo siūlas, 

prisiekčiau, kaip kitados argiečiai 59, vėl atauginti plaukus tik tada, 
kai pergalėsiu Simmijaus ir Kebėto įrodinėjimą. 

— Taip, -- pasakiau, — yra patarlė, kad ir Heraklas dviejų ne- 
nugalės ?7, 

— Na, — tarė Sokratas, — tad pasikviesk į pagalbą ir mane, lyg 
savo Iolają?š, kol dar nesutemo 39, 

— Gerai, — atsakiau, — kviečiu tave į pagalbą, tačiau ne kaip He- 
raklas Iolają, bet kaip Iolajas Heraklą. 

— Tai nesvarbu, — pasakė Sokratas. — Bet pirmiausia reikėtų 
pasirūpinti, kad mus kartais neištiktų kas nors nelemto. 

— Kas tokio? — paklausiau. 

— Bijau, — tarė Sokratas, — kad netaptume mizologais 40, pa- 
našiai kaip atsiranda mizantropų. Nėra didesnės nelaimės, kaip 
jei kas neapkenčia protavimų. Juk ir mizologija tokiu pat būdu 
išsivysto, kaip ir mizantropija: pastaroji atsiranda iš didelio ir 
nesąmoningo pasitikėjimo kuo nors. Manėme kokį žmogų esant 
visiškai teisingą, dorą, patikimą, gi paskiau paaiškėjo, kad jis ne- 
tikęs žmogus ir melagis. Taip atsitiko ir su antru, trečiu žmo- 
gumi. Kai kas dažnokai yra tat patyręs, ypatingai dėl tokių, 
kuriuos laikė artimiausiais, geriausiais savo prieteliais, toks, galų 
gale, po keleto panašių apsirikimų ima nekęsti visų ir manyti, 
kad visiškai dorų žmonių visai nėsama. Argi nepastebėjai, kad 
taip atsitinka? 

— Dažnokai bent, — atsakiau. 

— Ar tai ne gėda? — kalbėjo toliau Sokratas: — ir ar neaišku, kad 
toks imasi tvarkyti žmones, nemokėdamas jų ištirti ir pažinti? 
Juk jei toks šiuo atveju elgtųsi mokamai, jis manytų apie žmo: 
nes (kaip tat ir iš tikrųjų esti) kad grynai dorų ir nedorų 
žmonių, kaip tokių, labai nedaug, kad daugumas žmonių užima 
vidurį tarp anų. 

— Kaip sakai? — paklausiau. 

— Taip pat, — atsakė Sokratas, — kaip esti su labai mažais ir 
su labai dideliais daiktais. Kas, manai, pasitaiko rečiau, negu 
sutikti ar labai žemą ar labai aukštą žmogų, ar tokį pat šunį, ar 
kitką tokio? Ar greitą ar lėtą žmogų, ar gražuolį ar šlykštybę, 
ar baltą ar juodą? Nejaugi nebūsi pastebėjęs, kad visų savybių 
kraštutinumai retai ir nedaug tepasitaiko? Gi tų, kas užima vidurį, 
yra labai gausu? 

— Pastebėjau, — atsakiau. 

— Ar nemanai, — kalbėjo toliau Sokratas, — kad jei būtų suruo- 
štos niekšybės pirmenybių rungtynės, tai ir čia visai maža žmo- 
nių išeitų nugalėtojais? 

— Tur būt taip, — pasakiau. 

— Tikrai tur būt, — pakartojo Sokratas. — Bet šituo atveju tarp 
protavimų ir žmonių panašumo nėra (aš pasekiau dabar tave, 
nes šį kartą tu mane nukreipei nuo dalyko); panašumo tarp jų 
esti tik tada, kada kas nors, aplamai nebūdamas protavimų žino- 
vas, patikės kokio irodymo teisingumu, gi paskui, po kiek laiko, 

laikys jį klaidingu (nors kartais jis iš tikrųjų toks, kartais gi ne 
toks) ir taip elgsis su antru ir trečiu protavimu. Juk žinai, kad 
žmonės, įgudę prieštaraujančius protavimus vartoti, ima, galiausiai, 
tarytis esą patys išmintingiausi žmonės ir manyti, jog jie vieni tik tesu- 
prantą, kad nei kalbose nei daiktuose nėsą nieko sveiko bei tei- 
singo, bet kad visa esminga iš tikrųjų yra nuolatinis potvynis ir 
atoslūgis, tartum Euripe*!, ir nė valandėlės nepasilieka vietoje. 
— Tikriausią teisybę sakai, — pastebėjau. 

— Tokiu būdu, Fedonai, — kalbėjo Sokratas, — ar nebūtų ap- 
verktinas dalykas, jeigu kas, esant teisingam, sveikam ir protui 
prieinamam protavimui, išklausęs tokių įrodinėjimų, kurie vienu 
atveju atrodo teisingi, kitu — ne, kaltintų ne save ar savo nemo- 
kėjimą, bet, apmaudo, galų gale, pagautas, džiaugdamasis nukeltų 
kaltę nuo savęs ant protavimų aplamai ir likusįjį gyvenimo laiką 
nekęstų jų ir keiktų, netekdamas tokiu būdu galimumo pasiekti 
tiesą ir esmės pažinimą. 

— Prisiekiu Diju, — pasakiau, — tikrai liūdnas būtų dalykas. 


„— Taigi, — kalbėjo toliau Sokratas, — pirmiausia šitokio dalyko 


pasisaugokim, neleisdami į mūsų sielą įsiskverbti minčiai, kad 
protavimuose nėsą nieko sveiko; priešingai, verčiau pripažinkime, 
kad mes patys nėsame sveiki, kad mums dar reikia tvirtėti ir 
stengtis tos sveikatos įsigyti. Tau tad ir visiems kitiems tai svarbu 
ir dėl tolimesnio gyvenimo, o man — dėl mane laukiančios pa- 
čios mirties: šiuo metu aš bent būgauju pasielgti ne kaip išminties 
mylėtojas, o kaip ginčų mėgėjas, neišauklėtų žmonių pavyzdžiu. 
Juk kalbami žmonės, besiginčydami, rūpinasi ne ginčo dalyku, 
bet daro pastangų, kad tai, ką jie nustatė, ir klausytojams atro- 
dytų teisinga. Ir man redos, kad šituo atveju skirsiuos nuo jų 
vien tik tiek: rūpinsiuos ne tuo, kad visiems čia esantiems atro- 
dytų teisinga tai, ką aš sakau, — tat antraeilis dalykas, —- bet 
tuo, kad man pačiam mano tvirtinimai atrodytų visiškai teisingi. 
Aš, mielas prieteliau, protauju taip (stebėk, kaip savanaudiškai!): 
jei tai, ką aš tvirtinu, teisinga, tad puiku būtų ir pačiam tuo įsi- 
tikinti; jeigu mirtis galas visam kam, tai per tą laiką, kurs man 
beliko iki mirties, nenorėčiau savo aimanavimais įkyrėti čia esan- 
tiemš. Tačiau, tasai mano nežinojimas netruks ilgai (juk būtų 
bloga!): jis jau greitai pasibaigs. Taigi pasiruošęs, Simmijau ir 
Kebėtai, einu prie mūsų protavimų. O jūs, jei pasitikit manimi, 
visiškai nesirūpinkit Sokratu, bet daug daugiau rūpinkitės tiesa. 
Jei mano žodžiai atrodys jums teisingi, sutikite su manim; prie- 
šingu atveju, visokiais įrodinėjimais prieštaraukite, tačiau žiūrė- 
kite, kad, įsikarščiavęs, neapgaučiau kartu ir jūsų ir savęs, ir ne- 
būčiau panašus į bitę, kuri nulekia šalin, palikusi žaizdoje gylį. 
Bet vis tik pradėsime, — kalbėjo toliau Sokratas. — Pirmiausia, 
priminkite man tai, ką kalbėjote, jei pasirodytų, kad užmiršau. 
Juk Simmijas, kaip matau, nelabai nori tikėti ir bijo, kad siela, 
nors ji dieviškesnė ir gražesnė už kūną, būdama tam tikra har- 
monija, žys anksčiau. Kebėtas gi man pasirodė jau nusistatęs 

kiek man nusileisti, kad siela esanti ilgesnio amžiaus už kūną, bet 
jis mano, jog niekas nežino, ar siela, nudėvėjusi daug kūnų per 
ilgą laiką ir palikusi paskutinį kūną, nežus, galų gale, pati, ir ar ne- 
tenka laikyti šitą būtent sielos žuvimą mirtimi? Tuo tarpu kai kūnui 
lemtas nuolatinis nykimas. Ar tai, ar kita ką, Simmijau ir Kebėtai, 
reikia mums išnagrinėti? 

Abu sutiko, kad būtent tai. 

— Ar visus mūsų ankstyvesniųs įrodymus atmetate, — paklausė 
Sokratas, — ar vienus paneigiate, kitų — ne? 

— Vienus paneigiam, kiių — ne, — atsakė. 

— Ką pasakysite, — paklausė Sokratas, — apie šitą protavimą, ku- 
riuo tvirtinome mokymąsi esant prisiminimą? Jei tat taip, ar nėsame 
verčiami prileisti, kad mūsų siela jau anksčiau turėjo kur nors kitoje 
vietoje būti, prieš savo sukaustymą kūne? 

— Mane tas protavimas, — pastebėjo Kebėtas, — ir tada jau visai 
įtikino, ir dabar visiškai palaikau jį. 

— O juk ir aš, — pasakė Simmijas, — taip pat manau ir labai 
nustebčiau, jei man paskui kada nors tektų apie tai kitaip galvoti. 
— Bet, Tėbų svety, — pasakė Sokratas, — tau būtinai reikia pa- 
keisti savo nuomonę, jei jau palaikai tokią mintį, kad harmonija 
esanti sudėtingas dalykas, o siela — tam tikra harmonija, atsiran- 
danti iš sujungimo tų. pradų, iš kurių susidaro kūnas. Juk nesiremsi 
bent anuo savo išvedžiojimu, kad harmonija susidariusi pirmiau, 
negu tai, iš ko ji turėjo susidaryti. Ar gal remsies? 

— Nieku būdu, Sokratai, — atsakė Simmijas. 

— O ar pastebi, — kalbėjo toliau Sokratas, — kad taip sakyti, 
reiškia tvirtinti, jog siela buvo jau prieš priimdama žmogaus pavi- 
dalą ir kūną, bet sudaryta iš dar nėsančių dalių? Nes tavoji harmo- 
nija nėra tai, kam tu ją prilygini, bet, anot tavęs, pirmiausia atsi- 
randa lyra, stygos ir dar nesuderinti garsai, harmonija gi atsiranda 
paskutinė ir žūna — pirmutinė. Kaip šis tavo išvedžiojimas gali 
sutikti su antruoju? 

— Jie negali sutikti, — pasakė Simmijas. 

— Ir vis dėlto, — kalbėjo Sokratas, — jei aplamai kiekvienam kitam 
protavime turi būti dermė, lygiai taip turi būti ir protavime apie 
harmoniją, 

— Pridera, — pasakė Simmijas. 

— Tačiau tas tavo išvedžiojimas nesutinka su pirmykščiu. Todėl 
spręsk, katras protavimas tau labiau tinka: ar tas, kad mokymasis 
yra prisiminimas, ar tas, kad siela yra harmonija? 

— Daug daugiau pirmasis, Sokratai, — atsakė Simmijas. — Juk 
antrasis man atsirado be įrodymų ir buvo paremtas tik šiokiu tokiu 


d panašumu bei tinkamumu, nes tokia nuomonė priimtina taip pat ir 


daugeliui žmonių. O aš žinau, kiek apgaulingos tos nuomonės, 
kurios yra paremtos vien panašumu: kas jų nepasisaugoja, tučtuojau 
tokį suklaidina, — ir geometrijoje ir kituose visuose moksluose. Gi 
protavimas apie prisiminimą ir mokymąsi pagrindžiamas visai priim- 
ina prielaida, Juk jis pagrįstas tuo, kad siela jau buvo prieš apsi- 

vilkdama kūnu, nes ji yra būtis, vadinamoji tikroji esmė. Mano 
įsitikinimu, šitas dalykas mano išaiškintas pakankamai ir paremtas 
tikrais įrodymais. Taigi, man rodos, būtinas dalykas: nei pačiam 
nepriimti nei kitiems neprimesti, kad siela esanti harmonija. 

— Kaip, Simmijau, — paklausė Sokratas, — rodosi tau: ar harmo- 
nijai (bei kokiam kitam junginiui) tinka kiek kitokiai būti, kaip tie 


„ pradai, iš kurių ji sudaryta? 


— Jokiu būdu ne, 

— Ar gali harmonija veikti ką, kaip aš manau, ar ką kita kentėti 
taip pat, kaip veikia ir kenčia jos sudedamosios dalys? 

Simmijas pritarė, 

— Ar neturi tad harmonija sekti savo sudėtines dalis, bet ne vado- 
vauti joms? 

Ir Simmijui taip atrodė. 

— Vadinasi, harmonija pati jokiu būdu negali imti krutėti, skambėti, 
aplamai kuriuo nors būdu priešintis savo pradams? 

— Aišku, ne, — atsakė Simmijas. 

— Ką gi? Ar kiekviena darna nėra darni tiek, kiek ji suderinta? 
-- Nemoku pasakyti, — atsakė Simmijas. 

— Taigi, ar ne tiesa, — kalbėjo toliau Sokratas, — kad jei harmo- 
nijos darna yra aukštesnė ir skambesnė (kiek, žinoma, tat gali atsi- 
tikti), tai ir pati harmonija turi būti aukštesnė ir skambesnė; gi jei 
jos suderinimas yra žemesnis ir silpnesnis, tai ir ji pati turi būti 
žemesnė ir silpnesnė? 

— Žinoma, 

— Argi taip esti ir su siela? Ar gali būti, kad viena siela, būdama 
aukštesnio ar žemesnio laipsnio, platesnio ar siauresnio tūrio, nors 
ir menkiausiu atžvilgiu yra daugiau sielą už kitą sielą, kad ji siela 
pati savaime? 

— Jokiu atžvilgiu, — atsakė Simmijas. 

— Nagi, dėl Dijo, — pasakė Sokratas: — sakoma apie vieną sielą, 
kad ji neišmintinga, niekšiška, bloga? Ar teisingai taip sakoma? 
— Žinoma, teisingai. 

— O toks, kurs laiko sielą harmonija, kaip pavadins sielai atsako- 
mas dorybes ir ydas? Ar nepavadins pirmųjų kaži kokia vėl 
harmonija, pastarųjų — disharmonija? Viena siela, — geroji, har- 
moningai suderinta ir, pati būdama harmonija, turi savyje antrą 
harmoniją? O antroj, būdama neharmoningai suderinta, neturi 
savyje kitos harmonijos? 
— Aš bent, — pasakė Simmijas, — neturiu ko atsakyti; bet aišku, 
kad pareiškęs tokį spėliojimą turėtų ką nors tokio atsakyti. 

— Bet anksčiau buvo mūsų nustatyta, — kalbėjo toliau Sokratas, — 
kad viena kuri sielą nėsanti siela aukštesnio laipsnio ir platesnio 
tūrio, negu kiekviena kita siela. Toks nustatymas reiškia, kad viena 
harmonija nesti didesnio ar mažesnio laipsnio, didesnio ar mažesnio 


tūrio harmonija, negu kita harmonija. Ar ne taip? 


— Taip. 

— Bet viena harmonija, būdama harmonija ne mažiau ir ne dau- 
giau už antrąją, nėra mažiau ar daugiau harmoninga. Ar esti taip? 
— Esti. - i 

— Nebūdama daugiau ar mažiau harmoninga, ar ji gali būti 
daugiau ar mažiau harmonija, ar tik lygiomis? 

— Lygiomis. 

— Ir. kadangi viena siela ne daugiau ir ne mažiau siela už kitą, 
ji ne mažiau ir ne daugiau harmoninga už kitą sielą? 

— Taigi. 

— Tokia bent būdama, ji niekur negali būti daugiau ar mažiau 
harmoninga? 

— Zinoma, ne, 

— Ir vėl, būdama tokia, ar gali viena siela būti linkusi į ydas 
ar dorybę daugiau už kitą sielą, jei žinoma, ydos yra disharmo- 
nija, o dorybė — harmonija? 

— Ne, negali. 

— Bet iš viso to, Simmijau, gauname kažkaip tokią teisingą iš- 
vadą: jokia siela negali būti linkusi į ydas, jei tik ji yra harmo- 
nija, nes, žinoma, harmonija, būdama visiškai tokia, t. y. harmo- 


" nija, negali dalyvauti disharmonijoje? 

— Zinoma, negali. 

— Vadinas, ir siela, būdama visiškai siela, negali būti linkusi į ydas? 
— Sulig tuo, kas anksčiau pasakyta, kitaip ir būti negali, 

— Tokiu būdu, iš šito protavimo eina, kad visų gyvųjų būtybių 
sielos bus mums vienodai geros, jei tik jos savo prigimtimi yra 
vienodo laipsnio, viena ir tas pat, būtent sielos. 

— Man bent taip atrodo, Sokratai, — pasakė Simmijas. 

— O kaip manai, — paklausė Sokratas, — ar teisingai sakoma, 
kad visos sielos vienodai geros? Ir ar būtų tikras mūsų protavi- 
mas, jei būtų teisingas tavo spėmuo, kad siela esanti harmonija? 
— Jokiu būdu, — atsakė Simmijas. 


— Kaip gi? — paklausė Sokratas. — Iš viso to, kas žmogui 
esminga, ar yra kas nors kito, išskyrus sielą, kas, kaip sakai, val- 
dytų, ypač jel siela išmintinga? 

— Nėra, 

— Ar ji pataikauja kūno aistroms ar joms priešinasi? Turiu gal- 
voje nors tai, pavyzdžiui: jei žmogus, karščio kankinamas, ištrokšta, 
ar siela nevylioja jo į priešinga, būtent, negerti, arba, kai jis yra 
bado kankinamas, nevalgyti? Ir tūkstančius kitų atsitikimų matome, 
kad siela priešinasi kūno siekimams. Ar ne taip? 

— Taip. 

— Vis dėlto anksčiau dar sutikome, kad siela, būdama harmonija, 
gali tik tą toną gaminti, kurį jai suteikė įtempimas ar atleidimas, 
virpėjimas ir bendrai visi kiti jos sudėtinių dalių pasikeitimai? 
Ji turinti jais sekti ir niekados jų nevaldyti? 

— Taip, sutikome, — pasakė Simmijas, — kaip gi kitaip galėtų būti? | 
— Kaip tat? O dabar, pasirodo, siela veikia kaip tik priešingai | 
tam: ji valdo visas tas dalis, iš kurių, kaip sako, ji pati esanti 
sudaryta, priešinasi beveik visoms joms per visą savo gyvenimą, 
visokeriopai jas valdydama: vienu atveju, pavyzdžiui, gimnastikos 
ir gydymo mene, smarkiau ir skaudžiau jas baudžia, kitu atveju 
elgiasi švelniau, griebdamosi grąsinimo ar įkalbinėjimo, kai lie- 
čiamos aistros, baimė, pyktis; ji, tarytum, turi reikalo su kažkuo 
kitu, nepanašiu į ją, primindama šiuo atveju Homėrą, kurs Odi- 
sėjoje + kalba kažkaip taip apie Odisėją: 

Trenkė jis sau į krūtinę ir tarė įtužusiai širdžiai: 

Dar pakentėk tu, širdie. Juk blogesnio nemaž esi mačius *. 
Kaip manai, ar Homėras būtų tai sukūręs, jei būtų manęs sielą 
esant harmoniją ir valdomą kūno aistrų, bet ne jas valdančią ir 
joms vadovaujančią, nėsant kažkaip dieviškesnę už harmoniją? 
— Prisiekiu Diju, Sokratai, nemanau taip. 
— Vadinas, gerasai, jokiu būdu negalime pasitenkinti tvirtinimu, 
kad siela esanti kaži kokia harmonija. Priešingai, mums, matyt, 
neteks sutikti nei su Homėru, dieviškuoju dainium, nei su pačiais 
savimi, 
— Tikrai taip, — pritarė Simmijas. 
— Gerai, — pasakė Sokratas, — Tėbų Harmoniją*3 mes, matyt, 
pakankamai nuraminome ir įtikinome. Bet, Kebėtai, kokiu prota- 
vimu ir kaip įtikintume Kadmą? 
— Tu, man rodos, surasi būdą, — atsakė Kebėtas. — Iš tikrųjų, 
visai nesitikėjau, kad taip puikiai atremsi harmonijai daromus 
priekaištus. juk Simmijui kalbant apie savo abejones, buvau 
labai susirūpinęs, ar kas gali jam ką atsakyti. Taigi labai keista 
man pasirodė, kad jis neatsilaikė net prieš pirmąjį tavo protavimo 
puolimą. Todėl nesistebėčiau, jei tas pat atsitiktų ir su Kadmo 
protavimu. 
— Nekalbėk, gerasai, taip iškilmingai, — pasakė Sokratas, — kad 
koks pavydas nenuverstų tolimesnio mūsų protavimo. Bet tuo 
dalyku tesirūpina dievas, o mes, anot Homėro, „arti priešą priėję“, 
pažiūrėsime, ar ką esmingo sakai. Svarbiausia, ko ieškai, yra tai: 
nori, kad būtų įrodyta, jog mūsų siela nenykstanti ir esanti ne- 
mirtinga; kitaip, tavo nuomone, filosofas, kurs mirties akyvaizdoje 
būtų drąsus ir manytų, kad miręs jausis tenai gerai, daug geriau, 
negu jei mirtų kitokį gyvenimą gyvenęs, toks filosofas neišmin- 
tingai ir neapgalvotai dėtųsi drąsiu. Šis spėmuo, kad siela yra 
kažkas galingo ir dieviško, kad ji būvo anksčiau, negu mes 
tapome žmonėmis, — visa tai, tavo galva, tikrai neįrodo jos 
nemirtingumo, bet greičiau įrodo tai, kad mūsų siela yra ilgo 
amžiaus, kad ji jau pirmiau yra kažkur buvusi be galo ilgą laiką, 
daug ką žinojo ir daug ką nuveikė. Bet tat dar nė kiek neįrodo, 


d kad ji buvo nemari: jau pats jos įžengimas į žmogaus kūną buvo 


jai žuvimo pradžia, tartum kokia liga. Praleidusi varguose šitą 

gyvenimą, ji galutinai žūva vadinamojoje mirtyje. Be to, sakai, 
mūsų baimei visiškai nesvarbu, kiek kartų siela įeina į kūną, — 
vieną kartą ar keletą. Kiekvienam, kas nėra kvailas, reikia bijoti 
tol, kol nežino ir negali patiekti įrodymo, kad siela nemirtinga. 
Stai, manau, Kebėtai, beveik visa, ką pasakei. Tyčia visa tai dar 
sykį sugretinu, kad niekas nuo mūsų nepaspruktų, ir kad galėtu- 
mei ką pridėti ar atimti, jei nori. 
— Aš bent, — tarė Kebėtas, — nenoriu dabar nieko nei pridėti 
nei atimti. Palaikau savo protavimą. 
XLV. Sokratas, giliai susimąstęs, ilgoką laiką tylėjo. Potam pasakė: 
— Nemenką dalyką, Kebėtai, nori suvokti: juk čia reikia nuodu- 
06 gniai ištirti gimimo ir žuvimo priežastį. Taigi aš, jei nori, išdė- 
stysiu tau apie tuos dalykus, -- bent ką esu patyręs. Toliau, 
jei kas nors iš to, kas mano pasakyta, pasirodys tau naudinga, 
pasinaudok, kad įsitikintumei tuo, apie ką kalbi. 
—- Aš to, būtent, ir trokštų, — pasakė Kebėtas. 
— Na, tai klausyk, ką pasakosiu. Būdamas jaunas, Kebėtai, aš 
kažkaip nepaprastai norėjau pasiekti tą išmintį, kurią vadina gam- 
tos istorija. Juk man rodėsi labai svarbu žinoti kiekvieno daikto 
priežastį: iš kur kiekvienas daiktas atsiranda, kodėl nyksta, kokia 
jėga jis laikosi. Dažnai aš ir šiaip ir taip sumetinėdavau, bety- 
1inėdamas, pirmiausia, štai ką: kada atsiranda gyvos esybės? Ar 
ne tada (kaip kiti įrodinėjo *4), kada šilta ir šalta pradėdavo kiek 
pūti? Ir ar kraujas *5 yra tai, kuo mes proto gyvenimą gyvename, 
ar tai bus oras*9, ar ugnis?*7 Arba nei viena, nei antra, nei tre- 
čia, bet gal smegenys *8 teikia mums girdėjimo, regėjimo ir uoslės 
jutimus, o iš jų jau atsiranda atmintis ir vaizduotė; gi iš prisimi- 
nimų bei vaizdų, įgavusių mumyse pastovumo, gimsta žinojimas. 
Paskui vėl, tyrinėdamas, kokiu būdu visa tai nyksta, ir kaip vyksta 
dangaus ir žemės atmainos, pasijutau galiausiai bejėgis privesti 
šios rūšies tyrinėjimą prie tikslo tokiu visiškai netinkamu būdu. 
Patieksiu tau pakankamą šito reiškinio įrodymą: aš kai ką pirma 
dar aiškiai suprasdavau, kaip tat man ir kitiems atrodydavo; gi 
paskui, po savo tyrinėjimų, tiek stipriai apakau, kad nebemokėjau 
suprasti net to, ką iki tol tariausi žinąs, tarp kitko, pavyzdžiui, — 
kodėl žmogus auga? Pirmiau maniau, kad tai kiekvienam aišku: 
d todėl auga, kad valgo ir geria; kada iš maisto kūnui priaugs 
kūno, kaulams kaulų, ir taip, tokiu pat būdu, visoms kitoms kūno 
dalims priaugs, kas joms gimininga, tada ir pirmykštis nedidelis 
kūno tūris padidės, ir tokiu būdu mažas žmogus pasidaro didelis. 
Taip anuomet maniau. Rodos gerai galvojau? 
— Taip, — atsakė Kebėtas. ' 
— Tada įsidėmėk dar štai ką: maniau, kad dalykas pakankamai 
man aiškus, jei didelis žmogus, stovįs greta mažo, yra visa galva 
e didesnis už mažą, ir arklys už arklį; ir dar aiškiau suprasdavau, 
jog dešimt daugiau kaip aštuoni dėl to, kad prie aštuonių prisi- 
deda du, ir kad dvi uolekti daugiau kaip viena uolektis dėl to, 
kad jos turi dveja tokį skaičių, kaip ana. 

— Na, o dabar kaip tau visa tai atrodo? — paklausė Kebėtas. 
— Prisiekiu Diju, — atsakė Sokratas, — aš tiek kažkaip toli esu 
nuo manymo, kad žinau visų tų dalykų priežastį, jog nepasitikiu 
savimi net tame, kad jei kas nors pridės prie vieneto vienetą, tai 
gausime dvejetą, nežiūrint to, ar dvejetu virstų tas vienetas, prie 
kurio kitas pridėtas, ar pridėtasai ir tas, prie kurio pridėta, sudaro 
vienetą. Iš tikrųjų, stebiuosi, kaip tat įvyko, kad tuo metu, kai 
kiekvienas dėmenų pats savaime buvo vienetas, tada dėmenys 
nebuvo dvejetu, gi po to, kai dėmenys prisiartino vienas prie 
antro, tai tas jų sujungimas ir artimas sustatymas tapo dvejeto 
sudarymo priežastimi. Lygiai taip pat aš negaliu tikėti ir tuo, 
kad, vienetą padalijus, šis dalymas vėl bus dvejeto sudarymo 
priežastimi. Juk šiuo atveju dvejeto susidarymo priežastis pasidaro 
priešinga tai priežasčiai, kuri buvo sudedant: tada dvejetas pasidarė 
todėl, kad abudu vienetu prisiartino ir susidėjo vienas su antru, 
gi dalijant, dvejetas susidaro dėl to, kad viena dalis atsiskiria ir 
nutolsta nuo antros. Dar negaliu savęs įtikinti ir tame, kodėl 
susidaro vienetas, ir aplamai negalių šitokiu tyrimo būdu visiškai 
išaiškinti, dėl kurios priežasties kas nors atsiranda, ar žūna, ar 
būna. Dabar aš pats apgraibomis ieškau kitų tyrinėjimo kelių, 
pirmojo gi nieku būdu nepateisinu. 

Kartą išgirdęs, kad kažkas perskaitęs vienoje Anaksagoro knygoje, 
jog protas yra visų daiktų tvarkytojas ir priežastis, nudžiugau 
dėl to ir nutariau savo dalykus einant geryn, jei protas yra visa 
ko priežastis. Jei taip, galvojau, jei išmintis-tvarkytojas visa su- 
tvarko, tai kiekvieną daiktą jis deda ten, kur jam visų geriausiai 
tinka būti. O jei kas užsigeistų surasti kiekvieno daikto prieža- 
stį, kaip daiktas atsiranda, ar žūna, ar būna, — jam tektų dėl kal- 
bamojo daikto ištirti, kaip tam daiktui geriausiai tinka gyvuoti, 
ar būti, ar ką nors kita patirti bei nuveikti. Taigi, sulig šitokiu 
galvojimu, žmogui dera ir dėl savęs ir dėl viso kito atsižvelgti 
tik į viena, būtent, kas yra geriausia ir tobuliausia. Būtinas daly- 
kas, kad toks žino ir tai, kas yra blogiausia: juk pirmo žinojimas 
yra taip pat ir antro žinojimas. Besvarstydamas visa tai, su 
džiaugsmu tariausi radęs Anaksagoro asmeny man malonų visų 
esmių priežasčių mokytoją, ir kad tas mokytojas pasakys man, 
pirmiausia, kokia yra žemė — plokščia ar apvali, o paskui, pa- 
sakęs tai, paaiškins priežastį ir būtinumą, kodėl taip turi būti, 
tinkamai  pamatuodamas, kodėl žemei geriau tokiai būti. Jei 
Anaksagoras pasakytų, kad žemė yra vidury, tai paaiškintų taip 
pat, kodėl jai geriau būti vidury. Ir jei jis visa tai man paaiš- 
kintų, buvau pasiryžęs atsisakyti ieškoti kitokios rūšies prieža- 
sčių. Be to, buvau pasiruošęs tokiu pat būdu gauti žinių ir apie 
saulę, ir apie mėnesį, ir apie kitas žvaigždes, apie jų savitarpio 
greitį, apie jų judesius ir kitas savybes, kodėl, pavyzdžiui, geriau, 
kad kiekvienas jų veiktų ar patirtų tai, ką jis patiria. Kadangi 
Anaksagoras sakydavo, jog visi jie sutvarkyti protingai, nemaniau, 

kad jis murodys kokią kitą priežastį, bet tik tą, kad jiems ge- 
riausia būti taip, kaip jie yra. Juk Anaksagorui nurodant prie- 
žastį kiekvienam jų skyrium ir visiems bendrai, turėjau vilties, kad 
jis taip pat paaiškins, kas yra geriausia kiekvienam jų skyrium 
ir koks bendras visiems gėris. Ir pigia kaina neparduočiau savo 

daro, jis daro savo proto vedamas, gi potam, mėgindamas nu- 
rodyti kiekvieno mano veiksmo priežastį, pirmiausia pasakytų, 
jog todėl čia sėdžiu, kad mano kūnas sudarytas iš kaulų ir rau- 
menų, kad kaulai kieti ir vienas nuo kito sąnariais atskirti *?, rau- 
menys gi linkę išsitempti ir susitraukti, o kaulai aptraukti mėsa, 
ir ant jos užtempta oda. Kadangi kaulai yra judami savo sąna- 
riuose, tai raumenys, dėl jų išsitempimo ir susitraukimo, leidžia- 
man lankstyti sąnarius, — ir dėl tos priežasties sėdžiu dabar čia 
susilenkęs. Man rodos, kad ir mūsų pasikalbėjimui Anaksagoras 
stengtųsi surasti panašias priežastis, nurodinėdamas į garsus, 
orą, klausą ir daugybę kitų tokių dalykų, gi tikrų priežasčių, su- 
kėlusių pasikalbėjimą, nenurodytų, būtent, kad atėniečiai nutarė 
verčiau nuteisti mane, ir todėl aš, savo rėžtu, nutariau verčiau 
sėdėti čia ir, laukdamas teisingesnio likimo, pasiduoti tai bau- 
smei, kurią man atiteisė. Juk, šunes žino, šitie raumenys ir kau- 
lai, kaip aš manau, jau seniai būtų Megaroje ar Beotijoje, jei 
man tat atrodytų geriausia, ir jei nebūčiau laikęs kilnesniu ir tei- 
singesniu dalyku, užuot išsigelbėjus pasprunkant, pasiduoti tajai 
bausmei, kurią man priteisė valstybė. Tačiau, nurodyti į anuos 
dalykus, kaip į priežastis, visai nesąmoningas darbas. Žinoma, 
jei kas pasakytų, kad neturėdamas viso to, būtent raumenų, kaulų 
ir viso kito, ką turiu, negalėčiau savo sprendimo įvykdyti, —toks 
tiesą pašakytų. O sakyti, kad visus savo veiksmus atliekų vado- 
vaudamasis protu, ir dar tvirtinti, kad mano elgesio priežastimi 
esti nurodytieji daiktai, bet ne troškimas pasirinkti geriausia, — 
būtų labai didelė ir sunki protavimo nuodėmė. Juk tat ir reikštų 
nesugebėjimą atskirti, kad vienas dalykas iš tikrųjų yra priežastis, 
kitas gi — tai, be ko priežastis niekados nebūtų priežastis. Ir, 
manau, minia taip ir daro: ji tartum tamsoje ką apgraibo ir pa- 
vadina tai priežastimi, pavartodama tam visai svetimą apibrėžimą. 
Štai kodėl vienas įsivaizduoja žemę apsuptą oro sūkurio 50, kuris 
verčia ją padangėje laikytis, kitas įsivaizduoja žemę plokščią gel- 
dą?!, kuri, tartum pamatai, paremia orą. Bet tos jėgos, kuria visa 


c tai palaikoma dabartinėje geriausioje būklėje, žmonės netyrinėja ir 


nemano, kad joje esama kažkokios dieviškos galybės, bet verčiau 

sugalvoja tokį Atlantą, galingesnį, nemaresnį, sugebantį visa su- | 
jungti; gi apie tai, kad visa iš tikrųjų jungiama ir palaikoma gėrio | 
ir tiesos, apie tai žmonės visai negalvoja. Manaip, su mielų 
noru pas betką eičiau mokytis, kad tik sužinočiau, kur toji prie- 
žastis. Kadangi aš jos netekau ir nei pats negalėjau surasti nei 
iš kitko sužinoti, tai gal nori, Kebėtai, kad supažindinčiau tave su 
antrąja savo kelione ?2, beieškant rūpimos man priežasties? 

— Ir labai noriu, — atsakė Kebėtas. 

-— Taigi potam, — kalbėjo toliau Sokratas, — nusivylęs ištirsiąs 
daiktų esmę, priėjau išvadą, jog reikia pasisaugoti, kad ir man 
neatsitiktų panašiai, kaip esti žmonėms, kurie žiūri į saulę, ste- 
bėdami jos užtemimą: vienas kitas ir akis pasigadina, jei žiūri 
tiesiai į saulę, o ne į jos atspindį vandeny ar kitoj kurioj plokštu- 
moj. Man atėjo į galvą, kad kažkas tokio galėjo ir man atsitikti: 
nusigandau, kad mano siela visiškai neapaktų, jei stebėsiu daiktus 
akimis ir mėginsiu kiekvienu savo pojūčiu juos paliesti. Taigi 
nusprendžiau griebtis protavimų pagalbos ir jų padedamas ištirti 
daiktų esmės tiesą. Galimas daiktas, kad mano palyginimo 
būdas ir nevisai tikęs. Iš tikrųjų, nelabai sutinku su tuo, kad 
žmogus, stebėdamas esmę protavimais, įžiūri ją vaizdingiau už 
stebintį ją josios veiksmuose. .Bet kaip ten bebūtų, aš įžengiau 
į šitą kelią ir kiekvieną kartą remiuosi tuo pagrindu, kuris man 
atrodo tvirčiausias. Visa tai, kas, mano nuomone, su šituo pa- 
grindu sutinka, pripažįstu teisinga, — ir dėl priežasties, ir dėl 
kiekvieno kito dalyko; o kas su juo nesutinka, laikau neteisinga. 
Noriu tau paaiškinti savo mintį: juk manau tave manęs dabar 
nesuprantant. 

— Prisiekiu Diju, nelabai tesuprantu, — pasakė Kebėtas. 

— Berods, — kalbėjo toliau Sokratas, — mano žodžiuose nieko 
naujo: sakau tą pat, ką ir visados, ką ir kitais atvejais, ką ir pir- 
mesniam pasikalbėjime nesilioviau kartojęs. Mėginsiu tau paro- 
dyti, prie kurios priežasčių rūšies priklauso ana, mano rastoji. 
Todėl grįžtu prie to, kas buvo dažnai kartota, ir pagrindu man 
bus anas spėmuo, kad yra kažkas iš esmės ir gero, ir gražaus, 
ir kilnaus, ir viso kito tokio. Jei man nusileidi ir sutinki, jog 
tatai taip esti, tikiuosi tau nurodysiąs to priežastį ir išrodysiąs 
sielą esant nemirtingą. 

— Sutinku, — pasakė Kebėtas, — tik kad, man nusileidžiant, 
neatidėliodamas išdėstytumei savo išvadas. ; 
— Dabar stebėk, — kalbėjo Sokratas, — ar tatai, kas iš eilės 
eis, tau bus taip pat aiškų, kaip ir man. Juk mano supratimu, jei 
yra kas nors gražaus, išskyrus patį grožį, tatai gražu ne dėl kitko, | 
o tik dėl to, kad dalyvauja tame, kas gražu. Ir dėl viso kito tą | 
pat tvirtinu. Ar sutinki, kad būtent dėl tos priežasties taip esti? 
— Sutinku, — atsakė Kebėtas. . E 
— Taigi, — kalbėjo toliau Sokratas, — dar nemoku visų anų 
gudriųjų priežasčių ir negaliu jų pažinti. Jei man kas pasakytų, 
kad betkas gražaus yra gražu dėl kurios kitos priežasties, — ar 

todėl, kad jo spalva graži, ar pavidalas puikus, ar kitkas tokio, — 
praeišiu pro šalį viso to, nes visuose šiuose dalykuose jau nebe- 
susigaudau, bet tvirtinu paprastai ir negudraudamas, galimas 
daiktas, net šiek tiek neišmintingai, kad gražus daiktas pasidaro 
toks tiktai dėl bendravimo su grožiu ar buvimo jame grožio, 
kaip tokio, arba kiek ir kaip labai pastarasis yra su grožiu susi- 
jungęs. Nieko daugiau dėl šito netvirtinu, tik sakau, kad visi 
gražūs daiktai darosi gražūs dėl to, kad juose esama grožio, 
kaip tokio. Toks atsakymas ir man pačiam ir kiekvienam kitam 
atrodo mažiausiai pavojingas, ir tokio atsakymo laikydamasis 
tariuosi niekuomet nesuklupsiąs. Ir man ir kiekvienam kitam bus 
nepavojingas toks atsakymas: gražus pasidaro gražus dėl grožio. 
Ar ir tau nesirodo taip? 

— Rodosi. 

— Ir didelis — didelis, ir didesnis — didesnis dėl didumo, o 
mažesnis — mažesnis dėl mažumo? 

— Taip. 

— Todėl tu ir nesutiktumei su tuo, jei kas pasakytų, kad vienas 
didesnis už kitą visa galva, kitas vėl dėl tos pačios priežasties 
mažesnis už kitą, o pasitenkintumei tik viena pasakęs, būtent, 
kad kiekvienas didesnis daiktas didesnis dėl savo didumo; tatai, 
kad jis didesnis, aiškinama tik jojo didumu; ir priešingai, maže- 
snis daiktas mažesnis tik dėl savo mažumo; kad jis mažesnis, 
tuo tik ir aiškinama, būtent, jojo mažumu. Juk manau, pabijosi 
sutikti pasipriešinimo, tvirtindamas, kad vienas visa galva didesnis, 
kitas — mažesnis, todėl, kad, pirma: didesnis tada būtų didesnis 
dėl to paties, dėl ko ir mažesnis būtų mažesnis; antra, todėl, kad: 
didesnis būtų didesnis dėl tokio mažo daikto, kaip galva. Būtų 
nesąmonė, jei kas taptų didelis dėl ko nors mažo. Ar tavęs tatai 
neišgąsdintų? 

O Kebėtas, prasijuokęs, tarė: 

— Mane bent, taip. 

— Ar nesibijotum tvirtinti, — kalbėjo toliau Sokratas, — kad dešimt 
daugiau už aštuonis dėl dvejeto, ir kad tasai dvejetas yra prie- 
žastis to, kad dešimt daugiau už aštuonis? Ar ne greičiau de- 
šimt daugiau už aštuonis kiekiu ir tik dėl kiekio? Ir dvi uolektys 
daugiau už vieną ar dėl to, kad du dveja daugiau už vieną, bet 
ne dėl didumo? Juk ir šiuo atveju to paties, be abejonės, turė- 
tumei bijoti? 

— Žinoma, — atsakė Kebėtas. 

— Na, o toliau? Prie vieneto pridėjus vienetą arba vienetą pa- 
dalijus iš dviejų, bene pasisaugotum sakyti, kad sudėtis ir dalyba 
yra dvejeto atsiradimo priežastis? Ir ar nesušuktum balsiai, kad 
tau žinomas tik vienintelis kiekvieno atskiro dalyko atsiradi- 
mo būdas, kuris glūdi tame, kad šitas dalykas dalyvauja tam 
tikroje esmėje to, kame jis dalyvauja. Todėl gali prileisti tik 
vieną dvejeto susidarymo priežastį, būtent, dvejybės dalyvavimą, 
ir kad joje turi dalyvauti visa tai, kas turi sudaryti dvejetą, pana- 

šiai kaip ir vienete dalyvauja visa tai, kas turi tapti vienetu. Gi 
tas visas dalybas, sudėtis ir kitas panašias gudrybes bene pali- | 
ktum nuošaliai, leisdamas atsakyti į jas išmintingesniems už save 
žmonėms. O pats, bijodamas savo, kaip sakoma, šešėlio ir savo | 
nemokėjimo, ar nesilaikytum mūsų nustatyto nepavojingo spie- 
mens ir ar ne taip būtent atisakytum? Jeigu vis dėlto kas nors 
pultų šitą pagrindą, ar nepaliktum tokio sveiko, neatsakydamas 
jam tol, kol nebūtum ištyręs, ar išeinančios iš šito spiemens išva- 
dos sutinka, tavo galva, viena su kita, ar nesutinka, Jeigu, galiau- 
siai, tau reikėtų pasiaiškinti, tu pasielgtumei šiaip: paimtum pa- 
grindu kitą, dar bendresnį, spėmenį, kuris, tavo nuomone, atro- 
dytų geriausias, tol, kol prieitum visai pakankamą pagrindą. Be | 
to, jei iš tikrųjų trokšti rasti ką nors esmingo, tu nepainiosi visa, 
kaip kad daro tai mūsų ginčų mėgėjai 53, nekalbėsi tuo pačiu laiku 
ir apie pirmykštę padėtį ir apie iš jos einančias padėtis. Ginčų 
mėgėjams tatai, matyt, visai nerūpi: savo išmintimi pasitenkindami, 
jie visa krauna į vieną krūvą, kad tik galėtų patys save patenkinti. 
Bet tu, manau, elgsies taip, kaip aš sakau, jei esi iš filosofų tarpo. 
— Tikrjausią tiesą sakai, — vienu balsu pasakė Simmijas ir Kebėtas. | 


Echekratas. Prisiekiu Diju, Fedonai, jų tiesa. Mano nuomone, 


Sokratas išdėstė tai nepaprastai įtikinamai kiekvienam, kas nors 
kiek sugeba ką suprasti. 


Fedonas. Sokrato protavimas įtikino ir visus, buvusius anuomet 

su juo. 
Lygiai kaip ir tuos, kurie nebuvo asų jumis ir kurie teklausė | 
tavo pasakojimo. Apie ką gi buvo toliau kalbėta, Fedonai? 

Kai Sokratui buvo šituo nusileista ir, kaip aš manau, su juo su- 
tikta, kad kiekviena idėja yra kažkas esmingo, ir kad visi kiti, - 
idėjose dalyvaują, daiktai iš jų gauna savo pavadinimus, Sokratas 
taip paklausė: 

— Jei iš tikrųjų, pasakė, sutinki dėl šitų dalykų, o potam sakai, 
kad Simmijas didesnis už Sokratą, bet mažesnis už Fedoną, ar 
šiuo atveju nemanai, kad Simmijuje esama ir vieno ir kito, ir didu- | 
mo ir mažumo? 

—- Aš bent, taip. 

— Bet, — kalbėjo toliau Sokratas, — juk sutinki, kad jei kas 
sako Simmiją aukštesnį esant už Sokratą, tai šitoks pasakymas, 
kaip jis reiškiamas žodžiais, nėra teisingas. Iš tikrųjų, Simmijas | 
ne dėl to didesnis už Sokratą, kad jis Simmijas, bet dėl jo atsi- | 
tiktinio ūgio. Iš kitos vėl pusės, Simmijas aukštesnis už Sokratą 
ne todėl, kad Sokratas yra Sokratas, bet todėl, kad Sokratas ma- 
žas, palyginus su Simmijaus ūgiu? 

— Tiesa, 

— Ir vėl, Simmijas žemesnis už Fedoną ne todėl, kad Fedonas 
yra Fedonas, bet todėl, kad Fedonas yra didelis. palyginus su 
Simmijaus ūgiu? 

— Taip yra. 

— Tokiu būdu, galime pasakyti apie Simmiją taip: jis yra mažas. 
ir didelis, nes jis, būdamas vidury tarp vieno ir antro, pralenkia 
savo didumų vieną ir nusileidžia didumui antrojo, pralenkiančio 
jo mažumą. 

Ir, šypsodamasis, pridėjo: 

— Noriu, rodos, taip tiksliai išsitarti, tartum kalbėčiau apie nuo- 
mos sutartį, bet dalykai iš tikrųjų taip esti, kaip -sakau. 

Kebėtas sutiko. . 

— Kalbu apie tai todėl, jog noriu, kad ir tu manytumei taip, kaip 
ir aš. Man rodos, kad ne tik didumas, kaip toks, negali tuo 
pačiu laiku būti didelis ir mažas, bet ir didumas, kuris yra mu- 
myse, niekados neprisiima mažumo ir nenori būti pralenktas, bet 
viena iš dviejų: arba didumas, besiartinant tam, kas jam priešinga, 
būtent, mažumui, bėga šalyn ir kaskart mažėja, arba, kai pasta- 
rasis prisiartino, žūna. Prisileidęs ir prisiėmęs mažumą, didumas 
nenori būti kitokiu, kaip kad buvo. Taip antai: prisiėmęs ir pri- 
sileidęs mažumą, lieku toks, koks esu, būtent, toks pat mažas; 
didumas gi nesiryš būti mažas, kol jis didelis. Taip pat ir mu- 
myse esąs mažumas niekados nesiekia pasidaryti ir būti didelis, 
ir, bendrai, jokia kita priešingybė, kol ji yra tai, kas ji buvo, ne- 
gali tuo pat laiku tapti bei būti savo priešingybe, bet ji arba 
šalinasi, arba, jei lieka toje būklėje, žūna. 

— Visiškai su tuo sutinku, —- pasakė Kebėtas. 

Čia kažkas iš ten buvusių ir girdėjusių (kas, būtent, — neprisi- 
menu aiškiai) pastebėjo: 

— Dievaži, ar pirmesniame mūsų pasikalbėjime nebuvome sutikę 
su tuo, kas tiesiog priešinga dabartiniams mūsų tvirtinimams? 
Juk buvome nustatę, kad didesnis kyla iš mažesnio ir mažesnis 
iš didesnio, kad kiekviena priešingybė kyla iš jai priešingo. Gi 
dabar, man rodos, sakoma, kad to niekuomet negali būti. 
Sokratas, nuleidęs galvą ir išklausęs šiuos žodžius, pasakė: | 
— Vyras esi, kad tai priminei. Tačiau, nejaugi nepastebi skir- 
tumo tarp to, apie ką dabar kalbame, ir to, apie ką anąkart kal- 
bėjome? Tada kalbėjome, kad kiekviena priešingybė kyla iš prie- 
šingybės, o dabar —, kad priešingybė, kaip tokia, niekados ne- 
gali būti pati sau priešinga, nei mumyse nei gamtoje, Tada, prie- 
teliau, kalbėjome apie priešinga turinčius daiktus, pavadindami 
juos jų vardais, o dabar kalbame apie pačias priešingybes, sulig 
kuriomis gauna pavadinimus daiktai, kur jie yra; ir apie šitas 
ps ES kalbėjome, kad jos niekuomet nesiekia pereiti viena 
į kitą. 

Cia Sokratas, žvilgterėjęs į Kebėtą, paklausė: 

— Ar tau, Kebėtai, neįvarė nerimo koks pasakymas iš jo pastabų? 
— Ne, — atsakė Kebėtas, — nors negalėčiau pasakyti, kad pa- 
silieku visiškai ramus. 

— Vadinasi, — pasakė Sokratas, — priėjome išvadą, kad prie- 
šingybė, kaip tokia, niekuomet nebus sau priešinga? 

— Iš tikrųjų taip, — atsakė Kebėtas. 

— Įsidėmėk dar štai ką, — kalbėjo toliau Sokratas: — gal ir čia i 


man pritarsi. Juk vartoji pasakymus „šilta“, „šalta“? 

— Aš bent, taip. 

— Taip sakydamas, bene turi omeny sniegą ir ugnį? 

— Prisiekiu Diju, aš bent, ne. 

— „Unas šiltumas skiriasi nuo ugnies ir šaltiumas — nuo sniego? 
— Taip. 

— Tu, galimas daiktas, manai, kad sniegas, kaip toks, prisiėmęs 
šilimos, kaip anksčiau sakėme, niekuomet nepasiliks tuo, kuo jis 


buvo, būtent sniegu, nors ir šiltu, bet, kai tik šilima patenka į | 
sniegą, pastarasis arba užleidžia šilimai savo vietą, arba dingsta? | 


— Žinoma. 
-- Antra gi vertus, ugnis, prisiartinus prie jos šalčiui, arba už- 


leidžia jam savo vietą, arba dingsta, ir ugnis, prisiėmusi šalčio, | 


niekuomet nebeliks tai, kas buvo, būtent ugnis, nors ir šalta? 
— Tiesą sakai, — pastebėjo Kebėtas. 

— Todėl, — kalbėjo toliau Sokratas, — kai kuriems tokios rūšies 
daiktams leistina būklė, kad ne tik pati jų idėja reikalauja visa- 
dos to paties vardo, bet kad tas vardas tinka ir kitiems daiktams, 
nepanašiems į idėją, tačiau turintiems jos pavidalą, bent kol jie 
gyvuoja. Gal būt, mano mintis paaiškės tau iš šitokio pavyzdžio: 
lyka, aišku, visados turi vadintis taip, kaip mes ją dabar vadi- 
name? Ar ne taip? 

— Žinoma, taip. 

— Bet štai klausimas: ar tas pavadinimas taikomas vienai tik ly- 


104 kai, ar kam nors kitam, kas, nebūdamas tai, kas yra lyka, vis 


— 


dėlto, be savo pavadinimo, visados turi būti pažymimas lykos 
vardu todėl, kad jo prigimtis niekuomet neatskiriama nuo lykos? 
Turiu omeny, pavyzdžiui, trejetą ir daug kitų panašių skaičių. 
Panagrinėk visa tai, kas liečia trejetą. Ar nesirodo tau, kad jį 
reikia visados žymėti jam priderančiu pavadinimu, būtent, taip 
pat lyka, nors lyka ir nebus tas pat, kas trejetas? Tokia trejeto 
prigimtis, tokia ir penketo, tokia ir visos pusės skaičių, kurių 
kiekvienas visados yra lyka, pats savaime toks ir nebūdamas. 
Antra vertus, dvejetas, ketvertas ir visi kiti likusios skaičių pusės 
skaičiai, nebūdami savaime sėta, vis dėlto visuomet yra sėta, jei 
kiekvieną jų paimsime skyrium. Sutinki su tuo, ar ne? 

— Kodėl gi ne, — atsakė Kebėtas. 

— Dabar įsigilink į tai, ką noriu pasakyti. Štai koks dalykas: 
pasirodo, ne tik viena kitą naikinančios priešingybės, bet ir kiti 
daiktai, kits kitam nepriešingi, visados turi savyje priešinga, ne- 
prisiimdami tos idėjos, kuri priešinga juosė glūdinčiai idėjai, ir, 


c artinantis anai idėjai, arba dingsta, arba užleidžia jai savo vietą. 


Ar nesutiksime su tuo, kad trejetas verčiau išnyks ar kitaip kaip 
pasikeis, negu išdrįs tapti sėta, pats būdamas trejetu? 

— Žinoma, sutiksime, — atsakė Kebėtas. 

— Bet vis tik dvejetas nepriešingas trejetui? — paklausė Sokratas. 
— Ne, nepriešingas, 

— Vadinas, ne tik kita kitai priešingos idėjos neprisileidžia kitos 
idėjos, bet taip pat ir kiti daiktai neprisileidžia priešingybių? 

— Visai teisingai sakai, — pasakė Kebėtas, 

— Gal nori, — kalbėjo toliau Sokratas, — aptarsime, kiek pa- 
jėgsime, kas tai per daiktai? 

— Gerai. 

— Ar tai, Kebėtai, nebus tokie daiktai, kurie, ką apimdami, verčia 
palaikyti ne tik tam daiktui įgimtą idėją, bet taip pat ir idėją kažko 
kito, nuolat prieštaraujančio anam daiktui? 

— „Kaip sakai? 

— Taip, kaip ką tik kalbėjome. Juk žinai, kad visa tai, kame 
glūdi trejeto idėja, būtinai turi būti ne tik trejetas, bet ir lyka. 
— Zinau. . 

— Ar sakome, kad tokios rūšies daiktuose niekados negali būti 
idėjos, priešingos tai lyčiai, kuria ji yra pažymima? 

— Negali. 

— Gi tai, kas ją pažymėjo, yra lyka? 

— Taip. 

— O idėja, prieštaraujanti lykos idėjai, bus sėtos idėja? 

— Taip. 

— Vadinas, sėtos idėja niekuomet neglūdės trejete? 

— Zinoma, ne. 

— Taigi trejetas nieko bendro su sėta neturi? 

— Neturi. 

— Vadinas, trejetas — lyka? 

— Taip. 

— Kaip tik tai ir norėjau aptarti, būtent: kokie daiktai, nebūdami 
priešingi bet kuriam kitam daiktui, vis dėlto šalina pastarąjį, bū- 
tent priešingybę, kaip tokią; kaip antai, trejetas, nebūdamas prie- 
šingas sėtai, vis dėlto šalina ją, nes jo yra teikiama tai, kas prie- 
šinga sėtai, vis tiek kaip dvejetas teikia tai, kas priešinga lykai, 
o ugnis —- tai, kas priešinga šalčiui, ir daug kas kita tokiu pat 
būdu. Dabar pagalvok, ar neaptartumei šito dalyko taip: ne tik 
priešinga neprisileidžia to, kas jam priešinga, bet net ir tai, kas 
atsiveda su savim ką priešingo tam, prie ko ateina, neprisiima 
nieko priešingo tam, ką su savim atsiveda. Dar kartą prisimink 
(juk neblogas dalykas daug kartų išgirsti): penketas neprisileidžia 
sėtos idėjos, dešimtis — lykos idėjos, bet dešimtis — tai dukart 
paimtas penketas. Tuo tarpu dešimtis, nors tai, kas jai priešta- 
rauja, ir nebus lyka, vis dėlto neprisileidžia lykos idėjos vis tiek 
kaip pusantro ir tai, kas jam panašu, būtent, pusė, trečdalis ir 
visa kita, kas apima dalies sąvoką, niekados neprisileidžia sveiko 
skaičiaus idėjos. Ar seki mano protavimą ir ar sutinki su juo? 
— Labai seku ir visiškai sutinku, — atsakė Kebėtas. 

— Dabar, — pasakė Sokratas, — kalbėk iš pradžios. Tiktai savo 
atsakymuose nevartok man tokių žodžių, kokius aš pavartojau 
savo klausimuose, bet, pamėgdžiodamas mane, naudokis kitais 
žodžiais. Siūlau tatai, matydamas, kad, be šito atsakymų būdo 

kuris pirma buvo pavartotas, ir kuris yra tikras bei nepavo-. 
jingas, esama kito būdo nuo klaidos pavojaus apsisaugoti, kurs. 
atsirado iš ano ir yra tiek pat saugus. Juk jei, pavyzdžiui, pa- | 
klaustumei manęs: kas turi atsirasti kūne, kad pastarasis taptų“ 
šiltas, — atsakysiu tau ne anuo tikruoju, bet nemokšų, atsakymu, 
būtent, kad tatai bus šilima, bet atsakysiu gudriau: tatai bus ugnis, 
Ir jei paklaustumei, kas turi atsirasti kūne, kad jis susirgtų, ne- 
atsakysių —- liga, bet pasakysiu — drugys. Arba klausiant, dėl 
ko skaičius pasidaro lyka, neatsakysiu — dėl lykos, bet pasaky- | 
sių — dėl vieneto ir panašiai. Bet žiūrėk, ar jau pakankamai | 
supratai, ko noriu? 
— Visai pakankamai. — atsakė Kebėtas. į 
-— Dabar atsakyk, — kalbėjo Sokratas: — kas turi būti kūne, | 
kad jis būtų gyvas? 
— Turi būti siela, — atsakė Kebėtas. 

— Ir visados tatai taip esti? 

— Kodėl gi ne, — atsakė Kebėtas. 

— Taigi siela, ateidama į visa, ką ji apima, visuomet atneša | 
gyvybę? į 
— Žinoma, atneša, — pasakė Kebėtas. 

— Ar esti kas priešinga gyvybei, ar nieko nėra? 

— Esti, — atsakė Kebėtas. 

— Kas būtent? r, 
— Mirtis, Ą 
— Ar iš to, su kuo pirma sutikome, neina, kad siela niekuomet | 
neturės ko prieštaraujančio tam, ką ji visados su savim atsineša? 
— Visai aišku, — atsakė Kebėtas. 


— Toliau; kaip mes ką tik pavadinome tai, kas neturi savy 
sėtos idėjos? 1 
— Lyka, — atsakė Kebėtas. £ 
— O kaip vadinasi tai, kas neturi savy teisingo idėjos, muziško | 
idėjos? . 


— Viena — neteisinga, antra — nemuziška?4 — atsakė Kebėtas. 
— Gerai. O kaip vadinasi tai, kas neturi savy mirties idėjos? Aa 
— Nemaru, — atsakė Kebėtas. ( 
— Bet siela neturi savy mirties? ži 
— Ne. 4 
— Vadinas, siela nemari. Ą 
— Nemari. L - 
-- Puikiai, — pastebėjo Sokratas. — Ar galima laikyti tatai įro- 

dyta, kaip manai? 

— Visiškai pakankamai įrodyta, Sokratai. 

— Tai kaip gi, Kebėtai, — klausė Sokratas: — jei lykai reikėtų iš 
būti nenykstančiai, tai ir trejetas irgi turėtų būti nenykstąs? į 
— Kodėl gi ne? 

— Taigi, jei būtų būtina, kad tai, kas neturi šilimos, nenyktų, 

tai, įdėjus kiek šilimos į sniegą, pastarasis liktų sveikas ir netirptų? 

Juk sniegas nenyktų, jei ir ugnies prie jo kas pridėtų, bet, jai 
priešindamasis, neprisiimtų josios šilimos. 

— Teisingai sakai, — pastebėjo Kebėtas. 

— Taip pat, manau, jei visa, kas neturi šalčio, nenyktų, tai, pri- 
artinus šaltį prie ugnies, pastaroji jokiu būdu neužgestų ir neiš- 
nyktų, bet pasiliktų sveika ir nepaliesta. 

— Būtinai, — pasakė Kebėtas. 

— Ar ne būtinas reikalas, — kalbėjo toliau Sokratas, — pasakyti 
tą pat ir aple nemarumą? Jei tai, kas nemaru, nenyksta, tai ir 
siela, mirčiai atėjus, neišnyksta? Sulig tuo, kas pirma pasakyta, 
siela neprisiims mirties ir nemirs, visvien kaip trejetas, mūsų 
nusakymu, netaps sėta, ir lyka nepasidarys sėta, ir ugnis nepa- 
sidarys šalta, ir ugnies šilima — šalčiu. „Bet“, pasakytų kas, 
„kas kliudo lykai išnykti, jei ji, besiartinant sėtai, kaip mes sakėme, 
ir netampa ja? Kas kliudo, kad, lykai išnykus, jos vietoje atsi- 
rastų sėta?“ Kas taip paklaustų, su tokiu negalėtume ginčytis, 
kad lyka negali išnykti, nes lyka nėra kažkas nenykstama, Bet 
jei sutiktume, kad tatai taip, lengvai galėtume puolimą atremti, 
nurodydami į tai, kad, besiartinant sėtai, lyka ir trejetas tolsta, ir 
taip pat galėtume ginčytis dėl ugnies, dėl šilimos ir dėl viso 
kito. Ar ne? 

-— Zinoma. ) 

— Tą pat reikia pasakyti ir apie nemarumą. Jei sutinkame, kad 
nemirtinga nenyksta, tai siela ne tik nemirtinga, bet ir negali išnykti. 
Priešingu atveju, reikėtų griebtis kito įrodymo. 

— Bet nėra jokio reikalo, — pasakė Kebėtas. — Kas gi galėtų 
išvengti pražūties, jei nemirtinga bei amžina galėtų žūti? 

— Manau, — pasakė Sokratas, — visi sutiks, kad dievas bent 
ir gyvybės idėja, kaip tokia, ir visa kita nemirtinga niekados 
nenyksta. 

— Prisiekiu Diju, — pastebėjo Kebėtas, — su tuo sutiks. visi 
žmonės, ir, kaip aš manau, dar daugiau — dievai. Kadangi ne- 
mirtinga drauge yra ir nenykstama, tai ir siela, jei ji nemirtinga, 
irgi nežūna? 

— Būtinai taip. 


2 


liestas ir pasitraukia. 

— Rodosi. 

— Tokiu būdu, Kebėtai, — pasakė Sokratas, — siela nemaresnė 
už ką kita ir nenyksta, ir mūsų sielos iš tikrųjų gyvuos Hade. 
— Sokratai, aš bent visiškai negaliu tam prieštarauti, — paste- 
bėjo Kebėtas, — ir nepasitikėti tavo žodžiais. Bet jei štai Sim- 
mijas ar kitas kuris gali ką pasakyti prieš, tenetyli: iš tikrųjų 
nežinau, kuriam patogesniam už dabartinį laikui galima būtų ati- 
dėti pasikalbėjimą apie šitą dalyką, jeigu kas nori apie tatai ką 
pasakyti ar išgirsti. 

— Bet ir aš, — prabilo Simmijas, — po to, kas dabar pasakyta, 
negaliu ilgiau abejoti. Tačiau, kadangi mūsų tyrinėjamasis klausimas 
6 platus, ir tenka atsižvelgti į žmogaus silpnybę, aš, asmeniškai, 
esu verčiamas dar šiek tiek paabejoti dėl to, kas pasakyta, 1 
— Gerai sakai, Simmijau, — pasakė Sokratas: — ne tik tasai, bet ir | 
pirmesnieji mūsų spėmens, kaip jie neatrodytų jums teisingi, turi | 
būti dar tiksliau išnagrinėti. Kai juos pakankamai išnagrinėsite, | 
tai, kaip man rodos, sugebėsite pasekti ir mano išvadas, kiek, žino- 
ma, žmogus aplamai gali ką nors pasekti. Jei ir čia jums viskas 
bus aišku, tai jums jau nebeteks jokių tyrinėjimų bedaryti. 
— Tiesą sakai, — pasakė Simmijas. 
LVII. — Štai, vyrai, — kalbėjo toliau Sokratas, — apie ką turi būti 
e gerokai pagalvota. Jei siela nemirtinga, ji reikalinga priežiūros 
ne tik tuo laiku, kurį vadiname gyvenimu, bet ir visą laiką. Ir, 
rodos, susidaro dabar didelis pavojus, jei kas nesirūpina siela, 
Juk jei mirtis būtų atsipalaidavimas nuo visa ko, ji būtų tikras 
laimėjimas blogiems žmonėms: mirdami, išsivaduotų iš kūno ir 
iš ydų, susijusių su siela. Bet dabar, kada siela pasirodo esanti 
nemirtinga, jai lieka tik vienintelis nuo pikto išsigelbėjimo kelias, 
būtent, tapti kuo geriausiai ir išmintingiausiai. Juk siela eina į 
Hadą ** tik tiek išauklėta ir išmokyta, kiek gyvenime; o tai, kaip 
„sako, jau pačioj pomirtinės kelionės pradžioj suteikia mirusiam 
arba didelę naudą, arba didelę žalą. Sakoma dar ir taip, kad 
kiekvieną mirusį sielai begyvenant įgytas demonas *9 veda į tam 
tikrą vietą, kur mirusieji susirenka ir yra teisiami, kad paskui 
vyktų į Hadą su palydovu, kuriam pavesta žiūrėti kėlimąsi iš čia 
į aną pasaulį. Atlyginti tenai sulig nuopelnais ir skirtą laiką išbu- 
vę, kito vėl vadovo mirusieji atvedami „čia, daugeliu atvejų ilgam | 
laikui praslinkus. Mirusiųjų kelionė į Hadą nėra tokia, kaip apie 
108 ją kalba Eschilo Telefas?7. juk jis sako į Hadą vedant paprastą Ė 
kelią, o man šitas kelias atrodo ir nepaprastas ir nevienintelis: 
antraip, nebūtų reikalingi nė palydovai, nes, jei tik vienas tėra 
kelias, nieks juo eidamas nepaklystų. Ne, matyt, tas kelias turi 
daug kryžkelių ir grįžračių. Taip sumetu, pasiremdamas žemėje 
atliekamais aukojimais bei tikybinėmis apeigomis. Dora ir išmin- 
tinga siela seka savo palydovu ir sužino savo tikrąją būklę; gi 
siela, kaip jau pirma pasakiau, godžiai besilaikanti kūno, ilgą 
b laiką skraido apie kūną regimoje vietoje, labai priešinasi, daug 
kenčia, kol galiausiai tas demonas, kuriam ji pavesta, jėga ir 
prievarta ją nusiveda. Kada siela atvyks tenai, kur yra kitos sie- 
los, pastarosios bėga šalyn, nusisuka, nenori vienu keliu eiti ir 
lydėti sielos, ką nors padariusios ir neapsivaliusios, -dalyvavusios 
neteisingam nužudyme ar kitam kokiam nusikaltime, giminingam 
jai ir panašioms sieloms. Tokia siela klaidžioja, patirdama visokių 
vargų, kol, nustatytam laikui praslinkus, neišvengiamai „nugabe- 
nama į jai atsakomą buveinę. Priešingai, toji siela, kuri gyveno 
dorai ir susivaldydama, savo kelbendriais ir vadovais gauna die- 
vus, ir kiekviena gyvena jai atsakomoje vietoje. Yra žemėje daug 
nuostabių vietų, ir pati žemė visai ne tokia ir ne tokio didumo, 

kaip mano pratę apie ją kalbėti5: sužinojau tatai iš vieno 
žmogaus. 
d LVIII. O Simmijas paklausė: 
— Kaip čia sakai, Sokratai? Juk apie žemę aš ir pats daug esu 
girdėjęs, bet ne tatai, kuo tu pamatuoji savo pažiūras. Todėl 
mielai tavęs paklausyčiau. 
— Man bent rodos, Simmijau, nereikia Glauko“? iškalbos, kad apie 
tai papasakočiau. Bet įrodyti, kad visa tai tiesa, persunku net 
ir Glauko mokslo žmogui. Tačiau aš, rodos, ir nemokėčiau to 
padaryti, o jei ir mokėčiau, mano amžiaus, rodos, man neužtektų — 
tiek ilga apie tatai pasakoti. Vis dėlto niekas nekliųdo man pa- 
pasakoti. ka žinau apie žemės išvaizdą ir apie jos vietas vieteles. 
— Ir to pakaks, — pasakė Simmijas. 
— Aš esu įsitikinęs, — kalbėjo Sokratas toliau, — pirmiausia, kad 
jei žemė, būdama apvali, yra dangaus vidury, ji nieko nereika- 
109 linga, — nei oro, kad nenukristų, nei kitos kokios tokios bū- 
tinos atramos: žemei laikytis pakanka jos pačios pusiausvyros ir 
to, kad dangus iš visų pusių ją vienodai yra apsupęs. Juk pu- 
siausvyrą palaikąs kūnas, padėtas vidury ko nors į jį panašaus, 
jokiu būdu negalės niekur nusvirti, bet, būdamas vienodoj pa- 
dėty, pasiliks vietoje. Stai kuo pirmiausia esu įsitikinęs, — pa- 
sakė Sokratas. 
— Ir, be abejonės, teisingai, —- pritarė Simmijas. 
— Be to, — kalbėjo Sokratas, — manau žemę esant kažkokią 
b milžinišką, o mus gyvenant nuo Fasido iki Heraklo stulpų 9? ir 
užimant tik menką josios dalelę prie jūros, panašiai kaip kad 
skruzdės ar varlės gyvena prie kokios balos. Daug ir kitų žmonių 
gyvena šen bei ten kitose panašiose ir gausiose vietose. Juk že- 
mėje visur pilna įdubimų, įvairiausio pavidalo bei didumo, kur 
susitelkia vanduo, migla bei oras. Gi pati žemė, — gryna, padėta 
gryname danguje ten, kur ir žvaigždės. Daugumas tų žmonių, 
c kurie paprastai apie tokius dalykus kalba, šitą dangų vadina eteru, 
o nuosėdomis — visa tai, kas nuolat smunka į žemės įdubimus. 
Tuo tarpu res, gyvendami žemės įdubimuose, patys to nežinome 
ir įsivaizduojame gyveną žemės paviršiuje. Tai vis tiek, lyg kas 
nors, gyvendamas jūros dugno vidury, įsivaizduotų gyvenąs jū- 
ros paviršiuje ir, matydamas pro vandenį saulę bei kitas žvaigždes, 
įsivaizduotų jūrą dangų esant. Dėl savo nerangumo bei silpnumo 
d toks žmogus niekados nepasiektų jūros paviršiaus ir nei pats 
nepamatytų, išnerdamas ir iškišdamas iš jūros galvą, kiek mūsų 
užimamos vietos, palyginus su jojo, tyresnės ir gražesnės, nei 
iš kito, jas mačiusio, apie tai negirdėtų. Taip pat atsitinka ir 
mums. Iš tikrųjų, gyvendami kažkokioje žemės dauboje, įsivaizdyo- 
jame gyveną josios paviršiuje; orą vadiname dangumi, manydami, 
kad oru, jam esant dangui, vaikščiojančios žvaigždės. Ir tatai 
e todėl, kad mes, dėl savo silpnumo bei nerangumo, neįstengiame 
pasiekti paskutinių oro ribų. Juk jei kas pasiektų oro viršūnes, 
ar paukščiu pavirtęs ten nulėktų, toks, išnėręs iš oro, pamatytų 

tai, ko ten esama, lygiai taip pat kaip žuvys, išnėrusios iš jūros, 
mato tai, ko čia esama. Ir jei tokio žmogaus prigimtis būtų lin- 
kusi prie gilaus mąstymo, galėtų sužinoti, kad ten yra tikrasis 


110 dangus, tikroji šviesa, tikroji žemė; nes mūsų žemė, — šitie ak- 

mens ir aplamai visos šitos vietos yra sunaikintos ir išvarpytos, pa- 
našiai kaip būna su visa jūros augmenija nuo sūraus vandens, 
kur neauga nieko, kas būtų verta paminėti, nėra nieko, taip sa- 
kant, tobūlo, vien tik išgriaužtos povandeninės uolos ir smėlys, 
o kur yra žemės, — begalinis dumblas ir purvas; visa tai visiškai 
nieko neverta, palyginus su mūsų žemės grožybėmis. Bet anoji 
žemė dar labiau, matyti, skiriasi nuo tuo, kas yra pas mus. Jei 
jau reikia, galiu ir gražią pasaką papasakoti apie tai, kas yra po- 
dangių žemėje, ir šitos pasakos, Simmijau, verta paklausyti, 

— Mes bent, Sokratai, — pasakė Simmijas, — žinoma, mielai 
paklausytume tos pasakos. į 

— Taigi, prieteliau, — kalbėjo toliau Sokratas, — pirmiausia sa- 
koma, kad pati žemė, jei žiūrėtume į ją iš viršaus, atrodytų lyg 
Padarytas iš dvylikos odos gabalų kamuolys, išdažytas margais 
dažais, panašiais į tuos, kuriuos vartoja mūsų dailininkai. Ir tenai 
visa žemė esanti tokių spalvų, tik dar labiau blizgančių ir švie- 
sesnių už mūsiškės. Vienas žemės šonas — nuostabiai gražaus 
purpuro, antras — auksinis, trečias — baltas, baltesnis už sniegą 
ir kreidą. Esama joje ir kitų spalvų, dar gausingesnių ir graže- 
snių už tas, kurias čionai matome. Iš tikrųjų, minėtieji žemės 


d įdubimai, pripildyti vandens bei oro, kažkaip savotiškai blizga, at- 

sispindėdami margu visų kitų spalvų mišiniu. Taigi žemė, bū- 
dama vienos išvaizdos, nuolat atrodo įvairi. Tokiai žemės išvaizdai 
atsako joje augančių augalų, medžių, žiedų ir vaisių išvaizdą; 
taip pat jos išvaizdai atsako ir akmens bei kalnai, labai gražūs 
dėl savo dailumo, spalvos bei skaidrumo. Cionykščiai akmenėliai, 
tiek mūsų branginami — sardys, jaspys, smaragdai ir kiti tokie — 
yra anų akmenų nuotrupos. Tenai visi akmens tokios rūšies, ir 
net gražesni, nes jie ten sveiki, neišėsti, nesunaikinti, kaip kad 
čionykščiai akmens, kurie genda nuo puvėsių bei jūrų vandenų, 
čia sruvenančių ir teikiančių biaurią išvaizdą ir ligas akmenims, 
dirvai ir visiems gyvuliams bei augalams. Priešingai, anoji žemė 
papuošta visais aukščiau paminėtais akmenimis, be to, auksu, 
sidabru ir dar kitomis tokiomis naugėmis: jos tenai visur išmė- 
tytos atvirai, sudarydamos didelę daugybę milžiniškų krūvų, taip 
kad anos žemės regėjimas teikia laimės sieloms. Daug gyvulių 
yra apgyvenę aną žemę, daug ir žmonių: vieni gyvena žemes vi- 
dury, kiti — aplink orą, panašiai kaip mes aplink mares, dar kiti — 
salose, oro apsuptose, netoli žemyno. Žodžiu sakant, kaip mums 
naudingas vanduo bei jūra, taip anoje žemėje — oras; gi kas mums 
yra oras, aniems gyventojams — eteras. Metų laikai pas juos 
taip esą sutvarkyti, kad anie žmonės nėsą linkę sirgti ir daug 
ilgiau gyveną už mūsiškius, o regėjimo bei klausos tobūlumu, 


“ išmintimi ir visu kuo kitu tiek mųs pralenkią, kiek oras savo gry- 

numu praneša vandenį, 0 orą — eteras. Anie žmonės turi ir 
dievų šventovių ir alkų, kur dievų iš tikrųjų gyvenama, Jie turi 

c pranašavimų, burtų, gali matyti dievus ir kitaip su jais bendrauti. 
Saulę, mėnulį ir žvaigždes anie žmonės mato tokius, kokie jie iš 
tikrųjų yra, ir jų laiminga būtis visur kur tam atsako. 

LX, Stai kokia, aplamai, žemės ir jos aplinkos prigimtis.  Atsakomai 
josios apvaliems iškilumams, joje yra daug vietų, kurių vienos 
daug gilesnės ir atviresnės už mūsų gyvenamą įdubimą, kitos 
vėl — irgi gilios, bet siauresnių angų už mūsiškio įdubimo angą. 

d Antra vertus, esama įdubimų ne tiek gilių, kaip mūsiškis, bet pla- 
tesnių angų. Visi šitie įdubimai daugely vietų sujungti su kits 
kitu požeminiais urvais, kai kur platesniais, kai kur siauresniais. Šiais 
urvais iš vieno įdubimo į kitą, tartum ugniakalnio žiomenimis, 
gausiai teka vandu. Po žeme esama milžiniško didumo karšto 
ar šalto vandens nuolat bėgančių versmių, daug ugnies ir didžiau- 
sių ugnies upių, daugybė švaresnio ir mažiau švaraus drėgno 
dumblo versmių, panašių į Sicilijos dumblo versmes, tekančias 
prieš ugniakalniui išsiveržiant ir jam veržiantis. Šitos versmės 
pripildo kiekvieną įdubimą, kur jos bebėgdamos betarpiškai su- 
silieja. Visa tai juda aukštyn ir žemyn, tartum vidury žemės 
esama kažkokių supuoklių.  Kalbamas judėjimas vyksta taip: vie- 

112 nas įdubimų yra ypatingai didelis ir eina kiaurai žemę. Apie aną 

tat įdubimą kalba Homėras, sakydamas jį vedant 

„tolimą į prarają, kur po žeme giliausia bedugnė“. 

Šitą bedugnę ir Homėras *! ir daugelis kitų dainių yra pavadinę 

Tartaru; į ją subėga visos versmės ir vėl iš jos išteka, ir kiekviena 

jų turi tekamosios dirvos savybes. Visos šitos versmės išteka 

iš kalbamosios daubos ir vėl į ją subėga dėl tos priežasties, kad 
visas anas skystis neturi nei dugno nei atramos. Viršuje ir apa- 
čioje verda bei banguoja, o oras aplink jį tą pat daro. Pastarasis 
seka skystį, kai jis juda mūsų žemės linkui ir tos linkui, kuri 
yra virš mūsiškės. Lygiai taip pat, kaip kvepuojančiųjų oras nuolat 
įkvėpiamas ir iškvėpiamas, taip ir tenai oras banguoja drauge su 
skysčiu: įeidamas bei išeidamas sukelia baisiausias, nesuvaldomas 

c vėtras. Vandeniui vėl nuslūngstant į tą vietą, kuri vadinasi že- 

moji, jis kiaurai žemę teka į požemines versmes ir pripildo jas 

tartum dumdamas. Kada vanduo vėl pasitraukia iš ten ir šian- 
link nusikreipia, jis pripildo čionykštes versmes, o jos, pripildytos, 
bėga grioviais žeme ir kiekviena, eidama ten, kur veda josios ke- 
lias, padaro mares, balas, upes ir šaltinius. Potam, vėl sueidamos 

d į žemę, vienos versmės apibėga ilgesniu keliu didesnius plotus, 

kitos — mažesnius plotus trumpesniu keliu, ir vėl susilieja į Tar- 

tarą, vienos — daug žemiau už tą vietą, kur josios buvo išbė- 
gusios, kitos — ne tiek giliai, bet vistik įteka žemiau, kaip buvo 
išbėgusios. Kai kurios subėga į Tartarą priešais tą vietą, iš ku- 
rios buvo ištekėjusios, kitos — tam pačiam šone; esama ir tokių, 
kurios padaro pilną ratą aplink žemę ir, tartum gyvatės, rango 
ją vieną ar kelis kartus, kuo žemiausiai nusileisdamos, potam vėl 

į Tartarą subėgdamos. Srovės galinčios abiem žemės pusėm lei- 
stis iki josios vidurio, bet ne toliau, nes dalis srovių iš vienos 
ir kitos pusės pasirodytų tekanti aukštyn. 

Yra, be to, ir daug kitų dideliu bei įvairių versmių, ir iš gausy- 
bės jų — žinomos: pati didžioji jųjų, apibėganti tolimiausias 
išorines žemės ribas, yra vadinamasis Okeanas. Tiesiai prieš jį, 
priešinga kryptimi, teka Acherontas, kuris, prabėgęs kitas tyras 
vietas, įteka po žemėmis į Acherusiados ežerą, kur ateina dide- 
snės dalies mirusiųjų sielos ir, išbuvusios tenai joms paskirtą 
laiką, vienos — ilgesnį, kitos — trumpesnį, paskui vėl išsiunčia- 
mos gyvųjų būtybių gimdytų. „Trečioji upė išteka vidury, tarp 
Okeano ir Acheronto; netoliese nuo savo ištakos įbėga į didelę, 
milžiniška liepsna degančią vietą, sudarydama ten kunkuliuojantį 


„vandens ir dumblo ežerą, didesnį už mūsų jūras. Iš čia ji teka 

toliau į ratą, drumsta bei dumblota, ir, apsiviniodama aplink žemę, 
pasiekia tolimiausias Acherusiados ežezo ribas, nesusimaišydama 
tačiau su pastarojo vandenimis, bet, daug sykių po žeme apsisu- 
kusi, įsiskverbia į Tartarą, žemiausioje jojo vietoje. Tai yra toji 
upė, kurią vadina Periflegetontu, ir kurios ugninės versmės pra- 
simuša įvairiose žemės vietose. Tiesiai prieš Periflegetontą ver- 
žiasi ketvirtoji upė pirmiausia į baisią, nejaukią vietą, kuri, kaip 
sako, visa esanti tamsiai mėlynos spalvos, ir kuri vadinasi Stigi- 
jos vardu, gi ežeras, kurį sudaro įsiveržianti upė, vadinasi Stigas. 
Įsiliejęs į šitą ežerą ir įsigijęs jojo vandenyse baisią jėgą, įsiskver- 
bęs potam į žemę ir bevingiuodamas po ja Periflegetonto linkui, 
susitinka su pastaruoju Acherusiados ežere, iš priešingos pusės. 
Ir šitos upės vanduo nesusimaišo su jokiu kitu; ji taip pat, pa- 
sisukusi į ratą, įteka toliau į Tartarą priešais Periflegetontą. 
ios upės vardas, kaip sako poetai, Kokitas. 
Taip gamtai tatai sutvarkius, kai mirusieji ateina į aną vietą, į 
kurią kiekvieną jų nusiveda jojo demonas, pirmiausia būna teisiami 
nustatyti, kas iš jų gražiai ir šventai gyveno, ir kas ne. O tie, 
kurių gyvenimas pasirodys buvęs vidutiniškas, nuvykę į Ache- 
rontą ir įlipe į jiems iš anksto paruoštas laives, pasiekia jomis 
ežerą. Ten jie gyvena, apsivalydami, ir, atlikę atsakomas bau- 
smes už savo nuodėmes, būna atleidžiami, o už gerus darbus 
gauna atlyginimą, kokį kiekvienas nusipelnė. Gi tie mirusiųjų, 
kurie dėl savo sunkių nusidėjimų pasirodys nebeišgydomi, kurie 
yra padarę daug didelių šventvagysčių, neteisingų ir neteisėtų 
žudynių ar ką kita tokio, atsakomo likimo nugrūdami į Tartarą, 
iš kur jau niekados nebeišeina. Tačiau tie, kurie pasirodys padarę 
didelių nusikaltimų, bet vis dėlto išperkamų, pavyzdžiui, pykčio 
pagauti pavartoję jėgą prieš tėvą ar motiną, dėl ko darys atgailą 
per visą likusį gyvenimą, ar kuriuo kitu tokiu būdu pasidarę 
žmogžudžiais, nors irgi būtinai grūdami į Tartarą, vis dėlto, pa- 
tekę tenai ir išbuvę metus laiko, paskui vilnimis išmetami — 
žmogžudžiai į Kokitą, o tėvažudžiai ir motinžudžiai — į Perifle- 
getontą. Kai srovės nešami atsiduria Acherusiados ežere, ima 

rėkti ir šauktis, vieni — tų, kuriuos nužudė, kiti — tų, kuriuos 
užgavo; prisišaukę, maldauja ir prašo leisti jiems įeiti į ežerą ir 
juos ten priimti; pasisekus permaldauti, įeina į ežerą, ir jų vargai 
pasibaigia; O jei ne, — nuvelkami atgal į Tartarą ir iš ten vėl į 
tas pačias versmes. Ir jie tol negali savo kančių atsikratyti, kol 
permaldaus anuos, kuriems buvo nusikaltę, nes tokia jiems teisėjų 
paskirta bausmė. Galiausiai, tie mirusiųjų, kurie pasirodys ypa- 
tingai dorą gyvenimą gyvenę, išsivadavę ir ištrūkę iš žemės vietų, 
tartum iš kalėjimo, ateina į aukštybes, į tyrąją buveinę, ir gyvena 
tikrojoje žemėje. Jų tarpe, pakankamai filosotija apsivalę, gyvena 
toliau visiškai be kūnų ir pasiekia dar gražesnės, už anas, buvei- 
nes, kurias ir aprašyti nelengva ir laiko dabar nebeužteks. Bet 
jau ir į tai atsižiūrint, ką esame išdėstę, Simmijau, reikia elgtis 
visur taip, kad gyvendami sutaptume su dora bei išmintimi. Juk 
raži didvyrio dovana ir didi viltis. 
d LXIII. Kad visa taip iš tikrųjų ir yra, kaip aš ką tik papasakojau, ne- 
dera, žinoma, tvirtinti išmintingam vyrvi. Vis dėlto reikia sutikti, 
kad su mūsų sielomis ir jų gyvenamomis vietomis yra taip bū- 
tent, ar maždaug taip. Jei siela iš tikrųjų yra nemirtinga, tai, 
man rodos, tinka ir verta ryžtis pasitikėti tokiu spėmeniu, nes 
tokios rūšies ryžtas gražus, ir mes tyrime kaip ir susižavėti, niū- 
niuodami sau tokias užkerėtas pasakas. Štai kodėl aš taip plačiai 
pasakojau savo pasaką. Kiekvienas žmogus, kurs per visą gyve- 
nimą atsisakydavo nuo įvairių kūno malonumų bei papuošalų, 
laikydamas juos kažkuo svetimu ir teikiančiu greičiau žalos, negu 
naudos, turėtų, atsižiūrėdamas į visa tai, drąsiai laukti likimo, 
kuris ištiks jo sielą: toks uoliai mokėsi ir papuošė sielą ne sve- 
timu, bet tinkamu jai, papuošalu — išmintimi, teisingumu, drąsa, 
115 laisve, tiesa; toks laukia kelionės eiti į Hadą, likimui pašaukus. 
Ir jūs, — pasakė, — Simmijau, Kebėtai ir visi kiti, kada nors 
nuvyksite tenai, kiekvienas savo laiku. (Gi mane likimas, kaip 
pasakytų tragikas, jau dabar tenai šaukia, ir beveik atėjo laikas 
mazgotis: man rodos, geriau išgerti nuodus, pirma nusimazgojus, 
kad moterims nebūtų rūpesčio plauti lavoną. 
LXIV. Sokratui tai pasakius, prabilo Kritonas: 
— Taip, Sokratai; bet ką pavedi štai tiems ar man padaryti dėl 
savo vaikų ar dėl kitko, kad galėtume tau geriausiai patarnauti? 
— Ką ir visados sakau, Kritonai: nieko ypatingo, — pasakė 
Sokratas: — rūpinkitės savimi. Taip elgdamiesi, patarnausite 
ir man, ir mano šeimai, ir patys sau, nors dabar man to ir ne- 
pažadėtumėt. Jei patys apsileisite ir nenorėsite gyventi taip, kaip 
ir dabar ir pirma sakiau, tai nieko nepasieksite, nors ir kažinkaip 
e tvirtai man dabar pasižadėtumėt. 
— Pasistengsime taip elgtis, — pasakė Kritonas. — Bet kaip tave 
palaidosim? 62 
— Et, kaip norite, — atsakė Sokratas: kad tik mane sugrobtumėt, 
ir kad neištrūkčiau iš jūsų. 

Tyliai nusijuokęs ir pasižiūrėjęs į mus, Sokratas kalbėjo toliau: 
— Negaliu, vyrai, įtikinti Kritono, kad aš esu tas būtent Sokra- 
tas, kuris dabar kalba su jumis ir rikiuoja visą pašnekesį: Krito- 
nas mano mane esant tą, kurį jis pamatys kiek vėliau lavono 


d pavidalu, ir todėl klausia, kaip mane palaidotų. Gi tai, apie ką 

aš jau seniai ilgą laiką jums kalbėjau, kad išgėręs nuodų nebe- 
pasiliksiu daugiau su jumis, bet pasitraukęs nueisiu į laimingą 
palaimintųjų pasaulį, — visa tai atrodo Kritonui bergždžiai mano 
kalbėta, tik jums ir sau nuraminti. Taigi, — kalbėjo toliau, — 
laiduokite mane Kritonui laidu, priešingu tam, kuriuo jis laidavo 
mane teisėjams. Juk jis laidavo mane čia pasiliksiant, o jūs lai- 
duokite, kad aš, numiręs, čia nepasiliksiu, bet pasitraukęs nueisiu, 
Tada ir Kritonui bus lengviau: matydamas mano kūną sudegintą 
ar į žemę užkastą, nesisielos dėl mano likimo, lyg aš ką bloga 
patyręs; gi mano laidotuvėse nesakys, kad išstatąs Sokratą, išne- 
šąs jį ir į žemę jį užkasąs 8. Būk tikras, gerasis Kritonai, — 
kalbėjo Sokratas, — ne taip sakyti, kaip yra, ne tik blogas daly- 
kas savaime, bet per tat ir sielos užkrečiamos kažkuo blogu. Tau 
reikia drąsiam būti ir sakyti, kad laidoji mano kūną ir laidoji taip, 
kaip tau patinka, ir kaip, tavo galva, geriausiai sutinka su apei- 
gomis. 

Tai pasakęs, Sokratas atsistojo ir nuėjo į gretimą kambarį nusi- 
mazgotų. Kritonas nuėjo paskui jį, o mums liepė palaukti. Taigi 
laukėme, šnekučiuodami apie tai, ką buvom girdėję, ir smulkiai 
nagrinėdami dalyką; be to, kalbėjome ir apie mus ištikusią didelę 
nelaimę ir tiesiog tarėmės, nustoję tėvo, likusį gyvenimą gyvensią 
našlaičiais. Sokratui nusimazgojus, atvedė jo vaikus — turėjo 


dvejetą mažų sūnelių ir vieną suaugusį. Atėjo ir moterų, jo, 


giminaičių. Kritono akyvaizdoje pasikalbėjęs su jomis ir davęs 
šiokių tokių nurodymų, Sokratas liepė moterims ir vaikams išeiti, 
o pats grįžo pas mus. Buvo jau arti saulėlydžio: Sokratas ilgai 
užtruko anam kambary. Atėjęs iš ten nusimazgojęs, atsisėdo, bet 
potam neilgai su mumis tesikalbėjo. Įėjo Vienuolikos tarnas ir, 
prisiartinęs prie jo, tarė: 

— Sokratai, tu ne toks, kaip kiti, tavimi man nėra ko skųstis: 
kiti, nuteisti mirti, pyksta ir keikia mane, kad aš, valdžios įsako- 
mas, liepiu jiems išgerti nuodų. Tave per tą laiką gerai pažinau 
ir matau tave esant drąsiausį, ramiausį ir geriausį iš visų tų, ku- 
rie čia buvo kada pakliuvę. Ir dabar esu įsitikinęs, kad nepyksi 
ant manęs, bet ant anų, — juk žinai tikruosius kaltininkus. O 
dabar (supranti, su kokia žinia atėjau), sudie! Pasistenk kuo 
lengviausiai pakelti neišvengiama. i 
Tarnas, apsiašarojęs, nusisuko ir pasitraukė. Sokratas, pažiūrėjęs 
į jį, tarė: 

a Ir tau sudie. Mes taip ir pasielgsime. 

Potam, kreipdamasis į mus, pasakė: 3 
— Koks padorus žmogus. Nuolat vaikščiojo pas mane, kartais 
pasikalbėdavo ir buvo labai geras. Ir dabar kaip jautriai manė 

apverkia. Na, Kritonai, paklausysime jo. Teatnešie kas nuodų, jei 
jau sutrinti, o jei ne, — tesutrinie. 

e — Bet, Sokratai, — pasakė Kritonas: — man bent rodosi, saulė 
dar virš kalnų ir dar nebus nusileidusi; be to, aš žinau, kad kiti 
išgerdavo nuodus daug vėliau, negu jiems būdavo įsakyta, gerai 
pavalgę ir išgėrę, kiti net pasiglamonėję su savo mylimosiomis. 
Nėra ko skubėti, laikas dar leidžia. 

O Sokratas pasakė: 

— Aišku, Kritonai, kad anie taip ir elgiasi, kaip sakai: juk jie 

tariasi ką laimėsią, taip pasielgę Tačiau aš bent to nedarysiu. 
117 Juk, manau, iš tikrųjų nieko nelaimėsiu, jei kiek vėliau nuodus 

išgersiu. Priešingai, pats sau atrodysiu juokingas, besikabinėda- 

mas už gyvenimo ir gaudydamas, ko jau nebėra. Bet paklausyk, — 

pridūrė Sokratas, — eik ir daryk taip, kaip sakau. 

LXVI. Tai išgirdęs, Kritonas linktelėjo čia pat stovinčiam tarnui. Anas 
išėjo ir po ilgesnio laiko grįžo su žmogumi, kuris turėjo pa- 
duoti nuodus: nešėsi juos taurėje, sutrintus į miltelius. Sokratas 
pamatęs tą žmogų, tarė: 

— Gerai, mieliausis. Tu juk žinai, kaip reikia daryti tokiais atvejais? 
— Nieko kito, — atsakė anas, — kaip tik išgėrus nuodus vaikščioti, 

b kol pajusi kojas pasunkėjus, o potam atsigulti: tada nuodai patys 

veiks. Tai sakydamas, padavė Sokratui taurę. Paėmė ją, Echekra- 

tai, visiškai ramiai, nė kiek nesudrebėjęs ir veido išraiškos bei 
spalvos nepakeitęs, bet, savo papratimu, tvirtai pažvelgęs į tar- 
nautoją, paklausė: 

— Ką pasakysi dėl šito gėralo? Ar galima jį atnašauti kieno gar- 

bei, ar ne? 

— Tik tiek, Sokratai, — atsakė tarnas, — sumalame, kiek, mūsų 

išmanymu, reikia išgerti. 

— Suprantu, — pasakė Sokratas. — Bet pasimelsti bent dievams, 

žinoma, galima ir reikia, kad laimingai pasisektų iš čia tenai nu- 

sikelti. Štai ir aš, iš tikrųjų, meldžiuos, kad taip būtų. 

Tai pasakęs, pridėjo taurę prie lūpų ir labai ramiai bei lėtai išgėrė. 

Daug kas iš mūsų iki šiol galėjo susivaldyti neverkę. Bet kai pama- 

 tėme geriant nuodus ir jau išgėrus, negalėjome ilgiau susivaldyti. 

Man, prieš mano paties norą, ėmė čiurkšlėmis riedėti ašaros, taip 
kad, prisidengęs apsiaustu, ėmiau tyliai verkti, apraudodamas, ži- 
noma, ne jį, bet save ir savo likimą, — kokio vyro ir prieteliaus 
nustojau. O Kritonas, tas dar pirmiau išėjo, neįstengdamas su- 
laikyti ašarų. Apollodoras ir pirma visą laiką vaitojo, gi dabar 
ėmė baisiai rėkti ir raudoti, taip kad visi esantieji, išskyrus patį 

Sokratą, ėmė verkti. 

— Ką čia darote, keistuoliai? — pasakė Sokratas: — kaip tik dėl 

to ir moterims liepiau išeiti, kad nedarytų tokių kvailybių. Juk esu 

e girdėjęs, kad mirti reikia malonių kalbų klausantis. Nusiraminkit 

bent ir susivaldykit. 
Tai išgirdę, susigėdome ir stengėmės susilaikyti neverkę. O So- 
kratas ėmė vaikščioti po kambarį. Kai jam, kaip pasakė, ėmė 

stingti kojos, atsigulė aukštielninkas, kaip jam buvo pataręs tar- 
nautojas. Tada, po kiek laiko, tas, kuris buvo atnešęs nuodų, 
ėmė čiupinėti Sokrato kojas ir blauzdas, potam, stipriai paspaudęs 
jam koją, paklausė, ar jaučiąs. Sokratas atsakė, kad ne. Paskui 
tarnautojas ėmė čiupinėti šlaunis ir po truputį keltis aukštyn, 
ženklais duodamas mums suprasti Sokratą einant šaltyn ir stingstant. 
Vėl pačiupinėjęs, pasakė, kad, kai tik nuodai pasieksią širdį, tada 
jis ir pasirinksiąs. Jau beveik visas jo liemuo atšalo. Staiga So- 
kratas nusiklojo (jis gulėjo apklotas) ir ištarė paskutinius savo 
žodžius: 

— Kritonai, — -pasakė, — esame skolingi Asklėpijui gaidį: bū- 
tinai pasirūpinkit atiduoti 64, 

— Tai bus padaryta, — pasakė Kritonas. — Ar nepasakysi dar ko? 
Į šitą klausimą jau nieko nebeatsakė. Po kiek laiko sukrutėjo. 
Tarnas jį atidengė: akys jo buvo stačios. Tai pamatęs, Kritonas 
užčiaupė lūpas ir užmerkė akis. 

Toks, Echekratai, buvo galas mūsų bičiulio, žmogaus, kaip mes 
galime tvirtinti, iš visų, tada mums žinomų, žmonių geriausio, 
išmintingiausio ir teisingiausio. 

L-57ą, 


2—584., 
32—584., 


17—58b. 


32—58c, 


S—59b. 


Paaiškinimai. 


Echekrato ir Fedono pasikalbėjimo vieta — Flijunto miestas Si- 
kijonijoje (Peloponėso vasar. rytuose). Echekratas, kilęs iš Fli- 
junto, susitinka su Sokrato mokiniu Fedonu (iš Elidos), buvusiu 
prie Sokrato mirties, ir, nurodydamas į tai, kad „dabar niekas iš 
flijuntiečių nevyksta į Atėnus“, kas galėtų, sugrįžęs, papasakoti 
apie Sokrato mirtį, prašo padaryti tai Fedoną. — Orig. ėmvywpidCec... 
"Advale: šitas veiksmažodis, kurio liemuo reiškia buvimą, jun- 
giamas su dalelyte, vartojama paprastai su veiksmažodžiais, reiškian- 
čiais vykimą; čia reikėtų skirti du momentu: atvykimas prieš bu- 
vimą ir buvimas po atvykimo; vieną šitų momentų nurodo 
veiksmažodis, antrą — dalelytė. Norint tiksliai išreikšti mintį, 
reikėtų versti: „atvykęs į Atėnus gyvena“. | 


Tarp sprendimo paskelbimo ir jojo įvykdimo praslinko 13 dienų 
(žiūr. Xen. Memorab. IV, 8, 2). 


Laivas buvo puošiamas lauro vainikais (lauras — Apollonui 
pašvęstas medis). . 


Kreto salos karalius Minas, keršydamas už sūnaus Androgėjo 
nužudymą, apgulė Atėnų miestą, iš kur pasitraukė tik tada, kai 
atėniečiai pasižadėjo kas devyneri metai siųsti į Kreto salą septy- 
nius jaunikaičius ir septynias merginas (dic šmTa), kurie turėjo 
būti aukojami baisiam salos dievaičiui Minotaurui.  Atėniečiams 
trečią kartą rengiantis siųsti pasižadėtą auką, pasisiūlė drauge 
vykti Atėnų karalaitis Tezėjas (Egėjo sūnus) Mino dukterų 
(Ariadnos ir Fedros) padedamas, Tezėjas nužudė Minotaurą 
ir tokiu būdu išgelbėjo atėniečius nuo kruvinos duoklės pareigos. 
Dar prieš siųsdami Tezėją atėniečiai padarė apžadą, kad, Tezėjo 
sumanytam žygiui pavykus, jie kasmet siųs šventą pasiuntinybę 
(Šewpia) į Dėlo salą Apollonui pagerbti. 


oi dpyovre; — viršininkai, valdžia. Čia kalbama apie vad. „Vie- 
nuolikos“ kolegiią (žiūr. paaiškin. 9). 


Be Apollodoro, Kritono ir jo sūnaus Kritobulo buvo tada šu 
Sokratu dar: Hipponiko sinus Hermogenas, Antifonto sūnus 
Epigenaš (minimas jau Apologijos 22 sk.), atėnietis Eschinas (apie jį 
kalba Seneka de benef. I, 8), kinikų mokyklos steigėjas Antistenas (Cie., 
de orat. WI, 17; db Antisthene, gui patientiam et duritiam in Socratico 
sermone mazime adamaverat, cynici primum, deinde štoici manarun!), 
peanietis Ktesippas (minimas dialoguose „Eutidėmas“ — 273a 
ir „Lisijas“ — 206b), Meneksenas (jo vardu pavadintas vienas 
dialogas, kuriame pagiriami žuvusieji už tėvynę atėniečiai). 

Tėbiečiai Simmijas ir Kebėtas buvo pitagoriečio Filolajo mokiniai 
(žiūr. 61 d). Fedonidas, matyt, buvo irgi iš Tėbų. Jei apie Terpsi- 
joną jokių žinių neturime, užtat Euklido asmuo paliko pėdsakų 
tilosofijos istorijoje: jis palaikomas megariečių mokyklos įkūrėju. 
Aulas Gellijus pasakoja (Noct. Attic. VI, 10), kad Euklidas, trokšda- 
mas pasimatyti ir pasikalbėti su Sokratu, ateidavęs vakarais iš 
Megaros persirengęs moterim, nes Megaros piliečiams buvo tada 
uždrausta lankytis Atėnuose: pastebėtas Atėnuose megarietis buvo 
baudžiamas mirties bausme. 


Šitą Aristippą iš Kirenos, kireniečių mokyklos galvą, mini Cicero- | 
nas (Tusc. disp. II, 6): Socraticus Aristippus non dubitavit summum 
malum dolorem dicere. Jis pirmas iš Sokrato mokinių pradėjęs 
imti mokestį iš norinčių pas jį mokytis. Apie Kleombrotą iš 
Ambrakijos buvo pasakojama, kad jis, perskaitęs „Fedoną“ ir 
norėdamas greičiau atpalaidoti savo sielą nuo kūno, šoko į jūrą 


(palyg. Kallimacho 24 epigr.: 


„KheduppoTos 6' UBpPAMGTNS 
That dv Onkod Teiysoc eic "Afūn, 
ašiov o0ūšv I0AV DavdToo xax6V, dd Ilkdrwvoc 
šv, TO Tep! Vuyije, TpdULV dvakekduevoc). 


Kadangi Eginos sala buvo visai arti Atėnų, Aristippo ir Kleom- 
broto nebuvimas su Sokratu sunkioje jo gyvenimo valandoje yra 
kiek įtartinas, o Platono pasakymas „jie buvę tada Eginoje“ gali 
buti palaikomas skaudžia ironija. 


Vienuolika — oi žvėsxa; jų žinioje buvo kalėjimai, kaliniai ir mir- 
ties bausmės įvykdimas (palyg. romėnų tresviri capitales. Be to, 
žiūr. „Sokrato apologija“, M. Račkausko vert, 43 psl., 19 eil. v.). 


Galimas daiktas, kad be tam tikro pagrindo Sokrato žmonos 
Ksantippos vardas virto piktos ir nesugyvenamos moteriškės 
simboliu. Iš tikrųjų gi, ji buvusi gera šeimininkė ir rūpestinga 
motina. Tik Sokrato mažas rūpinimasis namais galėjo sukelti 
joje pateisinamo nepasitenkinimo jausmą. 


na atėniečiai išeidavo iš namų bent keleto vergų 
lydimi, 


Evėnas iš Paro salos — sofistas ir elegijų rašytojas. Keletas 
jo eilėraščių nuotrupų išliko iki mųsų laikų. Sokratas nelabai 
vertino jo kūrinius. 


mpooi10v — himnas. Iš pradžių šituo vardu vadindavosi epinio 
ar lirinio eilėraščio įvadas, kuriame būdavo gerbiami dievai. To- 
kius įvadus randame homėriškuose himnuose. Šioje poezijos 
srity ypatiagai pasižymėjo Terpandras ir Arijonas. Paskiau prooi- 
mijų sąvoka nebeatskiriama nuo himno sąvokos. 

Filolajas, garsus Pitagoro sekėjas, kilęs iš Krotono .(Tarento?); 
pirmas iš pitagoriečių dėstęs savo mokslą raštu. 


„Savo tarme“, būtent, beotiškai: "(770 vietoje atiško iotw. 


Turima galvoje pitagoriečių mokslas (interior pythagoreorum 
doctrina). 


dmodyroxeY TE xa! Tedvdva: (mirti ir mirusiam būti). To paties 
liemens pirmas veiksmažodis pavartotas tiesiogine prasme ir rei- 
škia fizinę mirtį, antras gi — perkelta prasme: filosofijai atsidavę 
žmonės yra lyg mirę išoriniam pasauliui. Pas Ciceroną randame 
panašų pasakymą: secernere autėm a corpore animum nec guidguam 
est guam emori discere (Tusc. disp. I, 31). Be to, kitoje vietoje: 
tota enim philosophorum vita, ut ait idem (Socrates), commentatio 
mortis est (Tusc. disp. I, 30). 


Filosofai Parmenidas bei Empedoklas ir komikas Epicharmas 
tvirtino, kad išorinių pojūčių organų pagalba tikrojo pasaulio 
pažinimo pasiekti negalima. Epicharmas, pav., sakydavo: voūc 0pė 
xai vodę dxodet, td ŪdMaA TAYTA x00d xa! TuPMA (protas mato ir 
protas girdi, viskas kita nečia ir akla). 


Nors Kristas stengėsi įrodyti rankraščių žodžius perd Tod Adyov 
šv Tj oxe4e: esant paskesnę įtarpą, vis dėlto, prisilaikydamas 
Wohlrab'o leidinio, palaikiau šitą pasakymą vertime („betyrinėjant... 
mintijimą“). 

Platonas skiria x40apo1< ir xa9a0udc. Nors tuodu žodžiu reiškia 
„apsivalymas“, vis dėlto xa0apwoc turi ryškesnę tikybinio apsiva- 
lymo reikšmę. Šitas terminas, tur būt, bus paimtas iš Eleusino 
misterijų kalbos, kur jis reiškė pirmąjį pašventinimo laipsnį. 


Prasmė: daug yra iškilmingų švenčių dalyvių, bet maža tikrai 
maldingų žmonių (tirsas — dievo Bakcho ramenias) Fedono 
komentatorius Fišeris taip paaiškina šiuos žodžius: multi prae se 
ferunt amorem et studium philosophiae, sed pauci sunt veri philosophi. 
Be to, šitą pasakymą galima sugretinti su Šv. Rašto žodžiais: 
multi enim sunt vocati, pauci vero electi (Matt. 20, 16). 


Sokrato būdas kalbėti ir pamokyti teikdavo kartais progos kome- 
dijų rašytojams pasijuokti iš jo. Olimpiodoro parodymu, Eupo- 
lidas, pav., bus pasakęs apie Sokratą: „O kaip anas plepys, elgeta? 
Visa kuo rūpinasi, o kur pavalgytų, apie tai nesirūpina“. Be to, 
žiūr, Aristotano „Debesys“. 


Endimijonas, nepaprastai gražus jaunikaitis, gavęs iš savo tėvo 
Dijo amžiną jaunystę bei nemarumą; tačiau, šitoms dovanoms 
palaikyti, turėjęs sutikti amžinai miegoti. 

Anaksimeno mokiniu laikomas, Anaksagoras, gimęs Klazomenoje 
(Lidijoje) 500 m. pr. Kr., Demokrito, Empedoklo, Parmenido ir 
Zenono bendralaikis, buvo atsiskyrėlis, visiškai mokslui atsidavęs 
žmogus. Daug kelionių atlikęs, apsigyveno Atėnuose, kur susi- | 
bičiuliavo su Periklu. Euripidas ir Tukididas buvo jo mokiniai. 
Apkaltintas bedievybe, buvo pasmerktas mirti. Periklas jį apgynė, 
ir mirties bausmė buvo pakeista ištrėmimu. Likusį gyvenimą 
gyveno Lampsake (Maž. Azijoje), kur ir mirė 428 m. Jo filosofi- 
jos sistemos pagrindas: zdvta ypijuata Tv 6pod, eiTa vod< šldOV 
adtė drexosunos — (visi kūnai buvo krūvoje, paskui atėjęs protas 
juos sutvarkė). Plačiau apie jo mokslą žiūr. „A. Stoklis, Filoso- 
tijos istorijos bruožai, vert. redag. prof. Kuraitis, Kaunas, 1926, 
27—28 psl. 


Nors Štalbaumo nuomone žodžiai xa! tais pėv 16 dyaaię Šusivov 
elvai, Taię 0š xaxatę xdmov yra paskiau įterpti, vis dėlto jie čia 
mano išversti („ir kad gerųjų... blogesnis“). 


Abstraktinės būtys Platono paprastai reiškiamos būdvardžių bevard. 
gim. vienaskaita, pav., oro 10 xa)0v (tai, kas savaime gražu), o 
joms atsakančios konkretinės sąvokos reiškiamos tų pačių būdvar- 
džių bev. gim. daugiskaita, pav., t4 xxid (gražūs kūnai). Tačiau 
šitoje vietoje 14 icx reiškia ne lygius daiktus, bet pačios lygybės 
idėją (iaėrnę) 

Originalo žodžių sanbėgis lietuviškai negali būti tiksliai išreikštas: 
siela, nematomas pradas — 10 detūėc, vyksta į nematomą vietą — 
"Atėnc (Hadas, pragaras). 


Senovėje buvo manoma sielas klaidžiojant paliai kapnamius. Palyg. 
Lactant.jinstitut. W, 2, 6: vulgus ezistimat animas circa tumulos et 
corporum suorum religuias aberrare. 


Originalo žodžių sanbėgis lietuviškai negali būti tiksliai pasakytas: 
oudteOTOC — gui eisdem est moribus, OLotpoGoc guli eisdem rebus 
pascitur. 


Odisėjos II, 104 są4. Odisėjo žmona Penelopa, norėdama pasilikti 
ištikima savo dingusiam vyrui, pasakė besiperšantiems jaunikiams, 
kad ištekėsianti,-kai pabaigs austi audeklą. Ištisus trejus metus 
kas naktį išardydavo tai, ką išausdavo dieną. Kaip Penelopa iš 
pradžių ausdavo, o paskui sunaikindavo savo darbą, taip ir ne- 
pastovių pažiūrų žmogus, pasigaudamas filosofijos, iš pradžių 
panaikina geidulingo gyvenimo išdavas, o paskui, negalėdamas 
atsispirti gyvenimo aistroms, atgamina tai, ką buvo sunaikinęs 
filosofijos pagalba. Toks filosofijos vaidmuo būtų špyov dvijvoTov 
(bergždžias darbas). . 


to dūdžaorov — minčiai nekintama, visiškai tikra, Tiksliai nųstatyti 
turinį, kokį Platonas teikia sąvokai šėža, beveik negalima, Prieš sąvoką 


32 - 846, 


33—85 a, 


3—85b. 


35—89 b. 


360—80C. 


37—80c, 


38 — 80C, 


39 - 80c, 
40 — 89d. 

6ė:a paprastai Platono statoma sąvoka ėmotijun. Pirmajai kiek 
atsako lotyn. opinio, sententia, antrajai — scientia, cognitio. Taigi 
d0ka reikėtų suprasti, kaip išorinio pasaulio išorinių pojūčių 
organų pagalba pažinimą, 0 šmetijun reikėtų laikyti tikruoju pa- 
žinimu, daiktų esmės, paties būties pažinimu. 


Mantika — burimo, pranašavimo menas, kurio vyriausiuoju globėju 
buvo pats Apollonas, gavęs pranašavimo galią iš Dijo. Šitą galią 
Apollonas suteikia ir žmonėms (Kalchantas, Kassandra) ir sau 
pašvęstiems paukščiams (gulbėms). 


Linėjus tvirtina, kad tam tikros giminės gulbės (anas cygnus), nu- 
jausdamos mirtį, ima ypatingai gražiai ir liūdnai giedoti. Jei taip 
iš tikrųjų esti, senovės žmonių įsitikinimas šituo atveju buvęs 
ne be pagrindo. 


Senovės graikų ir romėnų įsitikinimu mirštančio žmogaus siela 
galėjusi permatyti ateitį: Hektoras, pav., prieš mirdamas pranašauja 
Achillėją žūsiant nuo Pariso; mirštanti Didona pranašauja Enėją 
ištiksiant nelaimes Italijoje, jį žūsiant kovoje ir kilsiant nesantaiką 
tarp jo ir jos palikonių. Šitoje dialogo vietoje Sokratas vadina 
Apolloną savo viešpačiu (čsoxėTn<), o save — tokiu pat jo tarnu, 
kaip ir gulbės (6p.0800)04). 


Senovės graikai (ir Rytų tautos), gedėdami, nusikirpdavo plaukus. 
Taip pav., pasielgė Aleksandras Did., žuvus Hefestijonui, Achi- 
Ilėjas — žuvus Patroklui.  Atbulai, romėnai (ir Vakarų tautos), 
gedėdami, augindavosi plaukus. 


Herodotas (I,82) pasakoja, kad argiečiai, du kartu lakedemoniečių 
nugalėti ir Tirėjos miesto nustoję, nusikirpo plaukus ir išleido 
įstatymą, kad nė vienas argietis negali atauginti plaukų, kol bus 
atgautas priešų pagrobtas miestas. 


Heraklui kaujantis su Lernėjos hidra, Heros buvo pasiųstas prieš 
jį dar milžiniškas vėžys. Negalėdamas dviejų baisenybių vienu 
metu nugalėti, Heraklas pasikvietė į pagalbą draugą Iolają, kuris 
dažnai dalyvavo didvyrio žygiuose. ) 


Ifiklo sūnus Iolajas, Heraklo draugas ir ginklanešys. Per Heraklo 
kautynes su Lernėjos hidra Iolajas degančiomis pliauskėmis iš- 
degindavo tas hidros liemens vietas, kur buvo Heraklo nukirstos 
galvos. Be Iolajo pagalbos Hžraklas nebūtų nugalėjęs hidros, 
nes vietoje vienos nukirstos galvos tuoj išaugdavo dvi kitos. 


Sutemus, Sokratas turėjo išgerti nuodus. 


Mizologas — kas neapkenčia (u:o<i) protavimų (korovc) ir apskri- 
tai pažinimo; prieš šitą terminą statomas kitas, būtent, filolo- 
gas — kas mėgsta (gthei) protavimus (koxou<) ir apskritai pažinimą. 

„Tartum Euripe“ — patarlė (Euripas — sąsiauris tarp Attikos. 
ir Eubėjos salos; jo neramios vilnys septynius kartus per parą 
keisdavusios savo kryptį). 
Odisėjos XX, 17—18: 

ctijlos 0ė Thrjkas xpalinV mvinaTe pUdO. 

„Teadi 07, xpadin“ xa! xUvTepov dkko TOT' šTinC. 


Tėbų harmonija... Kadangi abu Sokrato draugai, Simmijas ir Ke- 
bėtas, buvo kilę iš Tėbų, tai Sokratas juokais pavadino Simmijaus 
harmonijos teoriją Tėbų harmonija. Be to, čia yra ir tam tikras 
žodžių sanbėgis: Tėbų karaliaus Kadmo žmonos vardas buvo 
Harmonija (Areso ir Afroditės duktė). Toliau juokaudamas, 
Sokratas pavadina Kebėtą Kadmu, duodamas pajusti, galimas 
daiktas, kad tarp Kebėto ir Kadmo esama tam tikro panašumo: 
kaip Kadmas pastatė Tėbų tvirtovę, taip lygiai ir Kebėtas sugal- 
vojo tvirtą prieštarą sielos nemarumui. 

Tokios nuomonės prisilaikė Anaksagoras ir jo mokinys Archėla- 
jas (Diog. Laert. 11,9, kalbėdamas apie Anaksagorą, sako: 14 Cwa 
įevėcda: šĘ Dypod ze xai Vepuod ai pe60005; O apie Archėlają. 
(11, 16): škeye ūUo aitiac eivai pevėcews, Yepudv xa! Vuypėv). 
Empedoklo nuomonė (žiūr. Cic. Tuse. disp. I, 19: Empedocles ani- 
mum esse censet cordi suffusum sanguinem). 


Taip manė Anaksimenas. 
Heraklito nuomonė. 
Krotoniečio Alkmeono nuomonė. 


dtapuai (sąnariai) sunt ossium commissurae et guasi incisurae (Cic. 
de nat. d. 11, 55). 


Tokios maždaug nuomonės buvo Empedoklas, Demokritas ir kt. 


Aristotelio parodymu, Anaksimenas, Anaksagoras ir Demokritas 
manę žemę pasiliekant vietoje todėl, kad ji esanti plokščia. 


TOv OeuTepov TAO0Y (antroji iūros kelionė) — patarlė: nepasiseki- 
mas per pirmąją kelionę neatbaido žmogų leistis į antrąją. 


Ginčų mėgėjai — sofistai. Sofistų nemėgdamas, Platonas visur 
kalba apie juos su ironija. Tačiau mūsų laikais yra ir kitokios 
nuomonės apie sofistus. 


Originalo žodis dyovoov verčiamas „nemuziška“. dyovoov — 
a musica alienus, musicae imperitus, a musica vel poesi et a dotirina 
alienus, inelegans, turpis. Verčiant žodžiu „nemuziška“ ir daug 
pasakoma ir nieko nepasakoma. Tačiau versti kitaip labai nepa- 
togu, nes kiekvienas kitoks vertimas bus subjektivus ir netikslus. 
Be to, ir kituose vertimuose randame panašų neaiškų pasakymą: 


35 —107 d. 


5—107 d. 


57—107 d. 


58 — 108 c. 


5—108 d. 
60—109 b. 


“L 112 a. 


$2—115c. 


$—115e, 

pav., anglų vertėjas Cary verčia „unmusical“, prancūzų verti- 
muose randame tiesiog „Ie mal“, vokiečių — „unkūnstlerisch. 
(Šleiermacheris). 


Šitą dialogo dalį jau senovėje vadindavo Nėxuia, būtent, tokiu 
pat vardu, kaip ir XI Odisėjos giesmę, kur kalbama apie Hadą. 
Dar Platonas apie Hadą kalba dialogo „Gorgijas“ gale ir X-je 
„Valstybės“ knygoje. 


Demonas — kiekvieno mirusiojo globėjas, kurs rūpinasi žmogumi 
ir jam gyvenant. Jei Homėras dar neskiria sąvokų Šaipwv ir Yedę, 
tai Hesiodas jau aiškiai nustato demonų vietą: jie užimą vidurį 
tarp dievų ir žmonių. Demono sąvoka, pagal Hesiodą, kiek 
atliepia mūsų angelo-sargo sąvoką. 


„Telefas“ — Eschilo tragėdija. Telefas, Heraklo ir Arkadijos ka- 
ralaitės Augės sūnus, kūdikis būdamas, karaliaus įsakymu buvęs 
pamestas im monte parthenio, kur jį išmaitinusi elnė; iš čia ir jo 
vardas (Onhdčeiv lactare ir žkavos cerva). Išaugęs pateko pas 
Mizijos karalių Teutrantą, kurs buvo vedęs jo motiną Augę. 
Teutrantas pamilo jį ir padarė savo įpėdiniu. Sitą siužetą panau- 
dojo vienai savo tragėdijai ir Euripidas. Tačiau nei Eschilo nei 
Euripido „Telefas“ neišliko. 


Žemės pavidalo ir padėties klausimus nagrinėjo įvairūs filosofai 
(Anaksimandras, Anaksagoras, Pitagoras ir kt.); todėl sunku pa- 
sakyti, kokią čia filosofų mokyklą turi galvoje Platonas; galimas 
daiktas, kad kalbama apie pitagoriečius. 


„Nereikia Glauko iškalbos“ — patarlė prasme: ne sunkus darbas. 


Europos ribas graikai nustatydavo nuo upės Fasidu (dabar 
Riono — Kaukazo kalnuose) rytuose iki Heraklo stulpų (Gibral- 
taro sąsiaurio) vakaruose. 


Iliados VIII, 13 s93.: 
Tadotapov ijepdevTa, 
Tjke LAN, jyt Baltoro) Omo ydovės šaTi Bėpedpov. 

Šitos dialogo vietos tikslų atpasakojimą randame pas Ciceroną 
(Tusc. disp. I, 103): Cum enim de immortalitaie animorum disputą- 
visset (Socrates) et iam moriendi tempus urgeret, rogatus a Critone 
guem ad modum sepeliri vellet, „multom vero“, inguit, „operam, amici, 
frustra consumpsi; Critoni enim nost/0 non persuasi me hinc avolaturum 
negue mei guicguam relicturumn.  Verumtamen, Crito, si me assegui 
potueris aut sicubi nanctus eris, ut tibi videbitur, sepelito. Sed, mili 
crede, nemo me vestrum, cum hinc eaCessero, Conseguetur“. 


Trys laidotuvių momentai: 1) Tpodeais — kūno išstatymas, 2) 
šxpopd — kūno eksportacija ir 3) tapai — kūno užkasimas. 


62 M. Račkauskas: Platono Fedonas 


*“*—118a. Asklėpijas — gydymo meno dievas. Jam pašvęsti gyvuliai: ožka, 
pelėda, gyvatė ir gaidys. Pagiję ligonys paprastai aukodavo 
Asklėpijui gaidį. Primindamas Kritonui paaukoti gaidį, Sokratas, 
tartum, laiko savo mirtį pagijimu nuo ligos — žemės gyvenimo. 


Filosotiškos minties gilumo bei meniškos formos tobūlumo atžvilgiais 
„Fedonas“ turi būti skiriamas prie geriausių Platono kūrinių ir statomas. 
vienoj plotmėį su „Puota“ *, 

Veikiančiųjų asmenų „Fedono“ tik du: Echekratas ir Fedonas. Išvar- 
dydamas kitus paskutinio su Sokratu pasikalbėjimo dalyvius, Platonas (Fe- 
dono lūpomis) pareiškia, kad jis dėl ligos ten nebuvęs, tuo kaip ir nesijm- 
damas atsakomybės už tai, kad šis pasikalbėjimas visiškai tiksliai atpasakotas. 
Jei Platonas nesiima tokios atsakomybės, gali kam kilti klausimas: ar visos 
Sokrato mirties apystovos nėra vien gražųs Platono prasimanymas? Iš tikrųjų, 
turime tik tą vieną vienintelį Sokrato mirties aprašymą, visos mūsų žinios 
apie paskutines Sokrato gyvenimo valandas remiamos vien šituo Platono 
veikalu. Todėl apie viso pasakojimo teisingumą galime spręsti vien pasi- 
remdami sumetimais, gaunamais iš paties pasakojimo. 

Pirmiausia, nors Platonas pats pasikalbėjime nedalyvavo, jis galėjo 
gauti tikrų žinių apie jį iš ten buvusių asmenų. Nėra pagrindo manyti, 
kad šios žinios būtų klaidingai jam duotos arba tyčia iškraipytos. Žinoma, 
kai kurios smulkmenos galėjo būti pamirštos ar kitaip nupasakotos; be to, 
pats Platonas galėjo šį tą pridėti ar apleisti, tačiau aišku, kad viso pasikal- 
bėjimo eigos jis negalėjo pakeisti nors jau ir todėl, kad „Fedoną“ skaitė 
Sokrato mirties liudininkai, kurie tiesiog būtų pasipiktinę, radę ką nors ki- 
taip atpasakota; tųo tarpu jokių pėdsakų panašaus pasipiktinimo graikų lite- 
ratūroje nerandame. Antra, Platonas visuomet reiškė tiek meilės ir pagar- 
bos savo mokytojui Sokratui, kad būtų visai nesuprantama ir nenaturalu, 
jei šituo atveju mokinys pasielgtų nerimtai, iškraipydamas paskutinį savo 
mokytojo pasikalbėjimą. 

Taigi tenka manyti, kad nenusidėsime tiesai, teigdami, jog bendras 
Sokrato mirties vaizdas buvo kaip tik toks, kaip jis Platono atpasakotas. 
"Paskutinio pasikalbėjimo tema, aišku, buvo sielos nemarumo klausimas, bet 
kuria kryptimi ir kaip tas pasikalbėjimas ėjo, tikrai niekad nesužinosim, nes 
nėra abejonės, kad visas pasikalbėjimo suplanavimas, jo forma, detalės ir 
idėjų elementas yra asmeniška Platono kūryba. Tatai darosi ypač aišku, jei 
imtume lyginti „Fedone“ keliamas mintis su Sokrato skelbiamomis pažiū- 
romis „Apologijoje“. 

Pažymėtinas dialogo išvystymo aiškumas bei paprastumas. Po trum- 
pos įžangos eina įvadas, kuriame aprašomos pasikalbėjimo apystovos ir tai, 
kaip prieita prie sielos nemarumo klausimo gvildenimo. Šitas klausimas 
dažnai Platono keliamas. Jei „Apologijoje“ jis dar sakosi nežinąs, ar yra 
pomirtinis gyvenimas, tai „Gorgijuje“ ir „Menone“ atvirai skelbia sielos ne- 
marumą, gi „Fedone“ — įrodo. Ne vienas, žinoma, „Fedono“ skaitytojas 
paabejos jame iškeltų sielos nemarumo įrodymų įtikinamumu, o askėtiškas 
"dialogo tonas gali skaitytoją net atbaidyti; bet vis dėlto, kas iš tikrųjų yra 

minties merdėjimo priešas, tas negali nenusilenkti su pagarba prieš tą neribo- 
tos minties laisvės skelbimą *. 

Dėl „Fedono“ parašymo laiko tikrų žinių neturime, o pačiame dialoge 
o šituo klausimu nurodymų nerandame. Tačiau, sprendžiant iš dialogo 
ormos tobūlumo, iš galutinai subrendusios sielos nemarumo doktrinos, iš 
pitagoriečių filosofijos (su ja Platonas susipažino per pirmąją savo kelionę 
į Siciliją — IV amž. 80-jų metų pirmoj pusėj) įtakos, galima manyti, kad 
„Fedonas“ nėra vienas pirmųjų Platono kūrinių, ir kad chronologiškas su- 
gretinimas „Fedono“ su „Kritonu“ bei „Sokrato apologija“ neturi rimto pa- 
grindo. Jei R. Adam'o griežtai nurodyta „Fedono“ pasirodymo data — 367 
metų vasara — ne visus gali įtikinti, vis dėlto negalima nesutikti su tuo, 
kad „Fedonas“ yra vienas iš paskesniųjų subrendusio filosofo kūrinių. 

Sunku susekti, kokios milžiniškos įtakos turėjo Platono kūriniai per 
visą šimtmečių eilę iki pat mūsų dienų sielos nemarumu tikėjimo sutvirtini- 
mui, išplėtimui ir atsakomam kitimui. Šiuo atžvilgiu, be abejonės, tarp visų 
Platono kūrinių pirmąją vietą užima „Fedonas“. Be to, šitame dialoge kla- 
siskai išvystytą idėjų doktrina. Nestebėtina todėl, kad „Fedonas“ buvo ir 
dabar iš dalies yra laikomas aukščiausiu filosofiškojo Platono genijaus pa- 
sireiškimų. Kad „Fedono“ turinys ir abstraktus, vis dėlto senovės laikais 
jis buvo labai populiarus. Apuliejus išvertė dialogą lotyniškai (Il amž. po Kr.), 
0 neoplatonikas Olimpiodoras (IV amž.) parašė jam smulkius komentarus. 

Atitaisymai. 

Išspausdinta: 

6 e, neatvyksta 

0 „Man bent 

5 „įrodymą 

1 „jausmų, jausmais 
5 „jausmų 

0 „niekumet? 
10 „Ne 

1 „ paisirinkti 

2 „Prešingai 

6 „bloga! 

8:.,-jei 

1 „laikosi. 

3 „leidžia — 

2 „aple 

7, 


Turi būti: 
nevyksta 
Man bent, 
įrodymą, 
jutimų, jutimais 
jutimų 
niekuomet? 
Ne, 
pasirinkti 
Priešingai, 
bloga!) 

jei, 
laikosi? 
leidžia 
apie 

Č 


AA 

